title: মূদ্রা সংকোচন

text: মূল্য কমে যাওয়ার পরে, ভোক্তাদের মূল্যবৃদ্ধি না হওয়া পর্যন্ত ক্রয় এবং খরচ বিলম্বিত করার জন্য একটি উদ্দীপক থাকে, যার ফলে সামগ্রিক অর্থনৈতিক কার্যকলাপ হ্রাস পায়। ক্রয় বিলম্বিত হয়, উত্পাদনশীল ক্ষমতা নিষ্ক্রিয় করা হয় এবং বিনিয়োগ পতিত হয়, সামগ্রিক চাহিদা আরও কমে আসে। এই deflationary সর্পিল হয়। এই দ্রুত বিপরীত উপায় একটি অর্থনৈতিক উদ্দীপনা পরিচয় করিয়ে দিতে হবে। সরকার অবকাঠামো মত বিষয়বস্তুর উপর উত্পাদনশীল খরচ বৃদ্ধি করতে পারে, এটি উচ্চ শ্রেণীর কর বৃদ্ধি করতে পারে, বা কেন্দ্রীয় ব্যাংক অর্থ সরবরাহ প্রসারিত শুরু হতে পারে।


title: হাসি

text: হাসি হচ্ছে একপ্রকার মুখমণ্ডলীয় বহিঃপ্রকাশ, যা সচরাচরভাবে মুখের নমনীয় পেশীকে দু’পাশে প্রসারিত করার মাধ্যমে অর্জিত হয়। মুখমণ্ডল ছাড়াও চোখের মধ্যেও হাসির বহিঃপ্রকাশ ফুটে উঠতে পারে। মানুষের হাসি আনন্দ, সুখ, বা মজা পাওয়ার উপলক্ষ হিসেবে হাসির চল আছে। কিছু ক্ষেত্রে দুশ্চিন্তা বা উদ্বেগের বহিঃপ্রকাশ হিসেবেও হাসির ব্যবহার দেখা যায়, যা প্রচলিতভাবে মুখবিকৃতি বা ভেংচি কাটা হিসেবে পরিচিত। এছাড়াও রাগ, ভয় এবং কিছুক্ষেত্রে কষ্টের বহিঃপ্রকাশ হিসেবেও হাসি দেখা যেতে পারে। আন্তঃসাংস্কৃতিক গবেষণায় দেখা যায়, বিশ্বজুড়ে হাসি যোগাযোগের একটি অন্যতম হাতিয়ার ও মাধ্যম। সুখ প্রকাশকেই হাসির সবচেয়ে বহুল ব্যবহার হিসেবে স্বীকৃত ও বিবেচনা করা হয়। প্রাণীদের মধ্যে দাঁত প্রদর্শন করাকে হাসির সাথে সাদৃশ্যপূর্ণ মনে হলেও প্রায় সময়ই তা হুমকি বা সতর্ক করা হচ্ছে—এমন অর্থ বহন করে। শিম্পাঞ্জীদের মাঝে ভয়ের প্রতীক হিসেবেও হাসি দেখা যায়।


title: অর্থনীতি

text: প্রান্তিক অর্থনৈতিক তত্ত্বে আয় ও সম্পদকে প্রতিবন্ধক বিষয় ধরে ভোক্তা অধিক পছন্দ অবস্থানে পৌঁছতে চেষ্টা করে, তা নিয়ে বিশ্লেষন করা হয়। ইহা উৎপাদক তাদের নিজস্ব প্রতিবন্ধক ( ভালো পণ্যের চাহিদা, প্রযুক্তি এবং উপাদান মূল্য)কে বিষয় ধরে মূনাফা সর্বোচ্চ করতে চেষ্টা করে, তা নিয়েও আলোচনা করে। তাই একজন ভোক্তার একটি দ্রব্যের দামের বিপরীতে প্রান্তিক উপযোগ যখন শুন্য হয়, সেই বিন্দুতে ঐ ভোগপন্যের উৎপাদন বৃদ্ধি থেমে যায়। একই ভাবে একজন উৎপাদক প্রান্তিক আয় ও প্রান্তিক ব্যয় তুলনা করে, যাকে প্রান্তিক মূনাফা বলা হয়। যে বিন্দুতে প্রান্তিক মূনাফা শুন্য হয় সেখানে উৎপাদন বৃদ্ধি থেমে যায়। ভারসাম্যের দিকে গমন ও ভারসাম্যের মধ্যে পরিবর্তনের ফলে প্রান্তিক বিন্দুসমূহও পরিবর্তিত হয়, তা কখনও কম-বেশী হতে পারে আবার নাও হতে পারে।


title: শ্রম অর্থশাস্ত্র

text: সামষ্টিক অর্থনৈতিক স্তরে শ্রমবাজারের সরবরাহ ও যোগান আভ্যন্তরীণ ও আন্তর্জাতিক বাজারের উপর ক্রিয়াশীল চালিকাশক্তিগুলিসহ অন্যান্য কারণ যেমন অভিবাসন, জনসমষ্টির বয়স ও শিক্ষার স্তর ইত্যাদির দ্বারা প্রভাবিত হয়। এক্ষেত্রে প্রাসঙ্গিক পরিমাপগুলি হল বেকারত্ব, উৎপাদনশীলতা, অংশগ্রহণের হার, মোট আয় এবং স্থুল আভ্যন্তরীণ উৎপাদন। ব্যষ্টিক অর্থনৈতিক স্তরে একেকটি ব্যবসা বা শিল্প প্রতিষ্ঠান শ্রমিক বা চাকুরিজীবীদের সাথে লেনদেন করে, তাদেরকে চাকুরিতে নিয়োগদান করে, চাকুরিচ্যুত করে কিংবা বেতন ও কর্মঘণ্টার পরিমাণ বৃদ্ধি বা হ্রাস করে। চাকুরিজীবী বা শ্রমিক কত ঘন্টা কাজ করবে এবং তার বিনিমিয়ে সে কতটুকু মজুরি, বেতন ও অন্যান্য সুবিধা পাবে, তা চাহিদা ও যোগানের সম্পর্ক দ্বারা ভাবিত হয়।


title: শিকারযোগ্য পাখি

text: প্রাচীন যুগে শিকার নির্ভর মানব সমাজে মানুষ পশুপাখি শিকার করে খাদ্য হিসেবে গ্রহণ করত। শেষ বরফ যুগের ইউরোপীয় গুহাচিত্রে হাঁস শিকারের চিত্র রয়েছে। খ্রিস্টপূর্ব ১৯০০ অব্দের মিশরীয় ম্যুরালে হাঁস শিকারের চিত্র অঙ্কিত হয়েছে। পরবর্তীকালে পাখির পালক অলঙ্কার হিসেবে ব্যবহৃত হয়েছে। গৃহপালনের পর থেকে শিকারের গুরুত্ব কমে এসেছে। তবে আধুনিক যুগেও মানুষের মধ্যে শিকার স্বভাব রয়ে গেছে, মানুষ এখন শিকার করে আনন্দ উপভোগের জন্য। তবে এখনও মাংসের জন্য বা বিক্রি করার জন্য পাখি শিকার করা হয়। পালকের কিছু ব্যবহার এখনও আছে।


title: ব্রেডবোর্ড

text: কোন সার্কিট ডায়াগ্রামের টেস্টিং এর জন্য এটি ব্যবহার হয়। এখানে কোন সার্কিটটি তার ডায়াগ্রাম অনুযায়ি ডামি তৈরি করে ডিজাইনটি পরীক্ষা করে দেখা যায়। এটি ভেরোবোর্ড বা স্ট্রিপবোর্ড থেকে আলাদা এখানে ঝালাই বা সোল্ডারিং করতে হয়না সংযোগগুলো তার এর মাধ্যমে দেয়া হয়, এতে পার্টস সমূহের ও তেমন কোন পরিবর্তন ( পা বা লেগ কাটা কাটি) প্রয়োজন পড়েনা। সবচেয়ে বড় সুবিধাটি হল এটি অসংখ্যবার ব্যবহার করা যায়।


title: র‌্যান্ডম অ্যাক্সেস মেমোরি

text:
কোন কোন সময়, কম গতি সম্পন্ন রমের তথ্য কপি করা হয় র‍্যামে তথ্য ব্যবহারের জন্য। রম চিপটি তখন ডিজেবল বা নিস্ক্রিয় করা থাকে যখন চালু করা মেমোরি স্থানান্তর হয় করা হয় র‍্যামের কোন ব্লকে (প্রায়ই রাইট-প্রটেক্টেড অবস্থায় থাকে)। এই প্রক্রিয়াকে বলা হয় শ্যাডোইং বা ছায়াকরণ। সাধারণত দেখা যায় কম্পিউটার এবং সংযুক্ত সিস্টেমগুলোতে (তা না হলে এটা সাপোর্ট নাও করতে পারে বা অপারেটিং সিস্টেম চালু নাও হতে পারে)।
একটি সাধারণ উদাহরণ হতে পারে, কিছু পারসোনাল কম্পিউটারের বাইওসে একটি অপশন থাকে “ইউজ শ্যাডো বাইওস” বা ছায়া বাইওস ব্যবহার করুন অথবা এইরকমই কোন নামে। যখন সক্রিয় করা হয়, বাইওসের তথ্যগুলো ডির‍্যামের কোন জায়গায় চলে যায়। সিস্টেমের উপর নির্ভর করে, এটি হয়ত কর্মক্ষমতা নাও বাড়াতে পারে বা নাও কাজ করতে পারে। এর ফলে খালি মেমোরি কমে যায়।


title: টেরাহার্জ বিকিরণ

text: টেরাহার্জ বিকিরণ কাপড় এবং প্লাস্টিক ভেদ করতে পারে, তাই এটি নিরাপত্তাজনিত কাজে যেমন ব্যক্তির সাথে থাকা গোপন অস্ত্র উন্মোচিত করার, নিরাপত্তা নির্ণয়ে দূরবর্তী স্থান থেকেও নজরদারিতে ব্যবহার করা যেতে পারে। এর কারন বিভিন্ন জিনিসের জন্য টেরাহার্জ সীমার মধ্যে একটি নিজস্ব এবং স্বকীয় "ফিঙ্গারপ্রিন্ট" আছে। তাই এর মাধ্যমে স্পেক্ট্রাল পরিচিতি করা সম্ভব। ২০০২ সালে ইউরোপিয়ান স্পেস এজেন্সির (ইএসএ) স্টার টাইগার টিম, রাদারফোর্ড অ্যাপলটন ল্যাবরেটরিতে (Oxfordshire, যুক্তরাজ্য) যা অবস্থিত, প্রথম একটি হাতের প্যাসিভ টেরাহার্জ চিত্র তৈরি করে। ২০০৪ নাগাদ, থ্রুভিশন লিমিটেড, সিসিএলআরসি কাউন্সিলের (CCLRC) একটি অংশ নিরাপত্তা স্ক্রীনিং অ্যাপ্লিকেশনের জন্য বিশ্বের প্রথম কম্প্যাক্ট টি-হার্জ ক্যামেরা প্রদর্শন করে। এই প্রোটোটাইপটি সাফল্যের সাথে পোশাকে লুকানো বন্দুক এবং বিস্ফোরক চিত্রিত করতে সক্ষম হয়। অন্যান্য শারীরিক গোপনীয়তা রক্ষার জন্য টেরাহার্জ বিকিরণ তার স্বাক্ষর প্যাসিভ সনাক্তকরণ দ্বারা শুধু খুব নির্দিষ্ট পরিসীমা রাখার লক্ষ্যবস্তুকেই শুধু সনাক্ত করতে পারবে। ২০১৩ সালের জানুয়ারীতে, NYPD এই নতুন প্রযুক্তি নিয়ে পরীক্ষা করে গোপন অস্ত্র সনাক্ত করার পরিকল্পনা ঘোষণা করে। মিয়ামি ব্লগার এবং গোপনীয়তা কর্মী জনাথন করবেট ম্যানহাটন ফেডারেল আদালতে নিরাপত্তা বিভাগের বিরুদ্ধে একই মাসে একটি মামলা দায়ের করে, সনাক্তকরণ যন্ত্রের ব্যবহার চ্যালেঞ্জ করে, "হাজার হাজার বছর ধরে, মানুষের পোশাক ব্যবহার করেছেন তাদের বিনয় রক্ষা করার জন্য এবং বেশ যুক্তিসঙ্গতভাবে তাদের পোশাক ভিতরে কিছু গোপনীয়তা প্রত্যাশা করে তারা, যাতে কোন মানুষের তাদের ভিতরে দেখতে সক্ষম না হয়।" তিনি আদালতের আদেশ যুক্তিসঙ্গত সন্দেহ বা সম্ভাব্য কারণ ছাড়া প্রযুক্তি ব্যবহার নিষিদ্ধ করা সম্পর্কে নিষেধাজ্ঞা কামনা করেন। ২০১৭ সালের শুরুর দিকে দায়িত্বপ্রাপ্ত বিভাগ জানায় যে ফেডেরাল সরকার কর্তৃক দেওয়া সেন্সর ব্যবহারের কোনো উদ্দেশ্য তাদের নেই।


title: ভূতাত্ত্বিক মানচিত্র

text: ট্রেন্ড এবং নিমজ্জন রৈখিক বৈশিষ্ট্যগুলির জন্য ব্যবহার করা হয়, এবং তাদের প্রতীক মানচিত্রে একটি একক তীর চিহ্ন। তীরটি রৈখিক বৈশিষ্ট্য ("প্রবণতা") এবং তীরের শেষে ডাউনগ্রেটেড দিকে অবস্থিত, এই উপরিভাগের অনুভূমিক ("নিমজ্জিত") নীচের নিচের ডিগ্রি সংখ্যাটি উল্লিখিত হয়। ট্রেন্ড এবং নিমগ্ন প্রায়ই PLUNGE → ট্রেন্ড হিসাবে উল্লেখ করা হয় (উদাহরণস্বরূপ: 34 → 86 একটি সত্য নির্দেশ করে যা অনুভূমিক নীচের 34 ডিগ্রি কোণে এমন একটি কোণে নির্দেশিত হয় যা সত্য দক্ষিণের পূর্বের)।


title: রুটিং (অ্যানড্রয়েড অপারেটিং সিস্টেম)

text: ২০১০ সাল পর্যন্ত, ট্যাবলেট এবং স্মার্টফোন নির্মাতারা সেইসাথে মোবাইল ক্যারিয়ার কোম্পানি গুলো থার্ড পার্টি ফার্মওয়ার ডেভেলপমেন্টকে সমর্থন করতো না। অফিশিয়াল সফটওয়্যার ছাড়া অন্যান্য সফটওয়্যার চালালে ডিভাইস ঠিক ভাবে কাজ করবে কিনা এবং এর সেবা সম্পর্কিত ব্যয় নিয়ে তারা শঙ্কিত ছিল। কিছু ফার্মওয়ার, যেমন OmniROM এবং CyanogenMod কখনও কখনও বৈশিষ্ট্য প্রস্তাব করে যে কোন ক্যারিয়ার কোম্পানি (অপারেটর) চার্জ কাটবে; যেমন টিথারিং। এ কারনেই, কিছু প্রযুক্তিগত বাধা, যেমন লক করা বুট-লোডার এবং সিমাবদ্ধ প্রবেশ এড়াতে রুট পারমিশনের সাথে সকলকে পরিচিত করা হয়। উদাহরণস্বরূপ, ২০১১ সালের শেষ দিকে বার্নস এন্ড নোবেল এবং আমাজন ডট কম এর নুক ট্যাবলেট এর জন্য ফার্মওয়্যার হালনাগাদ ১.৪.১ এবং কিন্ডল ফায়ার এর জন্য ফার্মওয়্যার হালনাগাদ ৬.২.১ ওভার দ্য এয়ার প্রকাশ করে। এতে রুট করার একটি পদ্ধতি অকার্যকর হয়ে পড়ে। নুক ট্যাবলেট ১.৪.১ এ ব্যবহারকারীদের অন্য উৎস থেকে অ্যাপ্লিকেশন ইন্সটল করার সুবিধা মুছে ফেলে। এর ফলে অফিশিয়াল বার্নস এন্ড নোবেল অ্যাপস্টোর ছাড়া অন্য কোথাও থেকে অ্যাপ ইন্সটল দেয়া যেত না। (মোড ছাড়া)


title: দ্য ক্লীক

text:
নিউ জাপান প্রো রেসলিং এবং রিং অব অনার এ বুলেট ক্লাব স্টেবলেও দেখা যায় তারা ক্লীক এর "উল্ফপ্যাক" চিহ্ন ব্যবহার করে "2 Sweet" হিসেবে এবং ডিএক্স এর মতো "ক্রস চপ" (Suck it) ব্যবহার করতে।
ডাব্লিউডাব্লিউই এর মধ্যে দ্য ক্লাবও (লুক গ্যালোস এবং কার্ল অ্যান্ডারসন) একই "উল্ফপ্যাক" চিহ্ন ব্যবহার করতে দেখা যায়। অ্যাডাম কোল এবং দ্য ইয়ং বাকস্ (ম্যাট জ্যাকসন এবং নিক জ্যাকসন) "দ্য সুপারক্লীক" নামে একটি স্টেবল তৈরি করে। ব্যারন করবিন, ফিন ব্যালর এবং এ জে স্টাইলস কে উল্ফপ্যাক চিহ্ন তাদের সাক্ষরিত চিহ্ন হিসেবে ব্যবহার করতে দেখা যায়।


title: ল্যাপটপ কম্পিউটার

text: বহযোগ্যতার কারণেই ল্যাপটপকে একস্থান থেকে অন্যস্থানে নিয়ে যেতে হয়। আর এতে ডেস্কটপের তুলনায় ক্ষতির সম্ভবনাও বেশি। যন্ত্রাংশগুলো যেমন প্রদর্শনীর কেন্দ্রবিন্দু, আংটা, পাওয়ার জ্যাক বা পাওয়ারের তারগুলো ধীরে ধীরে ব্যবহারের ফলে ক্ষয় বা নষ্ট হতে থাকে। তরল যে কোন জিনিসের পতনে কিবোর্ড, ছোটখাট কোন দূর্ঘটনা ল্যাপটপের অভ্যন্তরে ব্যপক ক্ষতি করতে পারে যা ঠিক করাও ব্যয় সাধ্য। একটি গবেষনায় দেখা গেছে, প্রথম বছর যারা কম্পিউটার ব্যবহার করেন তাদের ডেস্কটপের তুলনায় ল্যাপটপের ভাঙ্গার হার বেশি।


title: কীস্ট্রোক লগিং

text: স্বয়ংক্রিয় ফর্ম পূরণকারী প্রোগ্রাম ব্যবহারে কীবোর্ডে টাইপ করার প্রয়োজন হয় না, ফলে কী-লগারও টাইপ করা তথ্য হাতিয়ে নিতে পারে না। ফর্ম ফিলারগুলো সাধারণত ওয়েব ব্রাউজারের জন্য তৈরি করা হয়, বিশেষ করে চেক আউট পেজ ও লগইন পেজে ব্যবহৃত হয়। একবার ব্যবহারকারীর অ্যাকাউন্টের তথ্য, ক্রেডিট কার্ডের তথ্য যুক্ত করলে, ফর্ম ফিলার সেগুলো কে পরবর্তীতে যথাস্থানে ব্যবহার করে, কীবোর্ড বা ক্লিপবোর্ড ব্যবহার না করেই। ফলে ব্যক্তিগত তথ্য অন্যকেউ রেকর্ড করছে সে সম্ভাবনা কমে যায়। তারপর ও ঐ মেশিনে যাদের হার্ডওয়্যারে এক্সেস আছে তারা কোন না কোন উপায়ে সফটওয়্যার ইনস্টল করতে পারে, যা কম্পিটারের অন্য স্থান হতে বা পূরণকৃত তথ্য নেটওয়ার্কে স্থানান্তরের সময় হাতিয়ে নিতে পারে। ট্রান্সপোর্ট লেয়ার সিকিউরিটি, নেটওয়ার্ক স্নিফার ও প্রক্সি টুল কে তথ্য স্থানান্তরের সময় বাগড়া দিয়ে তথ্য নিতে বাঁধা দেয়।


title: কোল্ড বুট আক্রমণ

text: লিনাক্সের জন্য কার্নেল প্যাচ যেমন ট্রেসর এবং লুপ-এম্নেসিয়া একটি অপারেটিং সিস্টেমের কার্নেল সংশোধন করে যাতে সিপিইউ রেজিস্টার (ট্রেসর-এর ক্ষেত্রে এক্স৮৬ এবং লুপ-এম্নেসিয়া ডিবাগ রেজিস্টার এর ক্ষেত্রে AMD64 বা EMT64 প্রোফাইলিং রেজিস্টার), র‍্যামের বদলে এনক্রিপশন-কী ব্যবহার করতে পারে। এই পর্যায়ে সংরক্ষিত কী-সমূহ সহজে ইউজার-স্পেস থেকে পড়া যাবে না এবং কম্পিউটার যদি কোন কারণে পুনরায় চালু করা হয় তবে হারিয়ে যায়। ট্রেসর এবং লুপ-এম্নেসিয়া উভয়টিকে সরাসরি এই পদ্ধতিতে ক্রিপ্টোগ্রাফিক টোকেন জমা করার জন্য স্থান-স্বল্পতার কারণে ‘রাউন্ড কী জেনারেশন’ করে ব্যবহার করা আবশ্যক। নিরাপত্তার জন্য, উভয়েই বিঘ্নিত হওয়াকে নিষ্ক্রিয় করে রাখে যাতে এনক্রিপশন বা ডিক্রিপশন করার সময় সিপিইউ রেজিস্টার থেকে মেমরিতে কী-ইনফরমেশন চুরি হওয়া প্রতিরোধ করতে পারে, এবং উভয়টি ডিবাগ অথবা প্রোফাইল রেজিস্টারে প্রবেশে বাধা দেয়।


title: সিন্ট্যাকটিক স্ট্রাকচারস

text: যেকোন রূপান্তরমূলক ব্যাকরণের (ট্রান্সফর্মেশনাল গ্রামারের) তিনটি সহজাত ব্যবস্থা আছে, যথা ফ্রেজ স্ট্রাকচার নিয়মাবলী, রূপান্তরমূলক (ট্রান্সফর্মেশনাল) নিয়মাবলী এবং রূপধ্বনিভিত্তিক (মরফোফোনেমিক) নিয়মাবলী। ফ্রেজ স্ট্রাকচার নিয়মাবলী ব্যবহার করা হয় ব্যাকরণগত শ্রেণী বা গ্রামাটিক্যাল ক্যাটেগরি সম্প্রসারনের জন্য ও প্রতিস্থাপনের জন্য। এগুলির প্রয়োগের ফলে এক সারি মরফিম (পদ, ওয়ার্ড) তৈরী হয়। একটি ট্রান্সফর্মেশনাল বা রূপান্তরমূলক নিয়ম একসারি মরফিম ও তাদের মধ্যবর্তী কাঠামোর উপর কাজ করে এবং সেটিকে একটি নতুন সারিতে ও নতুন কাঠামোতে রূপান্তরিত করে। এটি মূল সারিটির পুনর্বিন্যাস করতে পারে অথবা কোন মরফিম যুক্ত বা বিযুক্ত করতে পারে। রূপান্তরমূলক নিয়ম দুধরনের হয়, অবলিগেটরি বা বাধ্যতামূলক এবং অপশনাল বা ঐচ্ছিক। বাধ্যতামূলক রূপান্তরমূলক নিয়ম যখন ফ্রেজ স্ট্রাকচারের প্রান্তিক বা অন্তিম মরফিম সারি বা টারমিনাল স্ট্রিংগুলিতে প্রয়োগ করা হয় তখন সেই ভাষার কার্নেল সমূহ তৈরি হয়, যেগুলি সহজ, অ্যাকটিভ বা কর্ত্তৃবাচক, ঘোষণামূলক বা ডীক্লেরাটিভ এবং সম্মতিবাচক হ্যাঁ-সূচক বা অ্যাফার্মেটিভ বাক্য। জটিল, প্যাসিভ বা কর্মবাচক, নেতিবাচক ও প্রশ্নোবাচক বাক্য গঠন করতে গেলে এক বা একাধিক ঐচ্ছিক রূপান্তরমূলক নিয়ম একটি নির্দিষ্ট ক্রমানুসারে কার্নেল বাক্যগুলির উপর প্রয়োগ করতে হবে। সবশেষে, রূপান্তমুলক নিয়ম প্রয়োগের পরে প্রাপ্ত পদসমষ্টি বা মরফিম সারিকে মরফোফোনেমিক নিয়মাবলীর দ্বার একসারি ফোনেম(ভাষার ধ্বনিতত্ত্বের মূলগত উপাদান)-এ পরিবর্তিত করা হয়।


title: খান আতাউর রহমান

text: খান আতা ১৯৫৯ সালে পাকিস্তানি পরিচালক আখতার জং কারদার পরিচালিত উর্দু ভাষার চলচ্চিত্র "জাগো হুয়া সাভেরা"তে মূল ভূমিকাতে অভিনয়ের মাধ্যমে তার চলচ্চিত্র জীবন শুরু করেন। এতে তার বিপরীতে ছিলেন ভারতীয় অভিনেত্রী তৃপ্তি মিত্র। এ ছায়াছবির সহকারী পরিচালক ছিলেন জহির রায়হান। চলচ্চিত্র জগতে তিনি আনিস নামটি ব্যবহার করতেন। একই বছরে মুক্তি পায় তার অভিনীত প্রথম বাংলা ভাষার চলচ্চিত্র "এ দেশ তোমার আমার"। এই চলচ্চিত্রের পরিচালক ছিলেন এহতেশাম। ১৯৬০ সালে জহির রায়হানের সাথে গড়ে তোলেন লিটল সিনে সার্কেল। এতে পরের বছরগুলোতে তার জনপ্রিয়তা বেড়ে যায়। অভিনেতা হিসেবে তিনি কাজ করেছেন "কখনো আসেনি", "যে নদী মরুপথে", "সোনার কাজল", "জীবন থেকে নেয়া", "সুজন সখী" এর মতো সফল চলচ্চিত্রে।


title: শাহরুখ খান

text: ১৯৮৮ সালে ফৌজী টেলিভিশন সিরিয়ালে কমান্ডো অভিমন্যু রাই চরিত্রের মাধ্যমে অভিনেতা হিসেবে তিনি আত্মপ্রকাশ করেন। এরপর ১৯৮৯ সালে সার্কাস সিরিয়ালে তিনি কেন্দ্রীয় ভূমিকায় অভিনয় করেন, যেটি ছিল একজন সাধারণ সার্কাস অভিনেতার জীবন নিয়ে রচিত। একই বছর তিনি অরুন্ধতী রায়ের "In Which Annie Gives it Those Ones" টেলি-চলচ্চিত্রে গৌণ চরিত্রে অভিনয় করেন। তার পিতা-মাতার মৃত্যুর পর নতুন জীবন শুরু করার লক্ষ্যে শাহরুখ নয়াদিল্লী ছেড়ে মুম্বাই পাড়ি জমান।


title: শাহরুখ খান অভিনীত চলচ্চিত্রের তালিকা

text: ২০০০-এর দশকে, খানের জনপ্রিয়তা বৃদ্ধি পায় এবং অব্যাহত থাকে মূলত তরুণ অভিনেত্রীদের বিপরীতে রোমান্টিক চরিত্রে অভিনয়ের জন্যে। বিশেষ করে রাণী মুখার্জী এবং প্রীতি জিন্টার বিপরীতে, "চলতে চলতে" (২০০৩), "কাল হো না হো" (২০০৩), "বীর-জারা" (২০০৪), এবং "কভি আলবিদা না কেহনা" (২০০৬) ইত্যাদি শীর্ষ আয়কৃত চলচ্চিত্রে অভিনয়ের মাধ্যমে। এছাড়াও তিনি অভিনয় করেছেন, নাসা বিজ্ঞানীর চরিত্রে "স্বদেশ" (২০০৪) নাট্য-চলচ্চিত্রে, হকি কোচের চরিত্রে "চাক দে! ইন্ডিয়া" (২০০৭) ক্রীড়া চলচ্চিত্রে, এবং আত্মসংবৃত ব্যক্তির চরিত্রে "মাই নেম ইজ খান" (২০১০) চলচ্চিত্রে। ২০০৭ থেকে খান তৃতীয় প্রজন্মের নায়িকদের বিপরীতে নেতৃস্থানীয় ভূমিকায় অভিনয় শুরু করেন, এদের মধ্যে উল্লেখযোগ্য, "ওম শান্তি ওম" (২০০৭) চলচ্চিত্রে দীপিকা পাড়ুকোন, "রব নে বানা দি জোড়ি" (২০০৮) চলচ্চিত্রে অনুষ্কা শর্মা, এবং "জব তক হ্যায় জান" (২০১২) চলচ্চিত্রে ক্যাটরিনা কাইফ। ২০১৩ সালে, খান আয়কৃত "চেন্নাই এক্সপ্রেস" অ্যাকশন-কমেডি চলচ্চিত্রে পাড়ুকোনের বিপরীতে অভিনয় করেন, যা সর্বকালের সর্বোচ্চ আয়কৃত বলিউড চলচ্চিত্র হিসেবে আখ্যা লাভ করে। খান অভিনীত তেরোটি চলচ্চিত্র বিশ্বব্যাপী টিকেট বিক্রয়ের মাধ্যমে মার্কিন ডলারের ব্যবসা করেছে। আট বার শ্রেষ্ঠ অভিনেতার জন্যে ফিল্মফেয়ার পুরস্কার অর্জনের মাধ্যমে তিনি দিলীপ কুমারের সাথে এই রেকর্ড ভাগাভাগি করছেন।


title: জাকিয়া বারী মম

text: ২০১৩ সালে সঙ্গীতশিল্পী তাহসানের বিপরীতে "নীলপরী নীলাঞ্জনা" ও "এক্লিপস" নাটকে অভিনয় করেন। পাশাপাশি "ভালোবাসার চতুষ্কোণ" ধারাবাহিক নাটকে কাজ করেন। ২০১৪ সালে যায়েদ খানের বিপরীতে "প্রেম করব তোমার সাথে" চলচ্চিত্রে অভিনয় করেন। ২০১৫ সালে দীর্ঘদিন পর "দ্বিতীয় কুসুম" ধারাবিহিক নাটকে অভিনয় করেন। পাশাপাশি ব্যস্ত ছিলেন শিহাব শাহীন পরিচালিত "ছুঁয়ে দিলে মন" চলচ্চিত্র নিয়ে। রোমান্টিক ঘরানার এ চলচ্চিত্রে তার বিপরীতে অভিনয় করেন আরিফিন শুভ। এই চলচ্চিত্রে অভিনয়ের জন্য তিনি মেরিল প্রথম আলো পুরস্কার-এ শ্রেষ্ঠ অভিনেত্রী বিভাগে দর্শক জরিপ ও সমালোচক পুরস্কার অর্জন করেন।


title: শাহরুখ খান

text:
বর্তমানে সারা বিশ্বে বলিউডের জনপ্রিয়তম ব্যাক্তিত্বদের মধ্যে শাহরুখ খান অন্যতম। তাঁর অভিনীত "হে রাম","দেবদাস" এবং "পহেলি" ভারত থেকে অস্কার এ পাঠানো হয়েছিল। শাহরুখ-কাজল জুটি বলিউডের অন্যতম সেরা জুটি হিসেবে স্বীকৃত। কাজলের সাথে তাঁর অভিনীত "বাজীগর","দিলওয়ালে দুলহানিয়া লে যায়েঙ্গে", "করন অর্জুন", "কুছ কুছ হোতা হ্যায়", "কাভি খুশি কাভি গাম..."। এই ৫টি ছবিই ব্যবসা-সফল হয়। রা.ওয়ান ছবিতেও অর্জুন রামপালের বিপক্ষে অভিনয় করেও ব্যাপক সাফল্য লাভ করেন। এবং সর্বশেষ কাজলের সাথে তাঁর অভিনীত দিলওয়ালে মুভিটি বলিউডে ব্যাপক সাড়া জাগিয়েছে। ২৩ বছরের অভিনয়জীবনে তিনি ভারতের সর্বকালের সর্বশ্রেষ্ঠ ও জনপ্রিয়দের কাতারে অমিতাভ বচ্চন-এর পরবর্তীস্থান এর শক্ত দাবিদার।
শাহরুখ খান বিভিন্ন ছবি প্রযোজনাতেও হাত দিয়েছেন। তবে এখানে তার সাফল্য মিশ্র প্রকৃতির। ১৯৯৯ সালে তিনি পরিচালক আজিজ মির্জা ও অভিনেত্রী জুহি চাওলার সাথে তিনি ড্রিমজ আনলিমিটেড নামে একটি চলচ্চিত্র প্রযোজনা প্রতিষ্ঠান স্থাপন করেন। এই প্রতিষ্ঠানের প্রথম দুটি ছবি "ফির ভি দিল হ্যায় হিন্দুস্তানি" (২০০০) এবং "অশোকা" (২০০১) ব্যবসাসফল হয়নি।.


title: শাহরুখ খান

text: ফৌজীতে অভিনয়ের মাধ্যমে তিনি হেমা মালিনীর চোখে পড়েন যিনি শাহ রুখ খানকে তার অভিষেক ছবি দিল আশনা হ্যায়তে অভিনয়ের সুযোগ দেন। দিওয়ানা (১৯৯২) ছবির মাধ্যমে তিনি চলচ্চিত্রের জগতে যাত্রা শুরু করেন। এ ছবিতে তার বিপরীতে ছিলেন "দিব্যা ভারতী"। ছবিটি ব্যবসাসফল হয় এবং তিনি বলিউডে আসন গাড়তে সক্ষম হন। আসলে তার প্রথম ছবি হওয়ার কথা ছিল দিল আশনা হ্যায় কিন্তু "দিওয়ানা" প্রথমে মুক্তি পায়। একই বছরে তিনি আরও কিছু ছবি যেমন "চমৎকার", বিতর্কিত আর্ট ফিল্ম "মায়া মেমসাবে" অভিনয় করেন।


title: জায়েদ খান (অভিনেতা)

text: ২০১২ সালে জায়েদ খানকে শাবনূরের বিপরীতে প্রধান অভিনেতা হিসেবে "আত্মগোপন" ছবিতে দেখা যায়। ছবিটি পরিচালনা করেন এম এম সরকার। ২০১৪ সালে তার অভিনীত চলচ্চিত্রগুলো হল মাশরুর পারভেজ ও আকিব পারভেজের যৌথ পরিচালনার "অদৃশ্য শত্রু", রকিবুল আলম রকিবের "প্রেম করবো তোমার সাথে", আজাদ খানের "দাবাং", মনতাজুর রহমান আকবরের "মাই নেম ইজ সিমি" এবং রাজু চৌধুরীর "তোকে ভালোবাসতেই হবে"। ২০১৫ সালে তিনি শাহ্ আলম মন্ডল পরিচালিত "ভালোবাসা সীমাহীন" ছবিতে অভিনয় করেন। একই বছর তিনি রকিবুল আলম রকিব পরিচালিত "নগর মাস্তান" ছবিতে অভিনয় করেন। এতে তার বিপরীতে ছিলেন পরীমনি।


title: শাহরুখ খান অভিনীত চলচ্চিত্রের তালিকা

text: ১৯৯৫ সালে, খান আদিত্য চোপড়া পরিচালিত অত্যন্ত ব্যবসাসফল রোমান্স চলচ্চিত্র "দিলওয়ালে দুলহানিয়া লে যায়েঙ্গে"-তে কাজলের বিপরীতে অভিনয় করেন যা সর্বকালের দীর্ঘতম চলমান ভারতীয় চলচ্চিত্র হিসেবে স্বীকৃতি অর্জন করে। তিনি যশ চোপড়া পরিচালিত "দিল তো পাগল হ্যায়" (১৯৯৭) চলচ্চিত্রে মাধুরী দীক্ষিত এবং করিশমা কাপুরের বিপরীতে, করন জোহর পরিচালিত ব্লকবাস্টার "কুছ কুছ হোতা হ্যায়" (১৯৯৮) চলচ্চিত্রে কাজল এবং রাণী মুখার্জীর বিপরীতে এবং "কাভি খুশি কাভি গাম..." (২০০১) চলচ্চিত্রে কাজলের বিপরীতে অভিনয়ের মাধ্যমে তাঁর এই রোমান্টিক ভূমিকা অব্যাহত রাখেন এবং সাফল্য অর্জন করেন। ১৯৯৯ সালে, খান পরিচালক আজিজ মির্জা এবং অভিনেত্রী জুহি চাওলার সাথে "ড্রিমজ্ আনলিমিটেড" নামে যৌথভাবে একটি প্রযোজনা প্রতিষ্ঠান শুরু করেন। এবং এর অধীনে আজিজ মির্জার পরিচালনায়, জুহি চাওলার বিপরীতে কমেডি-নাট্য চলচ্চিত্র "ফির ভি দিল হ্যায় হিন্দুস্তানি" (২০০০) মুক্তি দেন। এই চলচ্চিত্রটি তাঁদের পরবর্তী প্রযোজনা "অশোকা" (২০০০) চলচ্চিত্রের মতোই বাণিজ্যিকভাবে ব্যর্থ হয়। ফলে নেতৃত্বস্থানীয় সমালোচকগণ মনে করেন খানের কর্মজীবনে অনিবার্য অবনতি আসন্ন। খানের কর্মজীবনে পুনরায় সাফল্যের দেখা মেলে, যখন ২০০২ সালে সঞ্জয় লীলা বনসালী তাঁকে "দেবদাস" চলচ্চিত্রে একজন বিষণ্ণ প্রেমিকের ভূমিকায় দীক্ষিত এবং ঐশ্বরিয়া রাইয়ের বিপরয়তে অভিনয়ের সুযোগ দেন। চলচ্চিত্রটি আন্তর্জাতিক সাফল্য অর্জন করে এবং খান সমালোচকদের দ্বারা ব্যাপক প্রশংসিত হন। ২০০৪ সালে খান তাঁর স্ত্রী গৌরী খানের সাথে যৌথভাবে রেড চিলিস এন্টারটেনমেন্ট নামে আরেকটি প্রযোজনা প্রতিষ্ঠান শুরু করেন। এবং প্রথম প্রযোজিত চলচ্চিত্র "ম্যায় হুঁ না" (২০০৪) বক্সঅফিসে সাফল্য অর্জন করে।


title: শাকিব খান

text: পরের বছর ২০১৩ সালে মুক্তি পায় তার অভিনীত "ঢাকা টু বোম্বে", "ফুল এন্ড ফাইনাল", "জোর করে ভালবাসা হয় না", ভালোবাসা আজকাল, "নিষ্পাপ মুন্না", জজ ব্যারিস্টার পুলিশ কমিশনার, দেবদাস, মাই নেম ইজ খান, পূর্ণদৈর্ঘ্য প্রেম কাহিনী। এফআই মানিক পরিচালিত জজ ব্যারিস্টার পুলিশ কমিশনার চলচ্চিত্রে তার বিপরীতে ছিলেন পূর্ণিমা। এছাড়াও এই ছায়াছবিতে দীর্ঘ ৩৫ বছর পর একসাথে অভিনয় করেন রাজ্জাক, সোহেল রানা ও আলমগীর। ছায়াছবিটি ব্যবসাসফল হয়। বদিউল আলম খোকন পরিচালিত মাই নেম ইজ খান চলচ্চিত্রে তার বিপরীতে ছিল অপু বিশ্বাস।


title: শাহরুখ খান অভিনীত চলচ্চিত্রের তালিকা

text: শাহরুখ খান একজন ভারতীয় অভিনেতা, প্রযোজক, নেপথ্য গায়ক, অ্যাকশন পরিচালক, এবং টেলিভিশন ব্যক্তিত্ব। খান ১৯৮৮ সালে দূরদর্শন টেলিভিশনের "ফৌজি" ধারাবাহিকে একজন সৈনিকের চরিত্রে অভিনয়ের মাধ্যমে তাঁর অভিনয় জীবন শুরু করেন। এই চরিত্রে অভিনয়ের পরপর তিনি সার্বজনীনকৃত স্বীকৃতি অর্জন করেন এবং আজিজ মির্জার "সার্কাস" (১৯৮৯–৯০) টেলিভিশন ধারাবাহিকে এবং মনি কাউলের "ইডিয়ট" (১৯৯১) স্বল্প ধারাবাহিকে অভিনয়ের সুযোগ পান। এরপর থেকে চলচ্চিত্রে অভিনয়ের জন্যে তাঁর আমন্ত্রণ আসতে থাকে এবং ১৯৯২ সালে তাঁর প্রথম চলচ্চিত্র "দিওয়ানা" মুক্তি পায়, যেখানে তিনি সহঅভিনেতা হিসেবে ঋষি কাপুর এবং দিব্যা ভারতীর সাথে অভিনয় করেছেন। পরবর্তীকালে ১৯৯৩ সালে "ডর" এবং "বাজীগর" চলচ্চিত্রের ব্যাপক সফলতার কারণে বলিউডে একজন প্রতিদ্বন্দ্বী হিসেবে তাঁর কর্মজীবন প্রতিষ্ঠিত হয়।


title: জ্যোতিষশাস্ত্র

text: এই রাশিগুলি আবার কিছু নক্ষত্র (প্রকৃতপক্ষে নক্ষত্রপূঞ্জ) নিয়ে গঠিত। মহাকাশে এই নক্ষত্রগুলির অবস্থান দূরবীণের সাহায্যে সহজেই চিহ্নিত করা যায়। পৃথিবীর চারিদিকে মহাকাশকে পূর্বদিগন্ত, মধ্যগগন এবং পশ্চিমদিগন্তের সংযোগকারী বৃত্তাকারে কল্পনা করলে প্রতিটি নক্ষত্র মহাকাশে ১৩ ডিগ্রি ২০ মিনিট বৃত্তচাপ পরিমাণ অংশ নির্দেশ করে। এক একটি নক্ষত্র পরিমান বৃত্তচাপকে চারটি সমান অংশে ভাগ করলে এক একটি ভাগকে পদ বা চরণ বলে। প্রতিটি পদ তাই ৩ ডিগ্রি ২০ মিনিট পরিমান বৃত্তচাপ নির্দেশ করে। প্রতিটি রাশি ৯ টি নক্ষত্রপদ পরিমান বৃত্তচাপ নির্দেশ করে যা ৩০ ডিগ্রির সমান। মেষ রাশি, অশ্বিনী ও ভরণী নক্ষত্র এবং কৃত্তিকা নক্ষত্রের ১ম পদ নিয়ে গঠিত। পরবর্তি রাশি বৃষ, কৃত্তিকা নক্ষত্রের অবশিষ্ট ৩টি পদ, রোহিনী নক্ষত্র এবং মৃগশিরা নক্ষত্রের প্রথম ২ টি পদ নিয়ে গঠিত। এই রাশি, নক্ষত্র এবং নক্ষত্রপদগুলি তাই মহাকাশের মানচিত্রে এক একটি স্থাননির্দেশক।


title: পৃথিবীর বায়ুমণ্ডল

text: এক্সোমণ্ডল হচ্ছে পৃথিবীর বায়ুমন্ডলের সবচেয়ে দূরবর্তী স্তর,এক্সোবেস থেকে শুরু হয়ে ৭০০ কিলোমিটার উপরে বিস্তৃত এবং সমুদ্রতল হতে প্রায় চাঁদের দূরত্বের অর্ধেক পথ।এটি প্রধানত হাইড্রোজেন, হিলিয়াম এবং কিছু ভারী অনুসমূহ যেমন নাইট্রোজেন, অক্সিজেন এবং কার্বন ডাইঅক্সাইড দিয়ে গঠিত।এই অণু ও পরমাণুসমূহ পরস্পর থেকে এত দূরে থাকে যে একে অপরের সঙ্গে সংঘর্ষে লিপ্ত হয় না ফলে বায়ুমন্ডল আর গ্যাস হিসাবে আচরণ করে না।এই সকল মুক্ত ভ্রমনরত কণাসমূহ নিক্ষিপ্ত বস্তুর নির্দিষ্ট আবক্র পথ অনুসরণ করে।এই স্তরে বায়ু খবই হালকা।


title: এক্সোমণ্ডল

text: এক্সোমণ্ডল হচ্ছে পৃথিবীর বায়ুমন্ডলের সবচেয়ে দূরবর্তী স্তর; এক্সোবেস থেকে শুরু হয়ে এই স্তর ৭০০ কিলোমিটার উপরে বিস্তৃত এবং সমুদ্রতল হতে প্রায় চাঁদের দূরত্বের অর্ধেক পথ। এটি প্রধানত হাইড্রোজেন, হিলিয়াম এবং কিছু ভারী অণুসমূহ যেমন নাইট্রোজেন, অক্সিজেন এবং কার্বন ডাইঅক্সাইড দিয়ে গঠিত। এই অণু ও পরমাণুসমূহ পরস্পর থেকে এত দূরে থাকে যে একে অপরের সঙ্গে সংঘর্ষে লিপ্ত হয় না ফলে বায়ুমন্ডল আর গ্যাস হিসাবে আচরণ করে না। এই সকল মুক্ত ভ্রমনরত কণাসমূহ নিক্ষিপ্ত বস্তুর নির্দিষ্ট আবক্র পথ অনুসরণ করে। এই স্তরে বায়ু খবই হালকা।


title: সূর্য

text: সূর্য বর্তমানে স্থানীয় বুদবুদ অঞ্চলের স্থানীয় আন্তঃনাক্ষত্রিক মেঘের মধ্য দিয়ে ভ্রমণ করছে যা আকাশগঙ্গার কালপুরুষ বাহুর ভেতরের দিকে অবস্থিত। পৃথিবী থেকে ১৭ আলোকবর্ষ দূরত্বের মাঝে তথা সবচেয়ে নিকটবর্তী ৫০টি তারার (সবচেয়ে নিকটবর্তী তারা প্রক্সিমা সেন্টরি ৪.২ আলোকবর্ষ দূরে) মধ্যে সূর্য ভরের দিক দিয়ে চতুর্থ। সূর্য আমাদের ছায়াপথের কেন্দ্র থেকে আনুমানিক ২৪ - ২৬ হাজার আলোকবর্ষ দূরে অবস্থিত এবং কেন্দ্রের চারদিকে ২২.৫ থেকে ২৫ কোটি বছরে একবার ঘুরে আসে। ছায়াপথীয় উত্তর মেরু থেকে দেখলে সূর্যের এই আবর্তন ঘড়ির কাঁটার দিকে। আমাদের ছায়াপথ যেহেতু মহাজাগতিক অণুতরঙ্গ পটভূমি বিকিরণের (পটবিকিরণ) সাপেক্ষে হ্রদসর্প মণ্ডলের দিকে সেকেন্ডে ৫৫০ কিলোমিটার বেগে ধাবিত হচ্ছে সেহেতু পটবিকিরণের সাপেক্ষে সূর্যের বেগ কাংস্য বা সিংহ মণ্ডলের দিকে সেকেন্ডে প্রায় ৩৭০ কিলোমিটার।


title: পৃথিবী

text: পৃথিবীর অভ্যন্তরীণ কাঠামো অন্যান্য বহুজাগতিক গ্রহের মত বিভিন্ন স্তরে বিভক্ত, স্তরগুলোর গঠন এগুলোর রাসায়নিক ও ভৌত (রিওলজি) বৈশিষ্ট্যের উপর নির্ভর করে। সবচেয়ে বাইরের স্তরটি রাসায়নিকভাবে স্বতন্ত্র নিরেট সিলিকেট ভূত্বক, যার নীচে রয়েছে অধিক সান্দ্রতা সম্পন্ন নিরেট ম্যান্টেল বা গুরুমণ্ডল। ভূত্বকটি গুরুমণ্ডল থেকে পৃথক রয়েছে মোহোরোভিচিক বিচ্ছিন্নতা (Mohorovičić discontinuity) অংশ দ্বারা। ভূত্বকের পুরুত্ব মহাসাগরে নীচে প্রায় ৬ কিলোমিটার এবং মহাদেশের ক্ষেত্রে প্রায় ৩০-৫০ কিলোমিটার পর্যন্ত পরিবর্তিত হয়ে থাকে। ভূত্বক এবং এর সাথে ঠান্ডা, দৃঢ় উপরের দিকের উর্দ্ধ গুরুমণ্ডলকে একসাথে বলা হয়ে থাকে লিথোস্ফিয়ার এবং লিথোস্ফিয়ার সেই অংশ যেখানে টেকটনিক প্লেটগুলো সংকুচিত অবস্থায় থাকে। লিথোস্ফিয়ারের পরের স্তরটি হল অ্যাস্থেনোস্ফিয়ার, এটা এর উপরের স্তর থেকে কম সান্দ্রতা সম্পন্ন, এবং এর উপরে অবস্থান করে লিথোস্ফিয়ার নড়াচড়া করতে পারে। ভূপৃষ্ঠ থেকে ৪১০ কি.মি. থেকে ৬৬০ কি.মি. গভীরতার মধ্যে গুরুমণ্ডলের ক্রিস্টাল কাঠামোর গুরুত্বপূর্ণ পরিবর্তন দেখা যায়, এখানে রূপান্তর অঞ্চলের একটি বিস্তারে পাওয়া যায়, যা উর্দ্ধ গুরুমণ্ডল ও নিম্ন গুরুমণ্ডলকে পৃথক করে। গুরুমণ্ডলের নীচে, অত্যন্ত সান্দ্রতা পূর্ণ একটি তরল বহিঃ ভূকেন্দ্র থাকে, যা একটি নিরেট অন্তঃ ভূকেন্দ্রের উপরে অবস্থান করে। পৃথিবীর অন্তঃ ভূকেন্দ্রের ঘূর্ণনের কৌণিক বেগ বাদবাকি ভূখন্ডের তুলনায় সামান্য বেশি হতে পারে, এটি প্রতি বছর ০.১–০.৫° বৃদ্ধি পেয়ে থাকে। অন্তঃ ভূকেন্দ্রের পরিধি পৃথিবীর পরিধির তুলনায় পাঁচ ভাগের এক ভাগ হয়ে থাকে।


title: পৃথিবী

text: পৃথিবীর চৌম্বকীয় ক্ষেত্রের মূল অংশটি উৎপন্ন হয় এর ভূ-কেন্দ্রে, ডায়নামো প্রক্রিয়ার, তাপীয় ভাবে ও গাঠিনিক ভাবে উৎপন্ন গতিশক্তির পরিবর্তন ঘটে পরিচলন পদ্ধতিতে পরিবাহিত হয় তড়িৎ শক্তি ও চৌম্বক শক্তিতে। চৌম্বক ক্ষেত্রটি ভূ-কেন্দ্রে থেকে পৃথিবীর বাইরের দিকে ছড়িয়ে যায়, গুরুমণ্ডল ভেদ করে, পৃথিবীর পৃষ্ঠ পর্যন্ত, যেখানে এটা মোটামুটি একটি ডাইপোল। ডাইপোলের মেরুগুলোর অবস্থান পৃথিবীর ভৌগোলিক মেরুর কাছাকাছি। ভূ-পৃষ্ঠের উপর নিরক্ষরেখা বরাবর, চৌম্বক ক্ষেত্রটির চৌম্বক শক্তির পরিমাণ হল , একই সাথে বৈশ্বিক চৌম্বকীয় ডাইপোল মোমেন্ট হল । ভূ-কেন্দ্রে হতে পরিচলন পদ্ধতিতে প্রবাহিত চৌম্বক শক্তি সুশৃঙ্খল ভাবে চারিদিকে ছড়ায় না; চৌম্বকীয় মেরুর স্থান পরিবর্তন হয় এবং পর্যায়ক্রমে এটির অ্যালাইনমেন্টের পরিবর্তন ঘটে। এর ফলশ্রুতিতে স্যাকুলার পরিবর্তন ঘটে মূল চৌম্বক ক্ষেত্রের এবং চৌম্বক ক্ষেত্রের বিপর্যয় ঘটে একটি অনিয়মিত সময়ের ভেতরে, গড়ে প্রতি মিলিয়ন বছরে একবার। সবচেয়ে কাছাকাছি সময়ে ঘটা বিপর্যয়টি হয়েছিল প্রায় ৭০০,০০০ বছর আগে।


title: নবায়নযোগ্য শক্তি

text: জিওথার্মাল এনার্জি বা ভূতাপ শক্তি হলো পৃথিবীর অভ্যন্তরের শক্তি। পৃথিবীর কেন্দ্র একটি গলিত ধাতুর পিন্ড যার তাপমাত্রা প্রায় ৬ হাজার ডিগ্রি সেন্টিগ্রেড। সেই তাপমাত্রা পৃথিবী পৃষ্ঠের নীচ পর্যন্ত পরিচলন পদ্ধতিতে চলে আসে। তাছাড়াও পৃথিবীর অভ্যন্তরের তেজস্ক্রিয় পদার্থ যেমন থোরিয়াম, ইউরেনিয়ামের ক্ষয়ের ফলে যে তাপ সৃষ্টি হয় সেটিও ভূ-পৃষ্ঠের নীচ পর্যন্ত পরিচালিত হয়। এই তাপকে কাজে লাগিয়ে বিদ্যুৎ উৎপন্ন করা যায়। সাধারণ যেসব জায়গায় টেকটনিক প্লেটের কিনারা আছে বা উষ্ণ প্রস্রবণ আছে সেখানে ভূ-পৃষ্টের প্রায় এক-দুই কিলোমিটার নীচে পাইপ দিয়ে পানি চালনা করে বাষ্প করা হয়। যা থেকে পরবর্তিতে টার্বাইন চালানো করে বিদ্যুৎ পাওয়া যায়। আইসল্যান্ডের বিদ্যুৎ চাহিদার প্রায় চার-ভাগের এক ভাগ আসে ভূতাপ শক্তি থেকে। । কয়েক প্রকারের ভূতাপ শক্তি কেন্দ্র রয়েহে। যেমন-


title: বোরন শ্রেণী

text: বোরন শ্রেণীর মৌলগুলোকে অপধাতু বলা হয়, তবে ইউনুনট্রিয়াম এ ক্ষেত্রে ব্যাতিক্রম, এই মৌলটি দুর্বল ধাতু দলের অন্তর্ভুক্ত। ইউনুনট্রিয়ামের দূর্বল ধাতুর বৈশিষ্টটি এখনও নিশ্চিত হওয়া যায়নি, এবং আপেক্ষিক প্রতিক্রিয়ার ফলে এই বৈশিষ্টটি প্রমানিত না হওয়ার সম্ভাবনাও রয়েছে। অ্যালুমিনিয়াম প্রকৃতিতে বিপুল পরিমানে পাওয়া যায়, এবং পৃথিবীর প্রাপ্ত ধাতুগুলোর মধ্যে এটি তৃতীয় অবস্থানে রয়েছে (প্রায় ৮.৩%)


title: ভূস্থির কক্ষপথ

text: ভূস্থির কক্ষপথ বা ভূস্থির ক্রান্তিয় কক্ষপথ বা জিইও () হল পৃথিবীর ক্রান্তিয় অঞ্চলের ৩৫,৭৮৬ কিলোমিটার ওপরে পৃথিবীকে কেন্দ্র করে একটি ঘুর্ণায়মান গোলাকৃতি কক্ষপথ। এই কক্ষপথে কোন বস্তুর ঘূর্নন গতি পৃথিবীর আহ্নিক গতির সমান অর্থাৎ পৃথিবী যে সময়ে একবার নিজ অক্ষে আবর্তন করে ঠিক একই সময়ে কৃত্রিম উপগ্রহটি পৃথিবীকে একবার আবর্তন করে। ভূস্থির কক্ষপথে অবস্থিত কৃত্রিম উপগ্রহগুলিকে পৃথিবী থেকে পর্যবেক্ষন করা হলে তা একই জায়গায় অবস্থান করে বলে মনে হয়। আবহাওয়া ও যোগাযোগ উপগ্রহগুলো সাধারণত ভূস্থির কক্ষপথে স্থাপন করা হয়।


title: ভিনগ্রহের প্রাণী

text: বহু বহুদিন থেকেই পৃথিবীর মানুষের বিশ্বাস যে, পৃথিবীর বাইরেও মহাকাশের অন্যত্র প্রাণ রয়েছে। মহাবিশ্বের অনন্ত মহাকাশের কেন্দ্রে নয় বরং একপাশে, মিল্কিওয়ে তারকামণ্ডলের নিতান্ত ছোটখাটো একটি সৌরজগতের বাসিন্দা মানুষ। এই মিল্কিওয়েতেই রয়েছে ২০ হাজার কোটি থেকে ৪০ হাজার কোটি নক্ষত্র, আর তাদের কোনো কোনোটিকে ঘিরে ঘুরছে পৃথিবীসদৃশ নিষ্ক্রীয় বস্তুপিণ্ড। মিল্কিওয়ে ছাড়াও মহাকাশে আবিষ্কৃত হয়েছে শতকোটি তারকামণ্ডল (galaxy) আর সেখানেও যে পৃথিবীসদৃশ নিষ্ক্রীয় বস্তু আছে, তা শ্রেফ ধারণা নয়, অঙ্ক কষে বলে দেয়া যায়। তাই বিজ্ঞানীরা যৌক্তিকভাবেই ভাবছেন, পৃথিবীর বাইরের অন্যান্য যেকোনো স্থানেই পৃথিবীর মতো প্রাণের অস্তিত্ব পাওয়া যাবেই।


title: পাইরেটস অব দ্য ক্যারিবিয়ান: দ্য কার্স অব দ্য ব্ল্যাক পার্ল

text: পাইরেটস অফ দ্য ক্যারিবিয়ান: দ্য কার্স অফ দ্য ব্ল্যাক পার্ল () হচ্ছে ২০০৩ সালে মুক্তিপ্রাপ্ত একটি অ্যাডভেঞ্চার চলচ্চিত্র। ওয়াল্ট ডিজনি থিম পার্কের "পাইরেটস অফ দ্য ক্যারিবিয়ান" রাইডের ওপর ভিত্তি করে চলচ্চিত্রটি নির্মিত হয়। চলচ্চিত্রের গল্পে দেখা যায় তরুণ কামার উইল টার্নার (অর‌ল্যান্ডো ব্লুম) ও জলদস্যু ক্যাপ্টেন জ্যাক স্প্যারো (জনি ডেপ) একত্রে অপহরণকৃত এলিজাবেথ সোয়ানকে (কিরা নাইটলি) "ব্ল্যাক পার্ল"-এর অভিশপ্ত নাবিকদের কাছ থেকে উদ্ধারের জন্য এক অভিযানে রওনা হয়েছে। এই অভিশপ্ত নাবিকদলের নেতৃত্ব দিচ্ছেন হেক্টর বারবোসা (জিওফ্রে রাশ)। চলচ্চিত্রটি পরিচালনা করেছেন গোর ভারবিনস্কি ও প্রযোজনা করেছেন জেরি ব্রুখাইমার। এটি এমপিএএ কর্তৃক ওয়াল্ট ডিজনি পিকচার্সের পিজি-১৩ রেটিং পাওয়া প্রথম চলচ্চিত্র। এর আগের সর্বোচ্চ রেটিং ছিলো জি বা পিজি।


title: ফাইন্ডিং ডোরি

text: ফাইন্ডিং ডোরি ২০১৬ সালে মুক্তিপ্রাপ্ত মার্কিন থ্রিডি আনিমেটেড কমেডি-নাট্য চলচ্চিত্র। ছবিটি পরিচালনা করেছেন অ্যান্ড্রু স্ট্যান্টন এবং সহ-পরিচালক ছিলেন অ্যাঙ্গাস ম্যাকলেইন। ফাইন্ডিং ডোরি ২০০৩ সালে মুক্তিপ্রাপ্ত ফাইন্ডিং নিমো ছবির সিক্যুয়াল। ছবিটি যৌথভাবে প্রযোজনা করেছে ওয়াল্ট ডিজনি পিকচার্স ও পিক্সার অ্যানিমেশন স্টুডিও। এতে বিভিন্ন চরিত্রে কণ্ঠ দিয়েছেন এলেন ডিজেনেরিস, আলবার্ট ব্রুকস, হেইডেন রোলেন্স, এড ও'নেল, কেইটলিন উইলসন, টাই বারেল, ডায়ান কীটন, ইউজিন লেভি। ছবিতে দেখানো হয় ডোরি নামের একটি মাছ কিভাবে আবার তার পিতামাতার দেখা পায়।


title: টয় স্টোরি

text: টয় স্টোরি () ওয়াল্ট ডিজনি পিকচার্স ও পিক্সার অ্যানিমেশন স্টুডিওজের ১৯৯৫ সালে মুক্তিপ্রাপ্ত মার্কিন অ্যানিমেশন কমেডি-রোমাঞ্চকর চলচ্চিত্র। ছবিটি পরিচালনা করেছেন জন ল্যাসেটার। এটি তার পরিচালিত প্রথম চলচ্চিত্র এবং পিক্সার অ্যানিমেশন স্টুডিওজের প্রথম অ্যানিমেশন চলচ্চিত্র। ছবিটির গল্প লিখছেন জন ল্যাসেটার, পিট ডক্টের, অ্যান্ড্রু স্ট্যান্টন ও জো র‍্যানফ্‌ট এবং চিত্রনাট্য লিখেছেন জশ হুইডন, অ্যান্ড্রু স্ট্যান্টন, জোয়েল কোহেন ও আলেক সকোলো। গল্পে এমন একটি পটভুমির উল্লেখ রয়েছে যেখানে মানুষের অনুপস্থিতিতে খেলনারা প্রাণ ফিরে পায়। গল্পে শেরিফ উডি আর বাজ লাইটইয়ার এই দুই খেলনার তাদের মালিক অ্যান্ডির প্রিয় হয়ে উঠার মধ্যে সৃষ্ট সমস্যা তুলে ধরা হয়েছে। শেরিফ উডি চরিত্রে কণ্ঠ দিয়েছেন টম হ্যাঙ্কস এবং বাজ লাইটইয়ারের চরিত্রে কণ্ঠ দিয়েছেন টিম অ্যালেন।


title: ব্রেভ (২০১২-এর চলচ্চিত্র)

text: ব্রেভ হচ্ছে একটি মার্কিন কম্পিউটার এনিমেটেড কাল্পনিক চলচ্চিত্র, যা পিক্সার অ্যানিমেশন স্টুডিও দ্বারা প্রযোজিত এবং ওয়াল্ট ডিজনি পিকচার্স কর্তৃক মুক্তিপ্রাপ্ত। এই চলচ্চিত্রটি লেখক এবং পরিচালক ব্র্যান্ডা চ্যাপমেনের কল্পনা প্রসূত, এই ছবিটি তিনি তার নিজের মেয়ের সাথে তার সম্পর্কের অনুপ্রেরণা থেকে তৈরি। পিক্সারের দীর্ঘ দৈর্ঘ্যের চলচ্চিত্র পরিচালকদের মধ্যে চ্যাপমেনই প্রথম নারী পরিচালক। ব্রেভ ছবিটি লিখেছেন ব্র্যান্ডা চ্যাপমেন, মার্ক এন্ড্রু্স, স্টিভ পুরসেল ও ইরিন মেচি এবং পরিচালনা করেছেন চ্যাপমেন ও এন্ড্রু্স। এর সহকারী পরিচালক ছিলেন স্টিভ পার্সেল। এই ছবিতে কণ্ঠ দিয়েছেন ক্যালি মেকডোনাল্ড, বিলি কোনোলি, এমা টম্পসন, জুলিয়া ওয়াল্টার্স, রোবি কোল্ট্রেইন, কেভিন ম্যাককিড ও ক্রেইগ ফার্গুসন। ছবিতে সর্বোচ্চ ভিজ্যুয়াল আনার জন্য পিক্সার পঁচিশ বছরের মধ্যে প্রথম বারের মতো নতুন ভাবে তাদের অ্যানিমেশন ব্যবস্থা সাজায়। ব্রেভ-ই প্রথম চলচ্চিত্র যার শব্দ বিন্যাস ব্যবস্থার ক্ষেত্রে ডল্‌বি অ্যাটমস ব্যবহার করে।


title: ওয়াল-ই

text: ওয়াল-ই () ২০০৮-এ মুক্তি পাওয়া আমেরিকান সিজিআই সায়ন্স ফিক্সন হাস্যকৌতুকমুলক অ্যানিমেশন চলচ্চিত্র যা প্রযোজনা করেছে পিক্সার অ্যানিমেশন স্টুডিও এবং পরিচালনা করেছেন এন্ড্রু স্টান্টন। এই চলচ্চিত্রটি মূলত ওয়াল-ই নামের একটি রোবটকে নিয়ে যাকে প্রোগ্রাম করা হয়েছে আবর্জনা পরিষ্কার করার জন্য। সে ভালোবাসায় পরে ইভ্ নামের এক রোবটের সাথে যাকে মহাকাশ থেকে মানুষেরা পাঠিয়েছে পৃথিবীতে প্রাণের অনুসন্ধানের জন্য। এই কার্যক্রম চলার মধ্যেই ওয়াল-ই ও ইভ্ রোমাঞ্চকর অভিযানে জড়িয়ে পরে। ফাইন্ডিং নিমু চলচ্চিত্র তৈরির মাধ্যমেই এন্ড্রু স্টানটন পিক্সারে বিশ্বাসযোগ্যতা অর্জন করেন।


title: পিক্সার

text: পিক্সার অ্যানিমেশন স্টুডিও () (, লোগোতে PIXAR) যার পূর্বের নাম দ্যা গ্রফিক্স গ্রুপ , একটি মার্কিন কম্পিউটার অ্যানিমেশন চলচ্চিত্র নির্মাণ প্রতিষ্ঠান যা মার্কিন যুক্তরাষ্ট্রের ইমেরিভিলে, ক্যালিফোর্নিয়ায় অবস্থিত। তারা জনপ্রিয়তা পায় সিজিআই চলচ্চিত্রগুলো তৈরির জন্য যা ফটোরিয়েলিস্টিক রেনডার ম্যানের সাথে মিলে নির্মাণ হয়ে ছিল। ১৯৭৯ সালে পিক্সার প্রথমে দ্যা গ্রাফিক্স গ্রুপ নামে লুকাস ফিল্মের কম্পিউটার বিভাগের অধীনস্থ প্রতিষ্ঠান হিসেবে যাত্রা শুরু করে। এটি ১৯৮৬ অন্যের অধিনে চলে যায় যখন অ্যাপল ইনকর্পোরেটেড ও পিক্সারের সহপ্রতিষ্ঠাতা স্টিভ জবস এর অধিকাংশ ফ্রেঞ্ছাইসি কিনে নেয়। ২০০৬ সালে দ্য ওয়াল্ট ডিজনি কোম্পানি জবসের পিক্সারকে ৭৪০ কোটি ডলার অংশীদারত্ব কিনে নেয়, যা ডিজনিকে পিক্সারের সবচেয়ে বড় শেয়ারহোল্ডার বানায়।


title: চলচ্চিত্রের ইতিহাস

text: ‘সিঙ্গল ফ্রেম অ্যানিমেশন’ প্রয়োগকৌশলকে ১৯০৭ সালে আরও উন্নত করেন পোর্টার তার "দি টেডি বিয়ারস" ছবিতে এবং ব্ল্যাকটন তার "ওয়ার্ক মেড ইজি" ছবিতে। পোর্টারের ছবিতে একটি খেলনা ভল্লুককে নিজে নিজে চলতে দেখা যায়, আর ব্ল্যাকটন দেখান যন্ত্রপাতি আপনা থেকেই কাজকর্ম করে যাচ্ছে। ইউরোপেও এই কৌশলে কাজ হতে থাকে, প্যাথে কোম্পানিতে সেগান্দ দ্য শমন তৈরী করেন "স্কাল্পচার মডার্নে" (১৯০৮), এই ছবিতে ক্লে অ্যানিমেশন ব্যবহার করে ভাস্কর্য্যের রূপান্তর দেখানো হয়। এই সময়ে প্যাথে কোম্পানিতে সিল্যুট ছবির অ্যানিমেশনও তৈরী হয়েছিল। ফ্রান্সেই এমিল কোল ১৯০৮ সালে ফ্যান্টাসম্যাগোরি দিয়ে শুরু করে পরপর অনেকগুলি ছবি বানান, তাতে মানুষ এবং অন্যান্য বস্তুর আঁকা ছবির ক্রিয়া-প্রতিক্রিয়া এবং রূপান্তর দেখা গিয়েছিল। যুক্তরাষ্ট্রে উইনসর ম্যাককে ভিটাগ্রাফ কোম্পানির জন্য অপেক্ষাকৃত বাস্তবানুগ আকার আকৃতি ও মসৃন চলন সম্বলিত ছবি "লিটল নিমো" বানান ১৯১১ সালে। এর পরবর্তী কয়েক বছরে বিশ্বের অনেক স্থানেই অ্যানিমেশন ছবির প্রভূত উন্নতি হয়। '


title: টম অ্যান্ড জেরি

text:
১৯৩০ এর শেষের দিকে রুডলফৃ আইসিঙের এম. জি. এম অ্যানিমেশন স্টুডিওর অংশ ছিলেন গল্পলেখক ও চরিত্র ডিজাইনার উইলিয়াম হ্যানা এবং অভিজ্ঞ
পরিচালক জোসেফ বারবারা যারা জুটিবদ্ধ হয়ে ছবি পরিচালনা করতেন। ছবিগুলোর মধ্যে প্রথমটি ছিল একটি ইঁদুর-বিড়াল কার্টুন যার নাম
ছিল “পাস গেটস দ্য বুট” । কার্টুনটির কাজ শেষ হয় ১৯৩৯ সালে থিয়েটার হলে প্রথম প্রদর্শিত হয় ১৯৪০ সালের ১০ ফেব্রুয়ারি। পাস গেটস
দ্য বুট এর কেন্দ্রীয় চরিত্র ছিল জ্যাসপার, একটি ধূসর চামড়ার বিড়াল যে তখন পর্যন্ত নাম না জানা একটি ইঁদুরকে ধরার চেষ্টা করে।
কিন্তু দায়িত্ব পালন করতে গিয়ে কিছু ভেঙ্গে ফেললে ম্যামী জোর গলায় আর কিছু ভাঙলে জ্যাসপারকে বের করে দেবে বলে শাসিয়ে দেয়
(“আ-উউ-ট,আউট”)। স্বাভাবিকভাবেই ইঁদুরটি এই সুযোগটি গ্রহণ করে এবং ভঙ্গুর সবকিছু (যেমন: ওয়াইনের গ্লাস, সিরামিকের প্লেট, চায়ের কাপ)
উপরে ছুড়ে ভাঙার চেষটা করে যাতে জ্যাসপারকে বের করে দেয়া হয়। পাস এন্ড দ্য বুট কোন সুচনা সঙ্গীত ছাড়াই মুক্তি পায়। এদিকে হ্যানা
ও বারবারা তাদের অন্যান্য পর্বগুলো (ইঁদুর বিড়ালের কাহিনী ছাড়া) পরিচালনা করতে থাকেন। এমজিএম এর অনেক কর্মীকেই তখন বলতে
শোনা যায়, ”ইঁদুর-বিড়ালের কার্টুন কি আর কম হল?”
ইঁদুর আর বিড়ালের এই জোড়ার প্রতি সবার নেতিবাচক ধারণার পরিবর্তন ঘটে যখন কার্টুনটি থিয়েটার মালিকদের কাছে জনপ্রিয় হয়ে ওঠে এবং
১৯৪১ সালে একাডেমি অফ মোশন পিকচার আর্টস এন্ড সাইন্সেসের পক্ষ থেকে অ্যাকাডেমি অ্যাওয়ার্ড ফর বেস্ট শর্ট সাবজেক্ট কার্টুনস পুরস্কারের
জন্য মনোনয়ন পায়। কার্টুনটি অবশ্য এম. জি. এমেরি আরেকটি কার্টুনের কাছে হেরে যায়। কার্টুনটি ছিল রুডলফ আইসিঙ এর “দ্য মিল্কি ওয়ে”।


title: অ্যানিমেশন

text: পারম্পরিক অ্যানিমেশন (একে সেল (Cel) অ্যানিমেশন বা হাতে আঁকা (Hand drawn) অ্যানিমেশন বলেও ডাকা হয়): বিংশ শতকের অ্যানিমেশন ছবি এই পদ্ধতির নির্মাণ করা হয়েছিল। গতিশীল চরিত্র বা বস্তু একটির ক্রমিক চিত্র কাগজে হাতেরে এঁকে নেওয়া হয়। অ্যানিমেশনের জন্য ছবি আঁকা ব্যক্তিকে 'অ্যানিমেটর' (Animator) বলে। প্রতিটি ছবি একটা গতির ক্রমান্বয়ে পরিবর্তিত হওয়া স্থানের ছবি। কাগজ থেকে পারদর্শী 'সেল'-এ ছবিটি 'ট্রেসিং' করে নেওয়া হয়। এই সেলের ওপরে রঙ লাগানো হয়। প্রয়োজন অনুসারে একটির বেশি 'সেল' এর ওপরে লাগিয়ে দিয়ে বহু চরিত্র একসাথে রাখা যায়। 'ব্যাকগ্রাউণ্ড'-এর ছবিও আলাদাভাবে এঁকে সেলের তলায় রাখা হয়। পরে সেই ছবি ক্যামেরায় একটি একটি করে চলচ্চিত্রের 'ফিল্ম'-এ (Film) ফুটিয়ে তোলা হয়। আজকাল অবশ্য 'সেল' ব্যতীত আবার 'ট্রেস' করার পরিবর্তিত 'গাণনিক যন্ত্র'র সহায়তায় 'ডিজিটাল' পদ্ধতির ছবি তৈরি করে নিয়ে তাতে রঙ লাহানো ইত্যাদি কাম করা হয়। পিনোক্কিও' (Pinocchio, ১৯৪০, আমেরিকা), আকিরা (Akira, ১৯৮৮, জাপান), লায়ন কিং (The Lion King, ১৯৯৪, আমেরিকা), স্পিরিটৈড অ্যাওয়ে (Spirited Away, ২০০১, জাপান) ইত্যাদি এই পদ্ধতিতে নির্মিত অ্যানিমেশন ছবি। পরম্পরাগত অ্যানিমেশনের ছবি বাস্তবানুগ বা কেরিকেচার ধর্মী হতে পারে।বাস্তব জগতের বস্তু বা পুতুল-মডেলের স্থান অল্প অল্প করে পরিবর্তিত করে একটি ক্রমে ফুটিয়ে তুলে নির্মাণ করা অ্যানিমেশন। এতে পারম্পরিক অ্যানিমেশনের মতো ছবি আঁকা যায় না। বহু পদ্ধতিতে স্টপ মোশন ছবি নির্মাণ করা যায়।কম্পিউটারের সহায়তায় নির্মাণ করা অ্যানিমেশনকেই কম্পিউটার অ্যানিমেশন বলা যায়। কম্পিউটার অ্যানিমেশনের কয়েকটি প্রকার আছে এবং এছাড়া অনেক কম্পিউটারকে বিভিন্ন ধরণে ব্যবহার করা হয়।


title: শার্ক টেল

text: শার্ক টেল () হচ্ছে ২০০৪ সালে মুক্তিপ্রাপ্ত কম্পিউটারের মাধ্যমে তৈরি একটি অ্যানিমেশন চলচ্চিত্র। ছবির গল্পে দেখা যায় অস্কার নামের একটি কমবয়সী মাছ (কণ্ঠদান: উইল স্মিথ) দাবি করে যে সে একটি দুষ্কৃতিকারী হাঙরের ছেলেকে মেরে ফেলেছে যেন সে দুষ্কৃতিকারীদের নেতার অনুগ্রহ লাভ ও নিজের সম্প্রদায়কে উপরে ওঠাতে পারে। এই ছবিতে আরো যারা কণ্ঠদান করেছেন তাঁদের মধ্যে আছেন জ্যাক ব্ল্যাক (লেনি), রেনে জেলওয়েগার (অ্যাঙ্গি), অ্যাঞ্জেলিনা জোলি (লোলা), মার্টিন স্কোরসেজি (স্কাইজ), এবং রবার্ট ডি নিরো (ডন লিনো)। ছবিটির মূল শিরোনাম ছিলো "শার্ক স্লেয়ার", কিন্তু প্রযোজক মনে করেছিলেন এই নাম দিলে তা তাঁদের কাঙ্ক্ষিত দর্শকদের (শিশু ও পরিবার) ধরতে ব্যর্থ হবে। তাই পরবর্তীকালে নাম পরিবর্তন করে "শার্ক টেল" রাখা হয়। ১ অক্টোবর, ২০০৪-এ এটি প্রেক্ষাগৃহে মুক্তি পায়। চলচ্চিত্রটি সমালোচকদের দৃষ্টিতে সফল হয় নি, বিশেষ করে সমালোচকনন্দিত "ফাইন্ডিং নিমো"-এর সাথে তুলনা করলে, যার কাহিনী ছিলো অনেকটাই "শার্ক টেল"-এর মতো। তবে ছবিটি ব্যবসায়িকভাবে সফল হয়, এবং বিশ্বব্যাপী ৩৬.৭২ কোটি মার্কিন ডলার ব্যবসা করে। এটির একটা ব্যাঙ্গাত্মক নাম আছে–"আ ব্রনক্স টেল"।


title: কার্টুনিস্ট

text: মুর্তজা বশীর (জন্ম : ১৭ আগস্ট ১৯৩২) হচ্ছেন একজন বাংলাদেশী চিত্রশিল্পী, কার্টুনিস্ট এবং ভাষা আন্দোলনের সক্রিয় কর্মী। তার বাবা ছিলেন ড. মুহম্মদ শহীদুল্লাহ। তিনি ১৯৪৯ সালে বগুড়া করনেশন ইন্সটিটিউট থেকে মেট্রিক পাশ করেন। ছাত্র ফেডারেশনের সদস্য হিসেবে তিনি আন্দোলনের সঙ্গে জড়িত হয়েছিলেন। ১৯৪৮ এ, ভাষা আন্দোলনের প্রাথমিক পর্যায়ে, তিনি বগুড়া শহরে আন্দোলনের জন্য বেশ কয়েকটি মিছিল এবং মিটিং আয়োজনে কাজ করেছিলেন। ১৯৪৯ সালে তিনি ঢাকা আর্ট কলেজে ভর্তি হন। তিনি ১৯৫০ সালে ৫ মাস কারাভোগ করেছিলেন এবং পরিশেষে নিস্পাপ প্রমাণিত হয়েছিলেন। ২১শে ফেব্রুয়ারি তিনি ঢাকা বিশ্ববিদ্যালয়ে আমতলার মিটিং যোগ দিয়েছিলেন। সেই দিনের পরবর্তী কালে, ভয়াবহ পরিস্থিতির কারণে ঢাকা জাদুঘরে প্রদর্শনী মুলতবি রাখতে ঢাকা জাদুঘরে যান। তিনি ফেব্রুয়ারি ২২ তারিখের গায়েবানা জানাজাতেও যোগদান করেছিলেন এবং পুলিশ আন্দোলনকারীদের গ্রেপ্তার করার চেষ্টা করলে তারা পলাতক থাকতে বাধ্য হয়েছিলেন। তিনি আন্দোলনের জন্য অনেক কার্টুন এবং ফেস্টুন এঁকেছেন। তার কার্টুনগুলো দেশ ও ভাষার জন্য লড়াই এবং ত্যাগের কথাই স্মরণ করিয়ে দেয়।


title: কিষেনজি

text: মাল্লোজুলা কোটেশ্বর রাও (২৬ নভেম্বর, ১৯৫৪ – ২৪ নভেম্বর, ২০১১), সাধারণভাবে পরিচিত তাঁর কিষেনজি () "ছদ্মনামে"। তিনি ছিলেন ভারতের কমিউনিস্ট পার্টি (মাওবাদী)র একজন পলিটব্যুরো এবং পার্টির কেন্দ্রীয় সামরিক কমিশনের সদস্য, এবং ছিলেন পার্টির সামরিক নেতা। ভারতের কমিউনিস্ট পার্টি (মাওবাদী) ভারতের একটি অতি-বামপন্থী সাম্যবাদী দল। এই দলটিকে ভারত সরকার "সন্ত্রাসবাদী সংগঠন", হিসেবে তালিকাভুক্ত করেছে এবং এটির সকল "গঠন ফ্রন্ট সংগঠন"গুলোকে বেআইনি কার্যকলাপ (নিবারণ) অ্যাক্ট (UAPA) অনুযায়ী নিষিদ্ধ করা হয়েছে। তাকে "ভারতে মাওবাদের মুখ"রূপে দেখা হয়।।


title: পারভেজ মেহেদী কোরেশী

text:
এয়ার চীফ মার্শাল পারভেজ মেহেদী কোরেশী (উর্দু: پرویز مهدی قریشی; জ. ১ অক্টোবর ১৯৪৩), নিশান-ই-ইমতিয়াজ (মিলিটারি), সিতারা-ই-বাসালাত, সাধারণভাবে পিকিউ মেহেদী নামে পরিচিত, একজন অবসরপ্রাপ্ত চার-তারকা বিমান বাহিনী কর্মকর্তা এবং সাবেক লড়াকু বৈমানিক যিনি পাকিস্তান বিমান বাহিনীর ৮ম প্রধান কর্মকর্তা হিসেবে দায়িত্ব পালন করেন যে পদে নিয়োগ পান ১৯৯৭ সালে এবং ২০০০ সালে অবসরপ্রাপ্ত হন। এয়ার চীফ মার্শাল মেহেদী পাকিস্তানের সাবেক রাষ্ট্রপতি সেনাশাসক জেনারেল পারভেজ মোশাররফের বন্ধু ছিলেন।
১৯৪৩ সালের ১ই অক্টোবর এক দরিদ্র চাষা পরিবারে মেহেদী জন্ম নেন পাঞ্জাব প্রদেশে। একটা গ্রাম্য উচ্চ বিদ্যালয় থেকে কোনো রকমে ম্যাট্রিক পাশ করে ১৯৬১ সালে পাকিস্তান বিমান বাহিনীতে চাকরী পেয়ে যান মেহেদী, ক্যাডেট হিসেবে তিনি প্রথমে কাকুলস্থিত পাকিস্তান মিলিটারি একাডেমীতে যোগ দেন, ওখানে তিনি পাকিস্তানের ভবিষ্যৎ সেনাপ্রধান এবং রাষ্ট্রপতি পারভেজ মোশাররফের সঙ্গে বন্ধুত্ব করেন যিনি সেনাবাহিনীতে কমিশনের জন্য পড়ছিলেন। আব্দুল আজিজ মীর্জা নামের আরো একজন ছিলেন যিনি মেহেদীর ঘনিষ্ঠ বন্ধুতে পরিণত হন তবে ইনি নৌবাহিনীতে কমিশনের জন্য অধ্যায়নরত ছিলেন।


title: শিঙ্গিরাই মাসাকাদজা

text: শিঙ্গি মাসাকাদজা বা শিঙ্গিরাই উইনস্টন মাসাকাদজা (; জন্ম: ৪ সেপ্টেম্বর, ১৯৮৬) হারারেতে জন্মগ্রহণকারী জিম্বাবুয়ের আন্তর্জাতিক ক্রিকেটার। তার ডাক নাম "শিঙ্গি"। জিম্বাবুয়ে ক্রিকেট দলের বর্তমান সদস্য হ্যামিল্টন মাসাকাদজা তার ভাই। মাঝারি সারির ব্যাটসম্যান ও পেস বোলার হিসেবে শিঙ্গি ক্রিকেটে অংশগ্রহণ করে থাকেন। ইস্টার্নসের পক্ষ হয়ে প্রথম-শ্রেণীর ক্রিকেটে অভিষিক্ত হন ২০০৮ সালে। ২০১০ সালে জাতীয় দলের সদস্য হিসেবে তুলনামূলকভাবে শক্তিশালী ওয়েস্ট ইন্ডিজের বিপক্ষে ডাক পান। পূর্বে তিনি পেশাদার ফুটবলার ছিলেন। জিম্বাবুয়ের অন্যতম জনপ্রিয় ডায়নামোজের পক্ষ হয়ে ফুটবল খেলতেন তিনি।


title: সিসিলীয় মাফিয়া

text: দলত্যাগী মাফিয়োসোদের কথানুসারে, মাফিয়ার প্রকৃত নাম "কোসা নস্ত্রা" ("আমাদের ব্যাপার")। ইতালীয়-আমেরিকান মাফিয়োসো জোসেফ ভালাচি ১৯৬৩ সালে ইউএস সিনেট কমিটি অন গভর্নমেন্ট অপারেশনসের পার্মাপেন্ট সাবকমিটি অন ইনভেস্টিগেশনে জবানবন্দি দেয় যা "ভালাচি শুনানি" নামে পরিচিত। সে জানায়, মার্কিন মাফিয়োসিরা তাদের সংগঠনকে বলতো "কোসা ন্স্ত্রা" ("আমাদের ব্যাপার" বা "আমাদের বিষয়") সেসময় নামটা যথার্থ মনে হওয়ায় এফবিআই সেটা চালু রাখে এবং সংবাদমাধ্যমও এই নাম ব্যবহার করতে থাকে। এমনকি এফবিআই কথাটার আগে পদাশ্রিত নির্দেশক "লা" বসিয়ে করে দেয় "লা কোসা নস্ত্রা" (যদিও ইতালীয় ভাষায় "কোসা নস্ত্রা"র আগে লা যোগ করা হয় না)।


title: মূসা

text: হযরত মূসা (আঃ) (ইংরেজি: Moses, হিব্রু: מֹשֶׁה, "Mošə" "Mōšeh"; আরবি: موسى, "Mūsa"; Ge'ez: ሙሴ "Musse") ইহুদি, খ্রিস্ট, এবং ইসলাম ধর্মে স্বীকৃত রাসুল বা ঈশ্বরের বার্তাবাহক। তিনি মোজেস নামেও পরিচিত ছিলেন। কোরআনে মুসা (আঃ) নাম অন্য নবীদের তুলনায় বেশি উল্লেখ করা হয়েছে। ধারণা করা হয় যে মুসা (আঃ) ১২০ বছর বেচে ছিলেন। হযরত মুসা (আঃ) এর সম্প্রদায়ের নাম ছিল বনী-ইসরাঈল। বলা হয়, তার মুজিযাসমূহ বিগত অন্যান্য নবী-রসূলগণের তুলনায় সংখ্যায় বেশী, প্রকাশের বলিষ্ঠতার দিক দিয়েও অধিক।


title: ওলিঙ্গিতো

text: ওলিঙ্গিতো (বৈজ্ঞানিক নাম: "Bassaricyon neblina") প্রোসায়োনিডি (Procyonidae) গোত্র বা পরিবারের অন্তর্ভুক্ত "Bassaricyon" (ব্যাসারিসায়োন) গণের অন্তর্গত এক প্রজাতির স্তন্যপায়ী। প্রজাতিটি ইকুয়েডর ও কলম্বিয়ার ঘন পাহাড়ি বনে বসবাস করে। ১৫ আগস্ট নতুন এ প্রাণীটির সন্ধান পাওয়ার খবর জানানো হয়। প্রাণীটিকে অনেকটা ভালুক ও বিড়ালের সংকর বলে মনে হয়। নতুন কোনও মাংসাশী প্রাণীর আবিষ্কার গত ৩৫ বছরে এটিই প্রথম। প্রায় ১০০ বছর আগে বিভিন্ন জাদুঘরে এ ধরনের প্রাণীর নমুনা প্রদর্শিত হলেও এটির সঠিক পরিচয় নিয়ে বিভ্রান্তি ছিল। যুক্তরাষ্ট্রের স্মিথসোনিয়ান ন্যাশনাল মিউজিয়াম অব ন্যাচারাল হিস্ট্রি জাদুঘরে ১০ বছরব্যাপী গবেষণা চালিয়ে ওলিঙ্গিতো সম্পর্কে নিশ্চিত হন বিজ্ঞানীরা। প্রাণীটি স্বভাবে নিশাচর এবং ফলমূল, ফুলের মধু, পোকামাকড় ইত্যাদি খায়। স্ত্রী ওলিঙ্গিতো সাধারণত একবারে একটি বাচ্চার জন্ম দেয়।


title: মামণি রয়সোম গোস্বামী

text:
মামণি রয়সোম গোস্বামী অসমের একজন জ্ঞানপীঠ পুরস্কার প্রাপ্ত সাহিত্যিক। তাঁর প্রকৃত নাম "ইন্দিরা গোস্বামী"। তিনি "মামণী বাইদেউ" নামেও পরিচিত। মাতৃভাষা অসমীয়া ছাড়াও ইংরেজি ভাষায় সাহিত্য রচনা করেছেন। তিনি ১৯৮২ সনে সাহিত্য অকাদেমি পুরস্কার ও ১৯৯৯ সনে জ্ঞানপীঠ পুরস্কার লাভ করেন। তিনি ভারতের প্রথম Principal Prince Claus Laureate (২০০৮) ছিলেন।
1941 সনে গুয়াহাটিতে মামণি রয়সোম জন্মগ্রহন করেন। তাঁর পিতার নাম উমাকান্ত গোস্বামী ও মাতার নাম অম্বিকা দেবী। উমাকান্ত গোস্বামী একসময়ে গুয়াহাটির কটন কলেজের অধ্যক্ষ ছিলেন। মামণি বয়সোম তাঁর বাল্যকাল আমরঙা সত্রে অতিবাহিত করেন। তাঁর কাকা চন্দ্রকান্ত গোস্বামী সত্রের সত্রাধিকার ছিলেন। গুয়াহাটির লতাশিল প্রাথমিক বিদ্যালয়, তৎকালীন অসমের রাজধানী শিলংয়ের পাইন মাউন্ট স্কুল ও গুয়াহাটির তরিণীচরণ বালিকা বিদ্যালয় থেকে মামণি রয়সোম শিক্ষা গ্রহন করেন। তিনি গুয়াহাটির সন্দিকৈ বালিকা বিদ্যালয় থেকে আই.এ পাস করেন1950 সনে অসমীয়া ভাষা বিষয়ে কটন কলেজ থেকে স্নাতক ডিগ্রী লাভ করেন। 1960 সনে তিনি গুয়াহাটি বিশ্ববিদ্যালয় থেকে স্নাতকোত্তর ডিগ্রী লাভ করেন।


title: ভেনাস ফ্লাইট্র্যাপ (উদ্ভিদ)

text: ভেনাস ফ্লাইট্র্যাপ (বৈজ্ঞানিক নাম: "Dionaea muscipula") একধরণের মাংসাশী উদ্ভিদ।


title: মামজি স্ট্রাঞ্জার

text:
মোহাম্মদ মামিথ আহমেদ যিনি ১৯৮৪ সালের ১৮ই জানুয়ারি জন্ম গ্রহণ করেন একজন ব্রিটিশ এশিয়ান র‍্যাপার , গায়ক, নর্তক , প্রযোজক ও গান লেখক যার মঞ্চের নাম মামজি স্ট্রাঞ্জার ।তার প্রথম সিঙ্গেল ওয়ান মোর ড্যান্স যার প্রযোজক ছিলেন রিশি রিচ। তার ২য় একক গান শো গার্ল যা তার প্রথম অ্যালবাম ২০১০ সালের ফ্লাই উয়িথ মি থেকে নেয়া হয়েছে। ২০০৯ সালে ইউকে এএমএতে পরিবেশন করে।
মামজি স্ট্রাঞ্জার পূর্ব লন্ডনের প্লাইস্টোতে বেড়ে ওঠেন ও তার গায়ে বাংলাদেশী রক্ত আছে। তার পরিবারের ৬ সদস্যের মধ্যে তার অবস্থান ২য় কনিষ্ঠতে। মাত্র ১১ বছর বয়সে সে সংগীতের প্রতি আকৃষ্ট হয়ে ওঠে ও তার ভাইয়ের সংগীত সংগ্রহের প্রতি অনুরক্ত হয়ে ওঠে।তিনি শুরু করেন ২০০০ সালে ইউকে গ্যারেজের মাধ্যমে ও পাইরেট রেডিও-এর সাথে যুক্ত হয়ে পড়েন ২০০৩ সাল পর্যন্ত । এরপর তিনি সেখানে নিজেকে একজন বহিরাগত মনে করতে থাকেন ও পাইরেট রেডিও ত্যাগ করেন।এখান থেকে তার মঞ্চের নামটা এসেছে।
তার একজন বন্ধু তার ডেমো টেপ পাঠানোর পর বিবিসি এশিয়ান নেটওয়ার্কের ২০০৫ সালের আনসাঙ্গ প্রতিযোগিতার তিনি তিনজন ফাইন্যালিস্টের ভেতর একজন ছিলেন তার গান জাম্প আপ নিয়ে। মামজি আরো গান রেকর্ড করেন নো ইউ ওয়ানা ড্যান্স ও উই গটা গেট গোয়িং ও এগুলো লন্ডনের সাউথ ব্যাঙ্কের রয়েল ফেস্টিভ্যাল হলে ২০০৮ সালের ইউ কে এশিয়ান মিউজিক পুরস্কারে পরিবেশন করেন। তিনি রিশি রিচের একজন শিষ্যে পরিণত হয়ে ওঠেন। তার গান বিবিসি রেডিও একে ও বিবিসি এশিয়ান নেটওয়ার্কে প্রচারিত হয় ।২০০৮ সালে লন্ডনের বেথনাল গ্রিনের বৈশাখী মেলা ও ২০০৯ সালের কার্ডিফ মেলায় গান পরিবেশন করেন।২০০৯ সালের নভেম্বরে ওটু এরিনাতে তিনি সিন কিংস্টোনকে সমর্থন করেন।


title: ইউকে এইড

text: আন্তর্জাতিক উন্নয়ন বিভাগ (, সংক্ষেপে DFID) বা ইউকে এইড (UK Aid) যুক্তরাজ্য সরকারের একটি বিভাগ যা বিদেশে সাহায্য প্রদানের জন্য দায়িত্বপ্রাপ্ত। এই বিভাগের লক্ষ্য হচ্ছে "টেকসই উন্নয়ন উৎসাহিত করা এবং বিশ্বব্যাপী দারিদ্র্য দূর করা।" যুক্তরাজ্যের করদাতাদের অর্থায়ন দ্বারা এই উন্নয়ন প্রকল্পগুলি পরিচালিত হচ্ছে। ডিএফআইডি-এর মূল কর্মসূচী হল বিশ্বব্যাপী শিক্ষা, স্বাস্থ্য, সামাজিক সেবা, পানি সরবরাহ এবং পয়ঃনিষ্কাশন, সরকার ও সুশীল সমাজ, অর্থনীতি (অবকাঠামো, উৎপাদন ক্ষেত্র এবং উন্নয়ন পরিকল্পনা), পরিবেশ সংরক্ষণ, গবেষণা এবং মানবিক, ইত্যাদি ক্ষেত্রে সহায়তা প্রদান করা।


title: ঈশা খাঁ ইন্টারন্যাশনাল ইউনিভার্সিটি

text: আইইউবি একটি সাশ্রয়ী মূল্যের খরচে আধুনিক ও বৈশ্বিক মানদণ্ড উচ্চ শিক্ষা প্রদান করে। উচ্চশিক্ষার সুযোগ থেকে পিছিয়ে থাকা কিশোরগঞ্জ ও নিকটবর্তী জেলার বিস্তৃত 'হাওর' এবং দূরবর্তী এলাকা, আইআইবিউ উক্ত অঞ্চলের জন্য উচ্চশিক্ষার সুযোগ সৃষ্টি করতে চায়। অবশেষে, আইআইবির লক্ষ্যটি আমাদের নতুন প্রজন্মের সম্ভাব্যতাকে বিশ্বব্যাপী নাগরিক হিসাবে অভিযোজিত করতে উত্সাহিত করার জন্য প্রগমেটিক এবং আইসিটি-ভিত্তিক শিক্ষাকে উন্নীত করা। আমরা বাংলাদেশকে শিক্ষিত, দারিদ্র্যমুক্ত ও প্রযুক্তিগতভাবে উন্নত দেশে পরিণত করার জন্য স্বাধীনতা যুদ্ধের শহীদদের স্বপ্ন বাস্তবায়নের জন্য অঙ্গীকারবদ্ধ।


title: বাংলাদেশে ইভিএম

text:
বাংলাদেশে ইলেক্ট্রনিক ভোটিং মেশিনের মাধ্যমে ভোটগ্রহণ একটি নতুন পদ্ধতি। এর সফল ব্যবহার শুরু হয় ২০০৭ সালে ঢাকা অফিসার্স ক্লাবের কার্যকরী সংসদ নির্বাচনের মাধ্যমে। এরপর বিভিন্ন সময়ে দেশের বিভিন্ন সিটি কর্পোরেশন নির্বাচনে অল্প পরিসরে ইভিএম ব্যবহার করা হলেও এখনো জাতীয় নির্বাচনে ব্যবহার করা হয় নি।
২০০৭ সালে বুয়েটের আইআইসিটি বিভাগের তৎকালীন বিভাগীয় প্রধান ডঃ এস এম লুৎফর কবির ইভিএম তৈরীর প্রকল্প তত্ত্বাবধায়ক সরকারের কাছে জমা দেন। পাইল্যাব বাংলাদেশ নামে একটি ইভিএম প্রস্তুতকারী প্রতিষ্ঠান প্রকল্প প্রস্তাবনার সাথে জড়িত ছিলো। মূলত একই বছর ঢাকা অফিসার্স ক্লাবের কার্যকরী সংসদ নির্বাচনে ইভিএম পদ্ধতির সফল ব্যবহারের কারণে তারা সরকারের কাছে আবেদন করেন যেন এই পদ্ধতিতে দেশের সকল নির্বাচনে ভোটগ্রহণ করা হয়। কিন্তু তখন ছবি সংবলিত ভোটার তালিকা তৈরীর কাজ শেষ না হওয়ায় প্রকল্পটি বাস্তবায়িত হয়নি। এরপর নির্বাচন কমিশনার এটিএম শামসুল হুদার নেতৃত্বাধীন কমিশন ২০১০ সালে চট্টগ্রাম সিটি কর্পোরেশন নির্বাচনে পরীক্ষামূলক ভাবে ১৪টি ভোট কেন্দ্রে ইভিএম ব্যবহার করে ভোটগ্রহণ করা হয় এবং এতে সফলতা আসে। বাংলাদেশ প্রকৌশল বিশ্ববিদ্যালয় ও বাংলাদেশ মেশিন টুলস ফ্যাক্টরির কাছ থেকে ইভিএম গুলো নেওয়া হয়েছিলো। কিন্তু পরবর্তীতে কাজী রকিবউদ্দীন আহমেদের নেতৃত্বাধীন কমিশন ইভিএমগুলো রাজশাহী সিটি কর্পোরেশন নির্বাচনে ব্যবহার করতে গেলে বিপত্তি বাঁধে। একটি মেশিনে হঠাৎ ত্রুটি দেখা যায়। প্রস্তুতকারী প্রতিষ্ঠান এই ত্রুটির সমাধান বের করতে পারেন নি। ফলে প্রায় সাড়ে ১২শ’টি ইভিএমকে বাতিল ঘোষণা করে দেওয়া হয়। পরবর্তীতে কেএম নূরুল হুদার নেতৃত্বাধীন কমিশন নতুন করে ভোটগ্রহণ পদ্ধতিটি চালু করার জন্য উদ্যোগ গ্রহণ করেন। কমিশন বিদেশ থেকে উন্নতমানের ইভিএম ক্রয় করে এবং দাবী করে যে এই নব্য মেশিনগুলো পূর্বের চেয়ে অধিক কার্যকরী। ফলশ্রুতিতে ২০১৭ সালের ডিসেম্বর মাসে রংপুর ও ২০১৮ সালের মে মাসে খুলনা সিটি কর্পোরেশন নির্বাচনে দুইটি করে ভোটগ্রহণ কেন্দ্রে ইভিএম পদ্ধতি ব্যবহার করা হয়। এই ধারাবাহিক সফলতায় একাদশ জাতীয় সংসদ নির্বাচনে এক তৃতীয়াংশ আসনে ইভিএম চালু করার বাংলাদেশ নির্বাচন কমিশন ঘোষণা দিয়েছে। তবে বিভিন্ন রাজনৈতিক দল এই সিদ্ধান্তের বিরুদ্ধে আন্দোলন করেছে।
কাগজের ব্যালট ব্যবহার কমিয়ে আনতে নির্বাচন কমিশন দেড় লাখ ইভিএম ক্রয় করার প্রকল্প গ্রহণ করেছে। জুলাই ২০১৮ থেকে জুন ২০২৩ সালের মধ্যে ৪ হাজার কোটি টাকার এই প্রকল্প বাস্তবায়ন করা হবে। প্রকল্পটিতে ইভিএম কেনায় ৩৫১৫.৬১ কোটি টাকা, প্রচারে ৫ কোটি টাকা, পরিবহনে ৭ কোটি টাকা, মোটর যানে ৩.৩ কোটি টাকা, কম্পিউটার সফটওয়্যারে ৫০ কোটি টাকা, আসবাবপত্রে ৭৫ কোটি টাকার সংস্থান রাখা হয়েছে।
২০১০ সালের ১৭ জুন অনুষ্ঠিতব্য চট্টগ্রাম সিটি কর্পোরেশন নির্বাচনকে সামনে রেখে ১৩০টি ইভিএম তৈরি করা হয়। এদের মধ্যে ১০০টি মেশিন চট্টগ্রামে আনা হয় ভোটগ্রহনের জন্য। মোট ভোট কেন্দ্রের মাত্র ১৪টিতে ৭৯টি বুথে ইভিএম স্থাপন করা হয়। ৭৯টি বুথের প্রতিটির জন্য একটি করে এবং ১৪টি কেন্দ্রে একটি করে অতিরিক্ত আরো ১৪টিসহ মোট ৯৩টি ইভিএম স্থাপন করা হয়েছিলো। এতে ২৫ হাজার ২৩৮ জন ভোটার ভোট প্রদান করেন। এতে দ্রুত ভোট গ্রহণ ও ফলপ্রকাশে সফলতা পরিলক্ষীত হয়।
বাংলাদেশে ইভিএম ব্যবস্থার শুরু থেকেই বাংলাদেশ জাতীয়তাবাদী দল এবং অন্যান্য রাজনৈতিক দলসমূহ এর বিরুদ্ধে আন্দোলন করে আসছে। তারা মনে করেন ইভিএমের মাধ্যমে সরকারী দল ভোট কারচুপি করার সুবিধা গ্রহণ করবে।
বাংলাদেশের অধিকাংশ গ্রামে বসবাস করেন। তারা আধুনিক ভোটগ্রহণ প্রযুক্তির সাথে পরিচিত না। শিক্ষিত ভোটারের কাছেও এটা সম্পুর্ন অজানা একটা পদ্ধতি। তাই নির্বাচন কমিশন দেশের বিভিন্ন প্রান্তে অভিজ্ঞ প্রশিক্ষক প্রেরণ করে ভোটারদের ইভিএমের মাধ্যমে ভোট প্রদানের নিয়ম-কানুন প্রশিক্ষণ দেওয়া শুরু করেছে।


title: একসেস টু ইনফরমেশন প্রোগ্রাম

text:
একসেস টু ইনফরমেশন (এটুআই) হলো বাংলাদেশের প্রধানমন্ত্রীর কার্যালয়ের প্রকল্পের অধীনে গণযোগাযোগ অধিদপ্তর কর্তৃক ৬৪টি জেলা তথ্য অফিস ও ৪টি উপজেলা তথ্য অফিসের মাধ্যেমে দেশের প্রত্যন্ত অঞ্চলে প্রচার কৌশলের মাধ্যমে আন্ত:ব্যক্তিক যোগযোগ সাহাপনের লক্ষে প্রচার কার্যক্রম বাস্তবায়ন।
তৃণমূল পর্যায়ের প্রিন্ট ও ইলেকট্রিক মিডিয়ার আওতা বর্হিভূত জনগোষ্ঠীকে ভ্রাম্যমান চলচ্চিত্র প্রদর্শণীর মাধ্যমে সরকারী সেবা সম্পর্কে অবহিতকরণ,ইউনিয়ন তথ্য সেবা কেন্দ্রকে পরিচিতিকরণ,তথ্য সেবা কেন্দ্রের উদ্যোক্তাদের সক্ষমতাবৃদ্ধির জন্য মতবিনিময়,সেবা কেন্দ্র পরিদর্শণ করে সমস্যা সম্ভাবনা যথাযথ কর্তৃপক্ষের নিকট তুলে ধরছে গণযোগাযোগ অধিদপ্তর।
এছাড়া একসেস টু ইনফরমেশন(এটুআই)প্রকল্পের আওতায় গণযোগাযোগ অধিদপ্তর ৬৪টি জেলা তথ্য অফিস ও ৪টি উপজেলা অফিস দেশের ইতিহাস ঐতিহ্য, সংস্কৃতিকে তুলে ধরতে ফটোগ্রাফী এক্সিবিশন আয়োজন করে।ফটোগ্রাফী এক্সিবিশন এ নির্বাচিত ছবিগুলো বাংলাদেশ পোর্টাল সহ বিভিন্ন পোর্টালে ব্যবহ্নত হচ্ছে। এ অধিদপ্তর সরকারের ডিজিটাল বাংলাদেশ গঠনের অগ্রগতি মিডিয়ার কাছে তুলে ধরতে প্রেস ব্রিফিং আযোজন করে আসছে


title: ব্রিটিশ কাউন্সিল

text:
যুক্তরাজ্যের অভ্যন্তরে ব্রিটিশ কাউন্সিল প্রশাসন আইএইএসটিই শিক্ষা কার্যক্রম পরিচালনা করে। এই কার্যক্রম বিশ্বব্যাপী ৮০টি দেশে পরিচালিত হয় এবং ইন্টার্ণীশিপে আগ্রহী শিক্ষার্থীদেরকে যুক্তরাজ্যে পড়াশোনার জন্য আমন্ত্রণ জানানো হয়।
এতে মূলতঃ উচ্চাভিলাসী স্নাতক শ্রেণীতে অধ্যয়ণের জন্য ইঞ্জিনিয়ারিং, বিজ্ঞান, স্থাপত্যকলা অথবা ফার্মেসী বিষয়ে ছাত্র-ছাত্রী ভর্তি করা হয়।
এছাড়াও, উক্ত কার্যক্রমে অতি মেধাবী বিদেশী শিক্ষার্থীদেরকে চাকুরী গ্রহণের জন্যেও আমন্ত্রণ জানানো হয়। এর ফলে যুক্তরাজ্যের অনেক শিল্পপ্রতিষ্ঠানে বর্তমানে দক্ষ কর্মীর অভাবহেতু বিশেষতঃ ইলেক্ট্রনিক ইঞ্জিনিয়ারিংয়ে বিদেশী শিক্ষার্থীদেরকে নিয়োগ দিয়ে প্রধান উৎসস্থল হিসেবে ব্রিটিশ কাউন্সিল প্রধান ভূমিকা পালন করে।


title: মূত্রনালীতে সংক্রমণ

text: ‘”মূত্রনালীতে সংক্রমণ”’ (‘”ইউটিআই”’) হল এক ধরনের ব্যাকটেরিয়াঘটিত সংক্রমণ  যার ফলে মূত্রনালি আংশিকভাবে ক্ষতিগ্রস্ত হয়। যখন এর ফলে মূত্রনালির নিম্নাংশ ক্ষতিগ্রস্ত হয়, তখন তাকে সাধারণ সিস্টাইটিস (মূত্রথলির সংক্রমণ) বলে আর যখন এর ফলে মূত্রনালির ঊর্ধ্বাংশ ক্ষতিগ্রস্ত হয়, তখন তাকে পায়েলোনেফ্রাইটিস (কিডনির সংক্রমণ) বলে। মূত্রনালির নিম্নাংশের সংক্রমণের ক্ষেত্রে যেসব উপসর্গ দেখা যায় তার অন্তর্গত হল প্রস্রাবে জ্বালাপোড়া এবং ঘন ঘন মূত্রত্যাগ করা বা পেচ্ছাপ পাওয়া, তবে যাদের পাইলোনেফ্রাইটিস হয় তাদের ক্ষেত্রে মূত্রনালির নিম্নাংশের ইউটিআই সংক্রমণের মত উপসর্গ ছাড়াও জ্বর এবং পেট ব্যথা দেখা যায়। বয়স্ক এবং খুব কম বয়সীদের ক্ষেত্রে উপসর্গগুলি অস্পষ্ট বা অনির্দিষ্ট ধরনের হতে পারে। এই উভয় ধরনের রোগের কারণ হল "Escherichia coli", অবশ্য অন্য ধরনের ব্যাকটেরিয়া, ভাইরাসসমূহ বা বিরল ক্ষেত্রে ছত্রাক এর কারণ হয়ে থাকতে পারে।


title: ইসলামিক ইউনিভার্সিটি অব টেকনোলজি

text: আইইউটি তে দুইটি ক্যাফেটেরিয়া ( কেন্দ্রীয় ও উত্তর ) আছে যেখানে ছাত্ররা সকালের নাস্তা ও দুইবেলা খাদ্য গ্রহণ করে । বিশ্ববিদ্যালয় ছাত্রদের প্রতিমাসে ৫০ ডলার মূল্যমানের সকালের নাস্তা, দুপুরের ও রাতের খাবার পরিবেশন করে । এই খরচ ছাত্রদের বহন করতে হয় না, বিশ্ববিদ্যালয় তা বহন করে থাকে । ক্যাফেটেরিয়ার খাদ্য সংক্রান্ত ব্যবস্থাপনার জন্য একটি ক্যাফেটেরিয়া কমিটি রয়েছে। বিভিন্ন দেশের ছাত্র ও শিক্ষকের সমন্বয়ে এ কমিটি গঠিত।


title: ইথারনেট

text: ইথারনেট হল কম্পিউটার নেটওয়ার্কিং প্রযু্ক্তি পরিবার ল্যান বা লোকাল এরিয়া নেটওয়ার্ক এবং ম্যান বা মেট্রোপলিটন এরিয়া নেটওয়ার্কের জন্য। এটি বাণিজ্যিকভাবে সূচনা করা হয় ১৯৮০ সালে। এটি প্রথম আইইইই ৮০২.৩ মান হিসেবে স্থাপন করা হয় ১৯৮৩ সালে এবং তারপর থেকে উন্নয়ন করা হচ্ছে উচ্চ বিট রেট সমর্থন এবং লম্বা সংযোগের দূরত্বের জন্য। ইথারনেট প্রতিযোগী তারের ল্যান প্রযু্ক্তি যেমন টোকেন রিং, এফডিডিআই এবং আর্কনেট ইত্যাদির দ্বারা প্রতিস্থাপিত হচ্ছে। সমসাময়িক প্রাথমিক বিকল্প ল্যানের মান তারের নয় বরং তারবিহিন ল্যান স্ট্যান্ডার্ড যা আইইইই ৮০২.১১ বা ওয়াইফাই নামে পরিচিত।


title: গ্রাফিক্যাল ইউজার ইন্টারফেস

text: এই পদ্ধতির পরিবেশে ব্যবহারকারি সাধারণত চিত্রভিত্তিক বিভিন্ন উপাদানকে সরাসরি ব্যবহার করে। কম্পিউটার ছাড়াও হাতে রেখে ব্যবহার করা যায় এমন যন্ত্রেও এটির ব্যবহার দেখা যায় যেমন এমপি৩ প্লেয়ার, বহনযোগ্য মিডিয়া প্লেয়ার, গেমিং যন্ত্র এবং ঘরে ব্যবহৃত ছোট যন্ত্রপাতি, অফিস এবং শিল্প কারখানার বিভিন্ন যন্ত্রপাতিতে। জিইউআই সংজ্ঞাটি নিম্ন-রেজুলশনের ইন্টারফেসের প্রকারের ক্ষেত্রে ব্যবহৃত হয় না যাদের প্রদর্শনী রেজুলশন যেমন ভিডিও গেমস (যেখানে এইচইউডি বেছে নেয়া হয়) অথবা সামান্তরিক প্রদর্শনীতে যারা সীমাবদ্ধ নয় যেমন ভলিউমেট্রিক প্রদর্শনী যেহেতু সংজ্ঞানুযায়ী দুই মাত্রার প্রদর্শনী যা সমষ্টিগত শ্রেণীর তথ্য বণর্না করতে সক্ষম তাতেই সীমাবদ্ধ, পার্ক (পালো অল্টো রিসার্চ সেন্টর) কম্পিউটার বিজ্ঞানের রীতিনুযায়ী।


title: সেন্ট্রাল ইন্টেলিজেন্স এজেন্সি

text: সিআইএ'র প্রাথমিক কাজ হচ্ছে বিদেশি সরকার, সংস্থা ও ব্যক্তিদের সম্বন্ধে তথ্য সংগ্রহ করা এবং তা জাতীয় নীতিনির্ধারকদের কাছে তা সরবরাহ ও পরামর্শ প্রদান করা। সিআইএ এবং এর দায়বদ্ধতা ২০০৪ সালে উল্লেখযোগ্যভাবে পরিবর্তিত হয়েছে। ২০০৪-এর ডিসেম্বরের পূর্বে সিআইএ ছিলো যুক্তরাষ্ট্রের প্রধান গোয়েন্দা সংস্থা; এটি শুধু নিজের কর্মকাণ্ডই নয়, বরং অন্যান্য গোয়েন্দা সংস্থাগুলোর কর্মকাণ্ডও দেখাশোনা করতো। কিন্তু ২০০৪ সালে অনুমোদিত ইন্টেলিজেন্স রিফর্ম অ্যান্ড টেররিজম প্রিভেনশন অ্যাক্ট, ২০০৪ দ্বারা তা পরিবর্তিত হয়।


title: সোরিয়াসিস

text: রোগের ধরন অনুযায়ী চিকিৎসা দেওয়া হয়ে থাকে, অল্প অংশ আক্রান্ত হলে বিভিন্ন ধরনের ওষুধ ক্রিম, লোশান, জেল ইত্যাদি ব্যবহারের জন্য দেওয়া হয়ে থাকে। বেশি অংশে ছড়িয়ে পড়লে মুখে খাবার ওষুধ, আলট্রাভায়োলেট থেরাপি, বায়োলজিক্যাল থেরাপির মাধ্যমে চিকিৎসা দেওয়া হয়। এ রোগ কখনোই পুরোপুরি ভালো হয় না এবং কখনোই জীবনহানির কারণ হয় না। নিয়মিত চিকিৎসা গ্রহণের মাধ্যমে এটিকে নিয়ন্ত্রণ করা যায়। রোগ যত পুরোনো হয়, ততই জটিল হতে থাকে। তাই দ্রুত শনাক্তকরণ ও চিকিৎসার আওতায় আসা জরুরি। আক্রান্ত ব্যক্তিকে আজীবন চিকিৎসা নিতে হয়। তাই নির্দিষ্ট সময় নিয়মিত চেকআপ এবং ওষুধের মাত্রা নির্ধারণ করা প্রয়োজন।


title: আয়ুর্বেদ

text:
এই চিকিৎসার মাধ্যমে রোগের শারীরিক ও মানসিক অসুস্থতার কারণগুলি দুর করে চিকিত্‌সা করা হয়। এই পদ্ধতিতে শরীরের ভিতর ও বাহিরের শুদ্ধিকরণের মাধ্যমে চিকিৎসা করা হয়। সাধারণ পদ্ধতিগুলি হল পঞ্চকর্ম(বমনকারক ঔষধ, বিরেচন, গুহ্যদেশে প্রক্ষিপ্ত তৈল ঔষধ, মলদ্বারে প্রবেশ করানো তরল ঔষধ এবং নাসিকার মধ্যে দিয়ে দেওয়ার ঔষধ।
পঞ্চকর্মপূর্ব পদ্ধতিসমূহ (বাহ্যিক এবং আভ্যন্তরীন ওলিশন এবং কৃত্রিমভাবে উৎপাদিত ঘামের মাধ্যমে চিকিত্‌সা)- পঞ্চকর্ম চিকিৎসায় শরীরের রাসায়ণিক প্রক্রিয়ার যথাযথ পরিচালনার মাধ্যমে চিকিত্‌সা করা হয়। প্রয়োজনীয় শুদ্ধিকরণের মাধ্যমে আরোগ্য আনা হয়। স্নায়ুরোগের জন্য, অস্থি ও মাংসপেশীর অসুখে, কিছু ধমণী ও স্নায়ু-ধমণী সংক্রান্ত অবস্থায়, শ্বাস-প্রশ্বাস ও পাচন প্রক্রিয়ার অসুখে এই চিকিৎসা বিশেষ করে উপযোগী হয়।


title: এইডস

text: এইডস রোগের কোন চিকিৎসা এখনো পর্যন্ত পাওয়া যায়নি। গবেষকরা এ পর্যন্ত অনেক ঔষধ আবিষ্কার করেছেন। প্রথম শ্রেণীর ঔষধের নাম নিউক্লিওসাইড রিভার্স ট্রান্সক্রিপটেজ ইনহিবিটর (Nucleoside reverse transcriptase inhibitors), যা এইচ আই ভি ভাইরাসের সংক্রমণকে বিলম্বিত করে। দ্বিতীয় শ্রেণীর ঔষধের নাম প্রোটিয়েজ ইনহিবিটর (Protease inhibitors) যা এইচ আই ভি ভাইরাসের পুনর্বৃত্তিতে (replication) বাধা সৃষ্টি করে। যেহেতু শুধু যে কোনও একটি শ্রেণীর ঔষুধ এককভাবে শরীরে কার্যকর হয় না, তাই সমন্বিত ঔষধ দেয়া হয়। এই চর্চাকে বলা হয় হার্ট বা হাইলি অ্যাকটিভ অ্যান্টিরেট্রোভাইরাল থেরাপি (HAART, Highly Active Antiretroviral Therapy) অর্থাৎ অতি সক্রিয় রেট্রোভাইরাস প্রতিরোধী চিকিৎসা। যদিও হার্ট (HAART) এইডস উপশম করে না, এটি এইডস রোগীর মৃত্যুসংখ্যা কমাতে গুরুত্বপূর্ণ ভুমিকা পালন করে।


title: এন্ডোমেট্রিয়াল ক্যান্সার

text: এন্ডোমেট্রিয়াল ক্যান্সারের প্রধান চিকিৎসা বিকল্পগুলি হল অ্যাবডোমিনাল হিস্টেরেক্টমি (অস্ত্রোপচার করে জরায়ু সম্পূর্ণ অপসারণ), এবং এর সঙ্গে দুই পাশের ফ্যালোপিয়ান নালিগুলি এবং ডিম্বাশয়দুটির অপসারণ, যাকে বলা হয় দ্বিপার্শ্বীয় সালপিঙ্গো-উফোরেক্টমি। আরো উন্নত চিকিৎসা ব্যবস্থায়, বিকিরণ চিকিৎসা, রাসায়নিক চিকিৎসা (ক্যান্সার) বা হরমোন চিকিৎসা করা যেতে পারে। যদি রোগটি প্রথম অবস্থায় নির্ণয় করা যায়, নিরাময় হবার সম্ভাবনা বেশি থাকে, এবং সামগ্রিকভাবে পাঁচ বছর বেঁচে থাকার হার যুক্তরাষ্টে ৮০% এরও বেশি।


title: অস্কার (নিষেবক বিড়াল)

text: অস্কার নামের এই বিড়ালটিকে শাবক থাকাকালে প্রানী-আশ্রম থেকে পোষ্য নেয়া হয়। এটি বেড়ে উঠেছিল স্টিয়ার হাউস নার্সিং এন্ড রিহ্যাবিলিটেশন সেন্টার এর তিনতলায় অবস্থিত মৃত্যু-পথযাত্রী  দুরারোগ্য ডিমেনশিয়া রোগীদের নিবাসস্থলে, চিকিৎসা কেন্দ্রটির অবস্থান প্রভিডেন্স, রোড আইল্যান্ড । ৪১ শয্যা বিশিষ্ট বিভাগটি  আলঝেইমার’স, পারকিনসন রোগ এবং আরো নানাবিধ রোগে ভুগতে থাকা রোগীদের চিকিৎসা দিয়ে থাকে, যাদের প্রায় সবাই জীবনের সায়াহ্নে এসে পড়েছেন এবং এরা কার্যত পারিপার্শ্বিক অবস্থার দিকে খেয়াল রাখতে অক্ষম।


title: অর্শরোগ

text: সাধারণত রক্ষণশীল চিকিৎসায় রয়েছে আঁশযুক্ত খাবারসহ পুষ্টিবর্ধক খাবার খাওয়া, জলযোজন বজায় রাখার জন্য মুখ দিয়ে তরল গ্রহণ, নন-স্টেরয়েডাল অ্যান্টি-ইনফ্লেমেটারি ড্রাগ (এনএসএআইডি) অর্থাৎ স্টেরয়েড বহির্ভূত প্রদাহনাশক ওষুধ প্রয়োগ, সিৎজ বাথ এবং বিশ্রাম৷ দেখা গেছে যে বেশি মাত্রায় তন্তুসমৃদ্ধ খাবার খাওয়া হলে ভালো ফল পাওয়া যায়, এবং আহার পরিবর্তন বা আঁশযুক্ত পরিপূরক খাওয়ার দ্বারা এটা করা সম্ভব৷ তবে, যে কোনো পর্যায়ে চিকিৎসায় সিৎজ বাথের উপকারিতার প্রমাণের অভাব আছে৷ এটা ব্যবহার করা হলেও তা একবারে ১৫ মিনিটে সীমিত রাখা উচিত৷


title: ন্যাশনাল হার্ট ফাউন্ডেশন অব বাংলাদেশ

text: ঢাকার মিরপুরে ফাউন্ডেশন প্রতিষ্ঠিত হূদরোগ ইনস্টিটিউট ও হাসপাতালে সব ধরনের হূদরোগের পরীক্ষা ও চিকিৎসা সুবিধা রয়েছে। ওপেন-হার্ট সার্জারি যেমন, বাল্ব সংযোজন এবং ভাস্কুলার (ধমনী ও শিরা সংক্রান্ত) অপারেশন এখানে নিয়মিত করা হয়। এখানে বাই-পাস সার্জারির সুবিধাও রয়েছে। ভর্তিকৃত রোগী ছাড়াও ইনস্টিটিউট হাসপাতালের বহির্বিভাগে বহু রোগীর চিকিৎসা প্রদান করা হয়। এ ইনস্টিটিউটে রয়েছে কার্ডিওলজি, কার্ডিওভাস্কুলার সার্জারি, অ্যানেস্থেসিওলজি, কার্ডিওভাস্কুলার রেডিওলজি, বায়োকেমিস্ট্রি, প্যাথোলজি, হিমাটোলজি, ব্লাড ট্রান্সফিউশন, এপিডেমিওলজি ও প্রতিষেধক ঔষধ এবং পুনর্বাসন বিভাগ। চিকিৎসা ছাড়াও এখানে স্নাতকোত্তর ডিগ্রি যেমন এম.ডি (কার্ডিওলজি) এম.এস (কার্ডিওথোরাসিক সার্জারি) এবং ডি.কার্ড ও প্রদান করা হয়। এছাড়াও এখানে সেবিকাদের প্রশিক্ষণ প্রদান করা হয়।


title: ট্রাকোমা

text: বিশুদ্ধ পানির প্রাপ্যতা বৃদ্ধি এবং অ্যান্টিবায়োটিক দ্বারা চিকিৎসা করে আক্রান্ত মানুষের সংখ্যা কমিয়ে এই রোগ প্রতিরোধ করা যায়। এর মধ্যে আছে, একসাথে সকলকে, যে সকল গ্রুপের মধ্যে এই রোগের সম্ভাবনা বেশি তাদের চিকিৎসা করে। কেবল ধৌতকরণ এই রোগ প্রতিরোধে যথেষ্ট নয় কিন্তু অন্যান্য পদক্ষেপের সাথে কার্যকরী হতে পারে। চিকিৎসা পদ্ধতিগুলোর মধ্যে আছে মুখে সেবনযোগ্য অ্যাজিথ্রোমাইসিন অথবা ত্বকে ব্যবহার্য টেট্রাসাইক্লিন। মুখে কেবল একবার সেবনের সুবিধা থাকায় অ্যাজিথ্রোমাইসিন অধিকতর পছন্দনীয়। নেত্রপল্লবে ক্ষত তৈরি হবার পর চোখের পাতার অবস্থান ঠিক করতে এবং অন্ধত্ব রোধে অস্ত্রোপচারের প্রয়োজন হতে পারে।


title: নিপাহ ভাইরাস সংক্রমণ

text:
বর্তমানে নিপাহ ভাইরাস সংক্রমণের কোন কার্যকরী চিকিৎসা নেই। সাধারণতঃ সহায়ক চিকিৎসা দ্বারা এই রোগ উপশমের চেষ্টা করা হয়ে থাকে। নিপাহ ভারিরাস দ্বারা আক্রান্ত এমন প্রত্যেক সন্দেহভাজন ব্যক্তিদের আলাদা করে রাখা প্রয়োজন এবং প্রগাঢ় সহায়ক চিকিৎসা দেওয়া প্রয়োজন। পরীক্ষাগারে রিবাভিরিনের কার্যকারিতা লক্ষ্য করা গেলেও মানব শরীরের এর প্রভাব এখনো প্রমাণিত নয়।
নিপাহ জি গ্লাইকোপ্রোটিনের বিরুদ্ধে উৎপাদিত একটি হিউম্যান মনোক্লোনাল অ্যান্টিবডি ব্যবহার করে টীকাকরণের প্রভাব পরীক্ষা চলছে। নিপাহ ভাইরাসের পূর্ণতালাভের পক্ষে ক্লোরোকুইন অন্তরায় সৃষ্টি করলেও মানবশরীরে এর কার্যকারিতা এখনো পরীক্ষিত নয়। অস্ট্রেলিয়ায় হিউম্যান মনোক্লোনাল অ্যান্টিবডি এম১০২.৪ মানবশরীরে পরীক্ষা করা হচ্ছে।


title: অর্শরোগ

text:
খৃষ্টপূর্ব ১৭০০ সালে মিশরের একটি প্যাপিরাস কাগজে এই অসুখের প্রথম উল্লেখ পাওয়া যায়, সেখানে যে পরামর্শ দেওয়া হয় তা হল:
“…একটি ঔষধই প্রয়োগ করবেন, যা বিশেষ সুরক্ষাদায়ক মলম; বাবলা গাছের পাতা, মাটি, মিহি গুঁড়া করে একত্রে জাল দিতে হয়৷ এক ফালি অতি সূক্ষ্ম লিলেন কাপড়ে এটি মেখে মলদ্বারে রাখতে হবে, এতে অবিলম্বে রোগ নিরাময় হবে৷" খৃষ্টপূর্ব ৪৬০ সালে হিপোক্রেটিক কর্পাস-এ আধুনিক কালের রাবার ব্যান্ড লাইগেশনের অনুরূপ একটি চিকিৎসা পদ্ধতি আলোচনা করা হয়েছে:
“এবং একই ভাবে হেমোরয়েডের চিকিৎসায় তা সুচ দ্বারা ছিদ্র করে খুব পুরু উলের সূতা দিয়ে বেঁধে রাখুন, যতক্ষণ ঝড়ে না পড়ে ততক্ষণ এটি নাড়াচাড়া না করে রেখে দিন৷ রোগী সুস্থবোধ করলে তাকে এক হেলিবোর ভেষজ ওষুধের একটি কোর্স দিন৷” বাইবেল-এ হেমোরয়েডের উল্লেখ পাওয়া যায়৷


title: সাইফুর রহমান

text: জনাব সাইফুর রহমান পেশায় একজন চার্টার্ড একাউন্ট্যান্ট ছিলেন। তিনি ১৯৮১ সালে প্রয়াত শহীদ প্রেসিডেন্ট জিয়াউর রহমান- এর আমন্ত্রনে বাংলাদেশ জাতীয়তাবাদী দলে যোগদান করেন। তিনি সবচেয়ে বেশি সময়কাল ধরে বাংলাদেশের অর্থমন্ত্রীর দায়িত্ব পালন করেন এবং মোট ১২ বার জাতীয় বাজেট পেশ করেন।


title: একিউএম বদরুদ্দোজা চৌধুরী

text: অধ্যাপক একিউএম বদরুদ্দোজা চৌধুরী বা বি.চৌধুরী (জন্মঃ ১ নভেম্বর ১৯৩২) একজন বাংলাদেশী রাজনীতিবিদ। জিয়াউর রহমানের শাসনামলে তিনি উপ-প্রধানমন্ত্রী ছিলেন। ২০০১ সালে বাংলাদেশ জাতীয়তাবাদী দল (বিএনপি) ক্ষমতায় আসার পর তিনি পররাষ্ট্রমন্ত্রী হন। এর কিছুদিন পর ২০০১ সালের নভেম্বর মাসে তিনি বাংলাদেশের রাষ্ট্রপতি হিসেবে দায়িত্ব গ্রহণ করেন। তিনি একজন স্বনামধন্য চিকিৎসক। এছাড়া তিনি একজন লেখক, প্রাবন্ধিক, নাট্যকার, উপস্থাপক এবং সুবক্তা। ২০০২ সালে সৃষ্ট এক বিতর্কিত ঘটনার জের ধরে তিনি রাষ্ট্রপতির পদ থেকে পদত্যাগ করতে বাধ্য হন ও পরবর্তীকালে আরেকটি রাজনৈতিক দল বিকল্প ধারা বাংলাদেশ গঠন করেন।


title: বাংলাদেশ জাতীয়তাবাদী দল

text:
জোটভুক্ত দলসমূহ:
বর্তমানে বিএনপির নেতৃত্বে আছেন রাষ্ট্রপতি জিয়াউর রহমানের সহধর্মিণী খালেদা জিয়া। বেগম জিয়া বাংলাদেশের প্রথম মহিলা প্রধানমন্ত্রী এবং মুসলিম বিশ্বের দ্বিতীয় মহিলা প্রধানমন্ত্রী। প্রতিবার নির্বাচনে তিনি পাঁচটি আসনে নির্বাচন করে জয়ী হয়েছেন। ২০০৭ সাল থেকে সাবেক সংসদীয় হুইপ ও জ্যেষ্ঠ নেতা খন্দকার দেলোয়ার হোসেন দলের মহাসচিব হিসেবে দায়িত্ব পালন করে আসছিলেন। কিন্তু ২০১১ সালের মার্চে তিনি বার্ধক্যজনিত রোগে আক্রান্ত হয়ে মৃত্যুবরণ করার পর জ্যেষ্ঠ যুগ্ম মহাসচিব মির্জা ফখরুল ইসলাম আলমগীরকে দলের মহাসচিবের ভার দেয়া হয়। দীর্ঘদিন সফলতার সাথে ভারপ্রাপ্ত মহাসচিবের দায়িত্ব পালন করায় বাংলাদেশের পরিচ্ছন্ন রাজনীতিবিদ হিসেবে সর্বজন স্বীকৃত মির্জা ফখরুল ইসলামকে বুধবার, ৩০শে মার্চ, ২০১৬ বাংলাদেশ জাতীয়তাবাদী দল – বিএনপি’র ৭ম মহাসচিব এর দায়িত্বে নিয়োজিত করা হয়। বর্তমানে তিনিই বিএনপির মহাসচিব হিসেবে দায়িত্ব পালন করছেন।


title: আবদুস সাত্তার (রাষ্ট্রপতি)

text:
আব্দুস সাত্তার (১৯০৬ - ৫ অক্টোবর ১৯৮৫) বাংলাদেশের অষ্টম রাষ্ট্রপতি। তিনি বাংলাদেশ সুপ্রিম কোর্টের একজন বিচারপতি ছিলেন। প্রেসিডেন্ট জিয়াউর রহমানের মৃত্যুর পর তিনি প্রথমে ভারপ্রাপ্ত রাষ্ট্রপতির দায়িত্ব গ্রহণ করেন। এসময়ে তার বয়স ছিল ৭৬ বছর। পরে তিনি ১৯৮১ সালের ১৫ নভেম্বর তারিখে দেশব্যাপী অনুষ্ঠিত প্রেসিডেন্ট নির্বাচনে ৬৬% ভোট পেয়ে নির্বাচিত হন। তার শাসনকালে সরকারের মন্ত্রীদের বিরুদ্ধে ব্যাপক দুর্নীতির অভিযোগ ওঠে। ১৯৮২ সালে তিনি
শারীরিক অসুস্থতার কারণ দেখিয়ে রাষ্ট্রপতির দায়িত্ব পালনে অপারগতা প্রকাশ করেন। ১৯৮২ সালের ২৪ মার্চ তার জায়গায় সামরিক আইন জারীর মাধ্যমে প্রধান সামরিক প্রশাসক হিসেবে রাষ্ট্রীয় ক্ষমতা হুসেইন মুহাম্মদ এরশাদের হাতে চলে যায়।


title: জমির উদ্দিন সরকার

text:
এ নিয়ে মোট ৪ বার জাতীয় সংসদের সদস্য নির্বাচিত হলেন ব্যারিস্টার জমিরউদ্দিন সরকার। এর আগে তিনি ১৯৭৯ সালের দ্বিতীয়, ১৯৯১ সালের পঞ্চম ও ১৯৯৬ সালের সপ্তম সংসদে নির্বাচিত হয়েছিলেন। বর্তমান বিএনপি সরকারের আমলে তিনি গণপ্রজাতন্ত্রী বাংলাদেশের ভারপ্রাপ্ত রাষ্ট্রপতি হিসেবেও বেশ কিছু দিন দায়িত্ব পালন করেন। রাষ্ট্রপতি অধ্যাপক একিউএম বদরুদ্দোজা চৌধুরী পদত্যাগ করার পর নতুন রাষ্ট্রপতি নির্বাচিত না হওয়া পর্যন্ত সংবিধান অনুযায়ী স্পিকার ভারপ্রাপ্ত রাষ্ট্রপতি হিসেবে দায়িত্ব পালন করেন। সাবেক বিএনপি সরকারে তিনি বিভিন্ন গুরুত্বপূর্ণ মন্ত্রণালয়ের মন্ত্রী হিসেবে দায়িত্ব পালন করেন। ১৯৮০-৮২ সময়কালে তিনি প্রথমে গৃহায়ণ ও গণপূর্ত এবং পরে পররাষ্ট্রমন্ত্রীর দায়িত্ব পালন করেন। ১৯৯১-৯৬ সময়কালে তিনি ভূমি, শিক্ষা এবং আইন, বিচার ও সংসদ বিষয়ক মন্ত্রণালয়ের মন্ত্রী হিসেবে দায়িত্ব পালন করেন। ষষ্ঠ সংসদ নির্বাচনের পর গঠিত স্বল্পকালীন বিএনপি সরকারে তিনি আইন, বিচার ও সংসদ বিষয়ক মন্ত্রণালয়ের দায়িত্ব পান এবং তত্ত্বাবধায়ক সরকার বিল প্রণয়নে গুরুত্বপূর্ণ ভূমিকা পালন করেন।
১৯৪৫ সালে ছাত্র থাকা অবস্থায় তৎকালীন ছাত্র ফেডারেশনের মাধ্যমে তার রাজনৈতিক জীবন শুরু। পরে তিনি ছাত্র ইউনিয়ন ও ন্যাপের সমর্থক ছিলেন। ১৯৭১ সালে হাইকোর্টে আইনজীবীদের যে গ্রুপটি মুক্তিযুদ্ধের পক্ষে সক্রিয় ভূমিকা পালন করে জমিরউদ্দিন সরকার ছিলেন তাদের একজন। আইন পেশায় সুনাম ও খ্যাতি অর্জন করায় শহীদ রাষ্ট্রপতি জিয়াউর রহমান ১৯৭৭ সাল থেকে ১৯৮১ সাল পর্যন্ত তাকে পাঁচবার জাতিসংঘের সাধারণ পরিষদের অধিবেশনে বাংলাদেশের প্রতিনিধি হিসেবে পাঠান। দল গঠনের প্রথম পর্যায়ে জিয়াউর রহমান জাগদল গঠন করলে তিনি তাতে যোগ দেন। তিনি ছিলেন জাতীয়তাবাদী গণতান্ত্রিক দল বা জাগদল-এর ওয়ার্কিং কমিটির প্রথম সারির সদস্য। পরে বিএনপি প্রতিষ্ঠিত হলে তিনি এর স্থায়ী কমিটির সদস্য হন। প্রথমবার গণপূর্ত মন্ত্রী হিসেবে দায়িত্ব পালনের সময় তিনি বর্তমান সংসদ ভবনের অসমাপ্ত কাজ শেষ করেন। গত চার দশকে ব্যারিস্টার জমিরউদ্দিন সরকার এশিয়া, ইউরোপ, আমেরিকা ও লাতিন আমেরিকার বহ দেশ সফর করেছেন এবং আন্তর্জাতিক বহু আইন সম্মেলন ও সেমিনারে সভাপতিত্ব করেছেন।


title: মাহবুব আলী খান

text: ১৯৭৫ সালে বাংলাদেশে সিপাহী-জনতার বিপ্লবের পর জিয়াউর রহমানের সরকারের সময় নৌবাহিনী প্রধানের দায়িত্ব পালনের পাশাপাশি মাহবুব আলী খান তৎকালীন সরকারের ডাক ও টেলিযোগাযোগমন্ত্রী ছিলেন। তিনি রাষ্ট্রপতি জিয়াউর রহমানের গড়া ‘জাগদল’-এর সদস্য ছিলেন। তিনি সরকারি চাকরিরত অবস্থায় জাগদল-এ দায়িত্বশীল পদে আসীন হননি। ১৯৮২ সালে দেশে সামরিক আইন জারিকালে অ্যাডমিরাল মাহবুব আলী খান উপ-প্রধান সামরিক আইন প্রশাসক নিযুক্ত হন এবং যোগাযোগ মন্ত্রণালয়ের উপদেষ্টা ছিলেন। ১৯৮২ সালের ১০ জুলাই থেকে ১৯৮৪ সালের ১ জুন পর্যন্ত তিনি যোগাযোগ মন্ত্রণালয়ের মন্ত্রী হিসেবে দায়িত্ব পালন করেন। মৃত্যুর আগ পর্যন্ত তিনি সরকারের কৃষিমন্ত্রীর দায়িত্বে ছিলেন।


title: একিউএম বদরুদ্দোজা চৌধুরী

text:
সাত মাসাধিককাল রাষ্ট্রপতি হিসেবে দায়িত্ব পালনকালে ৩০ মে ২০০২ তারিখে বিএনপির প্রতিষ্ঠাতা সাবেক রাষ্ট্রপতি জিয়াউর রহমানের মৃত্যুবার্ষিকীতে তিনি রাষ্ট্রপতি হিসেবে নিরপেক্ষ থেকে জিয়াউর রহমানের সমাধি পরিদর্শন না করার সিদ্ধান্ত নেন। তার এই পদক্ষেপে বিএনপি নেতাকর্মীদের মাঝে ক্ষোভ ছড়িয়ে পড়ে। বিএনপির অনেক নেতা তার বিরুদ্ধে বিশ্বাসঘাতকতার অভিযোগ আনেন। সংসদে তার বিরুদ্ধে অভিশংসন প্রস্তাবেরও পরিকল্পনা চলছিল। নিজ দলের মধ্যে বিরাজমান ক্ষোভ ও ক্রমবর্ধমান চাপের মুখে তিনি জুনের ২১ তারিখ বিএনপি সভানেত্রী খালেদা জিয়ার বাসভবনে তার সাথে সাক্ষাত করেন ও পদত্যাগের সিদ্ধান্ত নেন।
প্রেসিডেন্ট পদ থেকে পদত্যাগের পর ড. চৌধুরী বিএনপি থেকেও পদত্যাগ করেন। পরবর্তীকালে মুন্সিগঞ্জ-১ আসন থেকে নির্বাচিত তার পুত্র মাহি বি চৌধুরী ও ও বিএনপির আরেকজন সাংসদ এম এ মান্নান সংসদ থেকে পদত্যাগ করেন। মার্চ ২০০৪ এ বি চৌধুরীর উদ্যোগে তারা সমন্বিত ভাবে বিকল্প ধারা বাংলাদেশ নামে নতুন একটি রাজনৈতিক দল গঠন করেন। বি চৌধুরী দলের সভাপতির ও এম এ মান্নান মহাসচিব এর দায়িত্ব গ্রহণ করেন। উপনির্বাচনে দলটি মুন্সিগঞ্জ ১ আসনে জয়লাভ করে। তবে বর্তমানে এ দলটির সংসদে কোন প্রতিনিধিত্ব নেই।


title: বাংলাদেশের ইতিহাস

text: জেনারেল জিয়াউর রহমান ১৯৭৭ সালের ২১শে এপ্রিল বিচারপতি সায়েমের কাছ থেকে রাষ্ট্রপতি এবং [[প্রধান সামরিক আইন প্রশাসক|সিএমএলএ]] এর পদ গ্রহণ করেন। ১৯৭৮ সালের জুন মাসে রাষ্ট্রপতি নির্বাচনের পরে জিয়া তার রাষ্ট্রপতিত্ব ও রাজনৈতিক উচ্চাভিলাষকে গণতান্ত্রিক রূপ প্রদানের জন্য একটি রাজনৈতিক দল, [[বাংলাদেশ জাতীয়তাবাদী দল]] (বিএনপি) গঠন করেন। দেশীয় মুসলিম ঐতিহ্যের উপর জোর দিয়ে জিয়া একটি [[বাংলাদেশি জাতীয়তাবাদ]] ধারণার প্রথাকে তুলে ধরেন।১৯৭৯ সালে সংসদীয় নির্বাচন অনুষ্ঠিত হয়, যেখানে বিএনপি ভূমিধ্বসের সংখ্যাগরিষ্ঠতা অর্জন করে এবং আওয়ামী লীগ প্রধান বিরোধী দল হিসেবে পরিণত হয়।


title: জিল্লুর রহমান

text: জিল্লুর রহমান (জন্ম: মার্চ ৯, ১৯২৯ - মৃত্যু: মার্চ ২০, ২০১৩) বাংলাদেশের সাবেক রাষ্ট্রপতি ও বাংলাদেশ আওয়ামী লীগের বিশিষ্ট রাজনীতিবিদ ছিলেন। ১৯৫২ সালের বাংলা ভাষা আন্দোলন থেকে শুরু করে এ যাবৎ দেশের সবকয়টি আন্দোলনে তিনি গুরুত্বপূর্ণ ভূমিকা পালন করেন। তিনি মুক্তিযুদ্ধে সক্রিয় অংশগ্রহণ করেন। ২০০৯ সালের ১২ ফেব্রুয়ারি প্রধান বিচারপতি এম এম রহুল আমিন তাঁকে বাংলাদেশের ১৯তম রাষ্ট্রপতি হিসেবে বঙ্গভবনে শপথ বাক্য পাঠ করান।


title: মশিউর রহমান

text: মশিউর রহমান (জুলাই ৯, ১৯২৪ - মার্চ ১২, ১৯৭৯) যিনি যাদু মিয়া নামে পরিচিত, বাংলাদেশের সাবেক মন্ত্রী ছিলেন। তিনি জিয়াউর রহমানের সরকারের সময় প্রধানমন্ত্রীর মর্যাদায় সিনিয়র মন্ত্রী ছিলেন। । তিনি মাওলানা ভাসানীর শিষ্য ছিলেন এবং ১৯৭৬-এ তাঁর মৃত্যুর পর বাংলাদেশ ন্যাশনাল আওয়ামী পার্টির সভাপতি হন। ছাত্র জীবনে তিনি অবিভক্ত ভারতে ব্রিটিশ বিরোধী আন্দোলনে যোগ দিয়ে রাজনীতি শুরু করেন। তবে তেভাগা আন্দোলনের সময় তাঁর ভূমিকা নিয়ে বিতর্ক রয়েছে। পাকিস্তান হওয়ার পর আওয়ামী মুসলিম লীগ গঠিত হয়, তিনি এর একজন প্রতিষ্ঠাতা সদস্য। অতঃপর ন্যাশনাল আওয়ামী পার্টি গঠিত হয় এবং ১৯৭৯ খ্রীস্টাব্দ পর্যন্ত তিনি এ রাজনৈতিক দলের একজন জাতীয় নেতা হিসাবে বিভিন্ন পর্যায়ে নেতৃত্ব দিয়ে ছিলেন।


title: প্যারাসেল দ্বীপপুঞ্জ

text: প্যারাসেল দ্বীপপুঞ্জ হল দক্ষিণ চীন সাগরের মাঝে একটি ক্ষুদ্র দ্বীপপুঞ্জ। এই দ্বীপপুঞ্জটি নিয়ে চীন, তাইওয়ান ও ভিয়েতনামের মাঝে বির্তক রয়েছে। এই বির্তক আরও বেড়েছে যখন চীন তার সেনাবাহিনী পাঠিয়ে দ্বীপপুঞ্জটি দখল নেয়। এই দ্বীপপুঞ্জটি ১৩০ এর মত কোরাল দ্বীপ দ্বারা গঠিত। দ্বীপপুঞ্জটির মোট ক্ষেত্র ফল ১৫,০০০ বর্গ কিলোমিটার (সমুদ্র ক্ষেত্র সহ) এবং স্থলভাগ ৭.৭ বর্গ কিলোমিটার। এই দ্বীপপুঞ্জের বড় দ্বীপ গুলি হল উডয় দ্বীপ, রকি দ্বীপ, ট্রিটোন দ্বীপ প্রভৃতি।প্যারাসেল দ্বীপপুঞ্জটিকে চীন, ভিয়েতনাম ও তাইওয়ান নিজেদের এলাকা বলে দাবি করেছে। বর্তমানে দ্বীপপুঞ্জটি চীন এর অধীনে রয়েছে। এক সময় এই দ্বীপপুঞ্জটি ভিয়েতনামের অধীনে ছিল। কিন্তু চীন তা বল পূর্বক দখল করে নেয়। এরপর দ্বীপপুঞ্জের বিভিন্ন দ্বীপে সামরিক পরিকাঠামো গড়তে থাকে যা অন্য দুই প্রতিপক্ষ মেনে নিতে পারেনি। পরবর্তীতে চীন এই দ্বীপপুঞ্জকে ও তার চার পাশের সমুদ্র এলাকা এবং দক্ষিণ চীন সাগরের সিংহ ভাগ এলাকা নিজেদের বলে দাবি করতে থাকে। বর্তমানে এই দ্বীপপুঞ্জটি নিয়ে চীন ও ভিয়েতনাম এর বিবাদ চরম আকার নিয়েছে।


title: মন্টি রোজা

text:
মন্টি রোজা পর্বতটির অধিকাংশ অংশ তুষারে আবৃত। কেবল এর শীর্ষটি কঠিন পাথরে ঢাকা। ইতালীয় অংশের সর্বোচ্চ শীর্ষ হল গ্রেন্সগিপফেল। মূল পর্বতমালার বাহিরে মন্টি রোজাই আল্পস-এর সর্বোচ্চ শৃঙ্গ।
ম্যাটার উপত্যকা ঘিরে অবস্থান করা পাহাড়গুলোড় মধ্যে মন্টি রোজাই সর্বোচ্চ উচ্চতাবিশিষ্ট। এর পশ্চিমে লিস্কাম্, সভিলিংগ, ব্রাইটহর্ন এবং ম্যাটারহর্ন পর্বত অবস্থিত। উত্তরে ভাইসহর্ন এবং ডম পর্বতের অবস্থান। মন্টি রোজার উত্তর-পশ্চিমে ৮ ক্লোমিটার দূরের গোর্নেরগ্র্যাট শীর্ষটিতে পর্যটক ও দর্শকরা বেশি আসে মন্টি রোজার দৃশ্য উপভোগ করতে। এই শীর্ষের উচ্চতা প্রায় ৩১০০ মিটার এবং সেরম্যাট শহর থেকে ট্রেনে এখানে পৌছানো যায়।


title: ব্রজেন দাস

text: ব্রজেন দাস ১৯৫৮ সালের জুলাই মাসে ইতালির কাপ্রি দ্বীপ হতে নাপোলি পর্যন্ত ৩৩ কিলোমিটার দূর পাল্লার সাঁতারে ৩য় স্থান অর্জন করেন। একই বছর আগস্ট মাসে তিনি ইংল্যান্ডে বিলি বাটলিনের চ্যানেল ক্রসিং প্রতিযোগিতায় ২৩টি দেশের ৩৯ জন সাঁতারুকে হারিয়ে প্রথম স্থান লাভ করেন। পরের বছর, অর্থাৎ ১৯৫৮ সালের আগস্ট মাসে ফ্রান্স থেকে ইংল্যান্ড পর্যন্ত ইংলিশ চ্যানেল পাড়ি দেন। সেপ্টেম্বরে তিনি ইংলিশ চ্যানেলকে ইংল্যান্ড হতে ফ্রান্সে সাঁতার কেটে পার হন। ১৯৬০ ও ১৯৬১ সালের আগস্টে তিনি ফ্রান্স থেকে ইংল্যান্ড সাঁতার কাটেন। ১৯৬১ সালের সেপ্টেম্বরে তিনি ফ্রান্স থেকে ইংল্যান্ডের মধ্যে ইংলিশ চ্যানেল সবচেয়ে কম সময়ে, মাত্র ১০ ঘণ্টা ৩০ মিনিটে পার হয়ে তখনকার দিনের বিশ্বরেকর্ড স্থাপন করেন।


title: দ্য লাস্ট সাপার (লিওনার্দো দা ভিঞ্চি)

text: "দ্যা লাস্ট সাপার" দেয়ালচিত্রটি ৪৬০×৮৮০ সেন্টিমিটার আকারের (১৫ ফুট×২৯ফুট), এবং এটি শোভা পাচ্ছে ইতালির মিলানের সান্তা মারিয়া দে্লে গ্রাজির () ডাইনিং হলের পিছনের দেয়ালে। ছবিটির প্রাথমিক বিষয়বস্তু হলেন যিশুখ্রিষ্ট ও তাঁর বারোজন শিষ্য একত্রে নৈশভোজ সারছেন। খ্রিষ্টীয় ধারণানুযায়ী যিশুখ্রিষ্ট তাঁর বারোজন শিষ্যকে নিয়ে মৃত্যুর আগে যে শেষ নৈশভোজ সারেন তাই যিশুর শেষ নৈশভোজ নামে পরিচিত। এই ভোজে যিশু তাঁর বারোজন শিষ্যকে নিয়ে মদ পান করেন ও রুটি খান। নৈশভোজে যিশু ঘোষণা করেন এই শিষ্যদেরই একজন পরদিন তাঁর সাথে বিশ্বাসঘাতকতা করবে। আলোচ্য চিত্রে ফুটে ওঠেছে যিশু তার শিষ্যদেরকে এই কথাটি বলছেন আর তাঁরা নিজেদের মধ্যে বলাবলি করছে কে সে বিশ্বাসঘাতক।


title: অ্যারিজোনা স্টেট রুট ৯৬

text:
স্টেট রুট ৯৬ (এসআর ৯৬) অ্যারিজোনা অঙ্গরাজ্যের কেন্দ্রীয় অংশের পূর্ব-পশ্চিমে অবস্থিত ২১.৭৯ মাইল (৩৫.০৭ কিমি) দীর্ঘ রাষ্ট্রীয় রাজপথ। এটা বাগদাদের পূর্ব থেকে পাহাড়ের কাছাঁকাছি ইয়াভাপি প্রদেশ রোড ১৫ (সিআর ১৫) দিয়ে চলে গেছে। রাস্তাটি ১৯৩০ দশকের পরে নির্মিত হয়েছিল এবং ১৯৬২ সালে বাগদাদ থেকে পাহাড়ের পার্শ্বদেশ পর্যন্ত একটি রাষ্ট্রীয় রাস্তা হিসেবে খুলে দেয়া হয়েছিল। বাগদাদ থেকে ৯৭ এসআর বিভাগটি রাজ্যীয় মহাসড়ক ব্যবস্থায় সরকারি অংশ ছিল না, যদিও মহাসড়কের বাকিটুকু শতক ঘুরে সরকারিভাবে মনোনীত হয়েছিল।
এসআর ৯৬ বাগদাদের প্রাচীন ডিক রাস্তা দিয়ে ছেদ শুরু করেছে। প্রায় চার মাইল (৬.৪ কিমি) পূর্বে এসআর ৯৭ এর সঙ্গে একটি মোড়, যার দক্ষিণ প্রান্ত ইউ.এস. রুট ৯৩ (ইউ.এস. ৯৩) এ মিলিত হয়েছে। এসআর ৯৭ এর মোড়ে থেকে, এসআর ৯৬ এর পূর্বের শীর্ষ প্রান্ত মরুভূমি এলাকায় মধ্য দিয়ে গেছে। তারপর সড়কটি দক্ষিণদিকে ঘুরেছে, এবং সান্তা মারিয়া রিভার রোডকে ছেদের পরে, এটা সান্তা মারিয়া নদীকে অতিক্রম করেছে এবং কিছুটা দক্ষিণ-পূর্বদিকে বাঁক নিয়েছে।  পাহাড়ী এলাকার মধ্য দিয়ে, এসআর ৯৬ পূর্বদিকে ঘুরেছে এবং মাথাকাটা ক্রমিক বাঁকের মধ্য দিয়ে অতিক্রম করেছে। মহাসড়কটি পাহাড়ের রাস্তা ছেদ করে সিআর ১৫ এর পশ্চিম প্রান্তে শেষ হয়েছে। রাস্তাটি সিআর ১৫(বাগদাদ রোড) হিসাবে পূর্বে প্রিস্কটের দিকে চলে গেছে।


title: ইলিনয় রুট ১০৩

text: রুট ১০৩, রিপলের নিকটে স্কাইলার কাউন্টির অর্ন্তগত উডস্টক টাউনশিপে অবস্থিত, ইউএস রুট ২৪ থেকে শুরু হয়। রাস্তাটি লামোরিন নদীর পাশ দিয়ে বনজঙ্গল ভেদ করে পূর্বদিকে চলতে থাকে। তারপর নদীটি আস্তে আস্তে দক্ষিণ দিকে ঘুরে যায়, যদিও রাস্তাটি কৃষিজমি পাশ কাটিয়ে পূর্বদিকে চলতে থাকে। রুট ১০৩, ইউনি-কর্পোরেটেড এলাকা সুগার গ্রোভে প্রবেশ করার পূর্বে কাউন্টি রুট ৯ অতিক্রম করে। সুগার গ্রোভে রাস্তাটি কাউন্টি রুট ১ ভেদ করে যায়। সুগার গ্রোভ ত্যাগ করে রাস্তাটি বেইনব্রিজ টাউনশিপে প্রবেশ করে। তারপর রাস্তাটি হালকা দক্ষিনদিকে মোড় নিয়ে কিছু গাছপালা যুক্ত এলাকা পাড়ি দিয়ে সোজা পূর্বদিকে চলতে থাকে, এসময় কয়েকটি দালানকোঠা এবং একটি খাঁড়ি অতিক্রম করে। এরপর রাস্তাটি কটনউড এলাকাকে উত্তরদিক থেকে অতিক্রম করে। আরো দুটি খাঁড়ি এবং খোলা মাঠ পেরিয়ে রাস্তাটি এর পূর্ব প্রান্তবিন্দুতে পৌছায়। রুট ১০৩ বিয়ার্ডসটাউনের ইলিনয় নদীর পাশে অবস্থিত ইউএস রুট ৬৭ এবং ইলিনয় রুট ১০০ এর সাথে মিলিত হয়ে সমাপ্ত হয়।


title: এম-১১৭ (মিশিগান হাইওয়ে)

text: এম-১১৭  আমেরিকার রাজ্য মিশিগানের উচ্চ উপদ্বীপে অবস্থিত একটি ১৪.৪৭৯ মাইল (২৩.৩০২ কি.মি.) দীর্ঘ হাইওয়ে সিস্টেম । এটি নিউবেরির পশ্চিমে ইউ.এস হাইওয়ে ২ কে এম-২৮ এর সাথে যুক্ত করে । এই উপাধিটি উচ্চরাজ্যে ২ বার ব্যবহার করা হয়েছে , প্রথমবার ১৯৪১ সালে ইউ.এস. ২ এর রেক্সটন ও এপউফেটে এর মধ্যকার সাবেক অংশে এবং দ্বিতীয়বার ১৯৪৯ সালে বর্তমান করিডোরে । দ্বিতীয় সংস্করণে একটি নতুন অংশ যুক্ত করা হয় যা নিউবেরির উত্তর দিক দিয়ে চলে যায়, যা এখন এম-১২৩,কিন্তু এর অগ্রভাগ বিলুপ্ত করে বর্তমান রূপে আনা হয় ১৯৬০ সালে । ১৯৯৩ সাল থেকে এই ট্রাঙ্কলাইনটি বরাদ্দ করা হয়েছে ১১৭ কোয়ার্টারমাস্টার ব্যাটালিয়নকে,যা কিংসফোরডের একটি সাবেক ন্যাশনাল গার্ড ইউনিট ।


title: এম-১০৯ (মিশিগান হাইওয়ে)

text: এম-১০৯ একটি ছেদ আরম্ভ হয়েছে এম-২২ সাম্রাজ্যের উত্তর থেকে। ট্রাঙ্কলাইনটি ম্যাপেল গ্রোভ কবরস্থানের আগে মরুভূমি মহাসড়ক বরাবর উত্তরদিকে চলে গেছে এবং স্লিপিং বিয়ার ড্যান ন্যাশনাল লেকশোর মধ্যদিয়ে চলে গেছে।  একটি সামাজিক মিডিয়ার প্রচারণার উপর ভিত্তি করে ওয়েবসাইট ভোটদানের মাধ্যমে ২০১১ সালের  আগস্টে গুড মর্নিং আমেরিকা' দ্বারা দেয়া এলাকা দেয়া হয়েছিল“আমেরিকায় সবচেয়ে সুন্দর জায়গা”।  আরও উত্তরে, মহাসড়কটি গ্লেন লেকের পশ্চিম তীরে বরাবর একএিত হওয়ার আগে পিয়ার্স স্টকিং সিনেক ড্রাইভের প্রবেশদ্বার অতিক্রম করেছে। লেকের পশ্চিম কোণের কাছাকাছি, এম-১০৯ একটি উচু বালু এলাকার প্রবেশমুখের পাশ দিয়ে অতিক্রম করেছে, যেটা প্রধানত ময়দান। ট্রাঙ্কলাইন গ্লেন হ্যাভেন রাস্তা, আগের এম-২০৯, দক্ষিণের গ্লেন হ্যাভেন, মিশিগান লেকের উপকূলের আগের বন্ধ শহরের সাথে ছেদে ৯০-ডিগ্রী মোড়ে তৈরী করেছে। এম-১০৯ হারবার মহাসড়কের অনুসরণ ছেদে পূর্বদিকে ঘুরেছে। এটা অন্য একটি বৃক্ষপূর্ণ এলাকা গ্লেন লেক এবং স্লিপিং বিয়ার বের মধ্যে মধ্যদিয়ে চলে গেছে। মহাসড়কটি ডি.এইচ. ডে ক্যাম্পগ্রাউণ্ড দিয়ে অতিক্রম করেছে এবং পশ্চিমী এভিনিউ অনুসরণ করে গ্লেন আর্বরে প্রবেশ করেছে। এম-২২(রে স্ট্রিট) এর সাথে ছেদে, এম-১০৯ শহরের মাঝখানে শেষ হয়েছে।


title: নিউ ইয়র্ক স্টেট রুট ১৪৬বি

text: এনওয়াই ১৪৬বি এর পশ্চিমপ্রান্ত আরম্ভ হয়েছিল এনওয়াই ১৪৬ থেকে, জায়গাটি রেক্সফোর্ডের একটি ছোট্ট নদী তীরবর্তি পল্লী ক্লিফটন পার্কে অবস্থিত। রাস্তাটি নদীর তীর ধরে দক্ষিনপূর্বে যাত্রা করে। পরে মোওহাক নদীর তীর ধরে চলে। পথিমধ্যে এডিসন কান্ট্রি ক্লাব অতিক্রম করে, নদী তীরবর্তি গ্রুমস্ রোডকে ছেদ করে, যা রেক্সফোর্ড থেকে ১মাইল দক্ষিনপূর্বে অবস্থিত। এখান থেকেই এনওয়াই ১৪৬বি পূর্বদিকে মোড় নেয়, হ্যামলেট অব গ্রুমস্ কর্ণারের সাথে মিলিত হয়। এলাকাটিকে মিলার এন্ড সুগারহিল রোড অতিক্রম করেছে । এখানেই এনওয়াই ১৪৬বিয়ের সমাপ্তবিন্দু। অন্যদিকে গ্রুমস্ রোড পূর্বদিকে হাফমুন শহরে ইউ.এস. রুট ৯ বরাবর চলতে থাকে।


title: অ্যারিজোনা স্টেট রুট ৯৭

text: যাত্রাপথটির ছেদ শুরু হয়েছে কংগ্রেসের উত্তর-পশ্চিম ইউ.এস. ৯৩ এবং দক্ষিণ-পূর্বের কিছুর সঙ্গে। দক্ষিণাবদ্ধ ইউ.এস. ৯৩ থেকে শুরু করে, কয়েক ফুট পর এসআর ৯৭ উত্তরদিকগামী ইউ.এস. ৯৩ কে অতিক্রম করেছে। এটি উত্তরপূর্ব দিকে একটি মরুভূমি অঞ্চলের মধ্য দিয়ে গেছে, একটি ময়লা রাস্তায় সংযুক্ত হয়ে ইউ.এস. ৯৩ তে ফিরে এসেছে। এসআর ৯৭ এর বক্ররেখা উত্তরমুখী ব্যুরো ক্রিক রাস্তার ছেদের পূর্বদিকের প্রান্তের আগে। আবার উত্তরপূর্বকোণে বেঁকে, সড়কটি বিভিন্ন স্থানীয় রাস্তা মিলেছে, তাদের অধিকাংশ ময়লা। মহাসড়কটি এসআর ৯৬ এর উত্তরাঞ্চলীয় প্রান্তে মিলিত হয়েছে যা উত্তর-পশ্চিমাভিমুখী বাগদাদের দিকে চলে গেছে।


title: কাজী আবদুল বাসেত

text: বাসেত ১৯৫৪ সালে ঢাকায় অনুষ্ঠিত নিখিল পাকিস্তান চারুকলা প্রদর্শনীতে অংশগ্রহণ করে পুরস্কার লাভ করেন। ১৯৫৭ সালে করাচীতে অনুষ্ঠিত পাকিস্তান জাতীয় চারুকলা প্রদর্শনী থেকে দ্বিতীয় পুরস্কার লাভ করেন। ১৯৮২ সালে বাংলাদেশ শিল্পকলা একাডেমি পুরস্কার, ১৯৮৭ সালে শ্রীজ্ঞান অতীশ দীপঙ্কর স্বর্ণ পদক, ১৯৮৯ সালে বাংলাদেশ চারুকলা সংসদ পুরস্কার লাভ করেন। চারুকলায় সামগ্রিক অবদানের জন্য ১৯৯১ সালে বাংলাদেশের সর্বোচ্চ জাতীয় সম্মাননা একুশে পদক লাভ করেন।


title: নাদিয়া হোসেন

text: নাদিয়া জামির হোসেন (জন্ম: ২৫ ডিসেম্বর ১৯৮৪) ব্রিটিশ বাংলাদেশী যিনি ২০১৫ সালের ৭ অক্টোবর বিবিসি আয়োজিত ৬ষ্ঠ ‘গ্রেট ব্রিটিশ বেক অফ’ প্রতিযোগিতার শিরোপা জিতেছেন। বর্তমানে তিনি লন্ডনের আইটিভির ‘লুস উইমেন’ অনুষ্ঠানে নিয়মিত অতিথি হিসেবে যোগ দিচ্ছেন এবং দ্য টাইমস এবং এসেনশিয়াল-এ নিয়মিত কলাম লিখছেন। পাশাপাশি বিভিন্ন টিভি-রেডিওর অনুষ্ঠানে নিয়মিত রান্না বিষয়ক অনুষ্ঠানে যোগ দিচ্ছেন। তিনি বৃটেনের দ্বিতীয় রানী এলিযাবেথের ৯০তম জন্মদিনে কেক তৈরি করেছেন।


title: নিগার পুরস্কার বিজয়ী বাংলাদেশীদের তালিকা

text: ১৯৫৮ সাল থেকে এই পুরস্কারটি প্রদান করা হচ্ছে। বাংলাদেশীদের মধ্যে (তৎকালীন পূর্ব পাকিস্তানী / স্বাধীনতা-পরবর্তীতে বাংলাদেশে আগত) সর্বপ্রথম শবনম এবং সুভাষ দত্ত এই পুরস্কারটি লাভ করেন১৯৬২ সালে সেরা পার্শ্ব অভিনেত্রী ও সেরা কৌতুক অভিনেতা হিসেবে। পাকিস্তানের চলচ্চিত্রে সর্ব্বোচ্চ এই পুরস্কারটি যারা যারা পেয়েছেন তাঁরা হলেনঃ


title: শামসুন নাহার

text: জাতীয় পর্যায়ে খেলা শুরু করেন ১৯৭৩ সালে। প্রথমবারেই দ্বিতীয় স্থান অর্জন করেন। এরপর ১৯৭৬, ১৯৭৭ সালে জাতীয় পর্যায়ে প্রথম স্থান অর্জন করেন। ১৯৭৮ সালে বাংলাদেশের অভ্যন্তরীণ প্রথম বাংলাদেশ অলিম্পিক আসরের "জ্যাভলিন থ্রো" ইভেন্টে চ্যাম্পিয়ন হন। পরের বছর ১৯৭৯ সালে পুনরায় জাতীয় পর্যায়ে প্রথম স্থান অর্জন করেন। পরবর্তীতে ১৯৮০ সালের "বাংলাদশে অলিম্পিক"-এ দ্বিতীয় স্থান অর্জন করেন। এরপর পুনরায় ১৯৮১ সালে জাতীয় খেলায় প্রথম স্থান অর্জন করেন। পরের দুই বছর, ১৯৮২ ও ১৯৮৩ সালে যথাক্রমে দ্বিতীয় ও তৃতীয় স্থান অর্জন করেন।


title: সৈয়দা বদরুন নাহার চৌধুরী

text: ডাঃ সৈয়দা বদরুন নাহার চৌধুরী (জন্ম: ১৫ জানুয়ারি ১৯৫০) হলেন বাংলাদেশের একজন প্রখ্যাত চিকিৎসক ও সমাজ হিতৈষী। বাংলাদেশের স্বাধীনতা যুদ্ধে মুক্তিযোদ্ধা ও সাধারণ মানুষের সেবায় অনন্য অবদানের জন্য ২০১২ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।


title: নাফিস বিন জাফর

text: নাফিস বিন যাফর (জন্ম: অক্টোবর ৮, ১৯৭৮) একজন যুক্তরাষ্ট্র প্রবাসী বাংলাদেশী সফটওয়্যার প্রকৌশলী এবং অ্যানিমেশন বিশেষজ্ঞ। নাফিস প্রথম বাংলাদেশী ব্যক্তি হিসেবে ২০০৭ সালে অস্কার পুরষ্কার জেতেন। হলিউডের "" চলচ্চিত্রে ফ্লুইড অ্যানিমেশনের জন্য সায়েন্টিফিক অ্যান্ড টেকনিক্যাল বিভাগে "ডিজিটাল ডোমেইন" নামে ভিজ্যুয়াল ইফেক্টস ডেভেলপার কোম্পানির হয়ে দুই সহকর্মী ডাগ রোবেল ও রিয়ো সাকাগুচি সাথে নাফিস এ পুরস্কার জেতেন।


title: আমজাদ হোসেন

text: আমজাদ হোসেন (১৪ আগস্ট ১৯৪২ - ১৪ ডিসেম্বর ২০১৮) ছিলেন একজন বাংলাদেশী অভিনেতা, লেখক এবং চলচ্চিত্র পরিচালক। ব্যতিক্রমধর্মী এই চলচ্চিত্র নির্মাতা তাঁর কর্মজীবনে ১২টি জাতীয় চলচ্চিত্র পুরস্কার এবং ৬টি বাচসাস পুরস্কার অর্জন করেছেন। সাবিনা ইয়াসমিনের (১৩টি) পর তিনি সর্বাধিক জাতীয় চলচ্চিত্র পুরস্কার বিজয়ী। এছাড়া তিনি প্রথম ব্যক্তি হিসেবে ছয়টি ভিন্ন বিভাগে জাতীয় চলচ্চিত্র পুরস্কার অর্জন করেছেন এবং এক আয়োজনে পাঁচটি বিভাগে ("গোলাপী এখন ট্রেনে" চলচ্চিত্রের জন্য) জাতীয় চলচ্চিত্র পুরস্কার লাভ করেন। পরবর্তীকালে দ্বিতীয় ব্যক্তি হিসেবে এই দুটি কৃতিত্ব গড়েন গাজী রাকায়েত।


title: দিলশাদ নাহার কনা

text:
দিলশাদ নাহার কনা একজন বাংলাদেশী সঙ্গীতশিল্পী।নিজের প্রথম একক অ্যালবাম 'জ্যামিতিক ভালোবাসা'র টাইটেল গানটির মাধ্যমেই কণ্ঠশিল্পী হিসেবে আলোচনায় এসেছিলেন সুকণ্ঠী গায়িকা কনা। এরপর একে একে আরও দুটি একক অ্যালবামের মাধ্যমে বেশ কিছু হিট গান উপহার দিয়েছেন তিনি।
জনপ্রিয় সংগীতশিল্পী দিলশাদ নাহার কনা ১৫ এপ্রিল ঢাকায় জন্মগ্রহণ করেন।
তার শৈশবকাল কাটে তার মা-বাবা এক ভাই এবং এক বোনের সাথে।কনার ভালো নাম দিলশাদ নাহার কণা হলেও পারিবারিক পরিমণ্ডলে তিনি আরও দুটি নামে পরিচিত। বাবা-মায়ের কাছে কনা নামটি কনুতে রূপান্তরিত হলেও বাচ্চাদের কাছে তাঁর নামটি আরও মজার—‘কনামনা’।
মিরপুরের টাইনি টটস স্কুলে ভর্তি হওয়ার মধ্য দিয়েই কনার স্কুলজীবনের হাতেখড়ি।
 তিনি ঢাকার মগবাজার বালিকা উচ্চ বিদ্যালয় এবং লালমাটিয়া কলেজের ছাত্রী ছিলেন।


title: বিউটি নাজমুন নাহার

text: বাংলাদেশের ঘরোয়া অ্যাথলেটিকসে নাজমুন নাহারকে ‘রানী’ উপনামে ডাকা হয়। বাংলাদেশ জাতীয় অ্যাথলেটিকসে ১৯৯৮ থেকে ২০০৫ সাল পর্যন্ত ৪০০ মিটার স্প্রিন্টে তিনি প্রতিবার প্রথম হয়েছেন। ২০০৫ সালে ১০০, ২০০ ও ৪০০ মিটার স্প্রিন্টে স্বর্ণ জয় করেন। পরবর্তী সময়ে ৪০০ মিটার বাদ দিয়ে ১০০ ও ২০০ মিটার স্প্রিন্টেই খেলেছেন তিনি। ২০০৫ থেকে ২০১৩ সাল পর্যন্ত সামার অ্যাথলেটিকসের ৯টি আসরে সাতটি স্বর্ণপদক জয় করেন তিনি।


title: ১০ম জাতীয় চলচ্চিত্র পুরস্কার (বাংলাদেশ)

text: শেখ নিয়ামত আলী দ্বিতীয়বারের মত শ্রেষ্ঠ পরিচালক বিভাগে এই পুরস্কার অর্জন করেন। তবে আগের বার সূর্য দীঘল বাড়ী চলচ্চিত্রের জন্য তিনি মসিহউদ্দিন শাকেরের সাথে যৌথভাবে এই পুরস্কারে ভূষিত হয়েছিলেন। এছাড়া তিনি এই বছর শ্রেষ্ঠ কাহিনীকার বিভাগেও পুরস্কার লাভ করেন। প্রথম তিন বছর টানা শ্রেষ্ঠ অভিনেত্রী বিভাগে পুরস্কার লাভের পর ববিতার এটি চতুর্থ পুরস্কার। শ্রেষ্ঠ অভিনেতা বিভাগে প্রথমবারের মত এই পুরস্কার লাভ করেন আলমগীর। শ্রেষ্ঠ পার্শ্বচরিত্রে অভিনেতা ও পার্শ্বচরিত্রে অভিনেত্রী বিভাগে প্রথমবারের মত এই পুরস্কার লাভ করেন যথাক্রমে আবুল খায়ের ও রেহানা জলি। আলম খান দ্বিতীয়বারের মত শ্রেষ্ঠ সঙ্গীত পরিচালক বিভাগে পুরস্কৃত হন। সাবিনা ইয়াসমিন ষষ্ঠবারের মত শ্রেষ্ঠ নারী কণ্ঠশিল্পী বিভাগে পুরস্কার লাভ করেন।


title: বাংলাদেশী টেস্ট ক্রিকেটারদের তালিকা

text: এটি বাংলাদেশী টেস্ট ক্রিকেটারদের তালিকা। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট, যাতে টেস্ট পরিবারভূক্ত দু’টি ক্রিকেট দলের মধ্যে অনুষ্ঠিত হয়। বাংলাদেশ ২০০০ সালে টেস্ট পরিবারভূক্ত হয়। ১৭ মার্চ, ২০১৭ তারিখ পর্যন্ত ৮৬জন ক্রিকেটার বাংলাদেশ জাতীয় ক্রিকেট দলের হয়ে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টেস্ট ম্যাচে তাঁর প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।


title: বাংলাদেশ

text:
১৯৯৭ খ্রিস্টাব্দে বাংলাদেশের জাতীয় ক্রিকেট দল কেনিয়াকে হারিয়ে আইসিসি ট্রফি জয় করে, যার ফলে ১৯৯৯ খ্রিস্টাব্দে প্রথমবারের মতো তাঁরা বিশ্বকাপ ক্রিকেটে অংশ নেওয়ার সুযোগ পায়। সেবার প্রথম পর্বে বাংলাদেশ স্কটল্যান্ড ও পাকিস্তান ক্রিকেট দলকে পরাজিত করে। এছাড়া ২০০০ খ্রিস্টাব্দে বাংলাদেশ ক্রিকেট দল টেস্ট ক্রিকেট খেলার মর্যাদা লাভ করে। ক্রিকেট দলের মধ্যে ধারাবাহিক সাফল্যের অভাব থাকলেও তাঁরা বিশ্বের প্রধান ক্রিকেট দলগুলোকে, যেমন: অস্ট্রেলিয়া, পাকিস্তান, নিউজিল্যান্ড, শ্রীলংকাকে হারিয়ে এসেছে। ২০০৭ খ্রিস্টাব্দের ক্রিকেট বিশ্বকাপে বাংলাদেশ অতি গুরুত্বপূর্ণ দুটি দল ভারত ও দক্ষিণ আফ্রিকাকে এবং ২০১৫ বিশ্বকাপে ইংল্যান্ডকে নাটকীয়ভাবে পরাজিত করে বিশ্বক্রিকেটে বিশেষ আলোচনার ঝড় তোলে। টেস্ট ক্রিকেট খেলার মর্যাদা লাভ করার পর এপর্যন্ত বাংলাদেশ তিনটি টেস্ট সিরিজ জয় করেছে। প্রথমটি জিম্বাবুয়ের সাথে ২০০৪-'০৫ খ্রিস্টাব্দে, দ্বিতীয়টি জুলাই ২০০৯-এ ওয়েস্ট ইন্ডিজের বিপরীতে এবং তৃতীয়টি ২০১৪ সালের নভেম্বর মাসে জিম্বাবুয়েকে।
বাংলাদেশের খেলোয়াড় সাকিব আল হাসান ২০১৫ সালের জানুয়ারিতে সব ফরম্যাট ক্রিকেটে বিশ্বসেরা অলরাউন্ডারের মর্যাদা অর্জন করেন।


title: বাংলাদেশের খেলাধুলা

text: বাংলাদেশের সব জায়গাতেই অল্প বয়সি ছেলেদের জনপ্রিয় এই খেলাটি অঞ্চলভেদে ‘ডাংবাড়ি’, ‘গুটবাড়ি’, ‘ট্যামডাং’, ‘ভ্যাটাডান্ডা’ ইত্যাদি নামে পরিচিত। তবে ডাঙ্গুলি নামেই এটি বেশি পরিচিত। আদতে ডাঙ্গুলি এখনকার জনপ্রিয় খেলা ক্রিকেটের গ্রাম্য সংষ্করণ। ক্রিকেটের ব্যাট ও বলের মতো ডাঙ্গুলিতে আছে ডান্ডা ও গুলি। আরও মজার ব্যাপার যেটি তা হল, এখানেও ক্যাচ ধরা বা ডান্ডায় আঘাত করে আউট করার নিয়ম আছে। দুই থেকে পাঁচ-ছয়জন করে দুই দলে ভাগ হয়ে খেলতে পারে। খেলার উপকরণ প্রায় দেড় হাত লম্বা একটি লাঠি, একে বলে ডান্ডা। আরও লাগে তিন-চার ইঞ্চি সমান একটি শক্ত কাঠি যা ‘গুলি’, ‘ফুলুক’ বা ‘ফুত্তি’ নামে পরিচিত।খোলা মাঠে একটি ছোট্ট গর্ত করা হয় শুরুতেই। প্রথম দান পায় যে দল তাদের একজন গর্তের উপর ছোট কাঠিটি রেখে বড় লাঠির আগা দিয়ে সেটিকে যতদুর সম্ভব দুরে ছুঁড়ে মারে। প্রতিপক্ষের খেলোয়াড়রা চারদিকে দাঁড়িয়ে সেটিকে লুফে নেওয়ার চেষ্টা করে। ধরতে পারলেই খেলোয়াড় আউট। অন্যথায়, খেলোয়াড় বড় লাঠিটিকে আড়াআড়ি ভাবে রাখে। অপরপক্ষ, ছোটকাঠিটি যে জায়গায় পড়েছে সেখান থেকে ছুঁড়ে মারে গর্তের দিকে। কাঠিটি যদি বড় লাঠিটিকে আঘাত করে তবে প্রথম খেলোয়াড় আউট হয়ে যায়। তা না হলে প্রথম খেলোয়াড় পড়ে থাকা কাঠির কাছে গিয়ে বড় লাঠি দিয়ে বিশেষ কায়দায় আঘাত করে সেটিকে শূন্যে তোলে। শূন্যে থাকা অবস্থায় বড় লাঠি দিয়ে আঘাত করে দুরে পাঠিয়ে দেয়। আগের মতোই অন্যেরা সেটা ক্যাচ ধরে আউট করার চেষ্টা করে ওই ক্রিকেটের নিয়মে। কেউ আউট না হলে প্রথম খেলোয়াড় বড় লাঠিটি গর্তের উপর রাখে আড়াআড়ি ভাবে। দুর থেকে অপরপক্ষ কাঠিটি ছুঁড়ে যদি বড় লাঠিকে আঘাত করতে পারে, তাহলেও মূল খেলোয়াড় আউট।


title: বাংলাদেশে ক্রিকেট

text:
বাংলাদেশের ক্রীড়ামোদী , ক্রীড়াসংগঠক এবং খেলোয়ারদের উৎসাহে গড়ে ওঠা ক্রিকেট পরিমন্ডলের সাফল্যের প্রাথমিক
স্বীকৃতি হিসাবে ১৯৭৭ সালে প্রথম বারের মত বিশ্ব ক্রিকেট সংস্থা-র সহযোগী সদস্যপদ লাভ করে । তৎকালীন বাংলাদেশ ক্রিকেট সংস্থার প্রচেষ্টায় ক্রমে বাংলাদেশ জাতীয় ক্রিকেট দল আন্তর্জাতিক স্তরে খেলার
যোগ্যতা অর্জন করে । দুই দিন , তিন দিন ও চার দিনের খেলার স্তর পার হয়ে অনেক লম্বা পথ পাড়ি দিয়ে ১৯৯৭
সালে বাংলাদেশ আই সি সি চ্যাম্পিয়নশীপ এ বিজয়ী হবার মধ্য দিয়ে বিশ্ব ক্রিকেটের বৃহত্তম আসর “আই সি সি বিশ্বকাপ ক্রিকেট ১৯৯৯” এ খেলবার সুযোগ পায় । প্রথম বারের অংশগ্রহণ বাংলাদেশকে এনে দেয় শক্তিশালী পাকিস্তান এর বিপক্ষে ঐতিহাসিক বিজয়।
বাংলাদেশে ক্রিকেটের আগমন ইংরেজদের মাধ্যমে। অবিভক্ত ভারতবর্ষে ব্রিটিশ ঔপনিবেশিক শাসনের সময় ব্রিটিশরা এ এলাকায় ক্রিকেটের সূচনা করে। ব্রিটিশ আমলে বাংলার ক্রিকেট ছিল প্রধানত পশ্চিমবঙ্গকেন্দ্রিক। উইজডেনের ভাষ্যমতে কলকাতা ক্রিকেট ক্লাব গঠিত হয় ১৭৯২ সালে। ঢাকায় সর্বপ্রথম ক্রিকেট খেলার ইতিহাস সম্পর্কিত সবচেয়ে পুরাতন খবরটি পাওয়া যায় ১৮৫৮ সালের। "ঢাকা স্টেশন" বনাম "হার ম্যাজেস্টিস ফিফটি ফোর্থ রেজিমেন্টের" -এর মধ্যে খেলাটি হয়। রেজিমেন্টের সবাই ১৮৫৭ সালের সিপাহী বিদ্রোহের সময় বা পরে এসেছিলেন। ১৮৬৬-৬৭ সালে ঢাকার জয়েন্ট ম্যাজিস্টেট ছিলেন চার্লস স্টুয়ার্ড, তার স্মৃতি কথায় তিনি লিখেছিলেন "ঢাকায় ক্রিকেট খেলার একটি মাঠ ছিল ও নববর্ষের দিনটী পালিত হত সে মাঠে ক্রিকেট খেলে"। ঢাকার প্রথম দেশীয় ক্রিকেট খেলোয়ারদের সম্পর্কে জানা যায় ১৮৭৬ সালের পত্রিকার খবর থেকে। খেলা হয়েছিল "ইউরোপীয়ান" ও "নেটিভ" তথা দেশীয়দের মাঝে। খেলার মাঠ ছিল "ওল্ড লাইনস" যা বর্তমানে পুরান পল্টন নামে পরিচিত। এরপর ক্রিকেট খেলা আরও জোরদার হয়ে ওঠে যখন ঢাকা কলেজে "ঢাকা কলেজ ক্লাব", এই ক্লাবের সদ্যসরা নিয়মিত ক্রিকেট চর্চা করত ও বিভিন্ন জায়গায় ক্রিকেট ম্যাচ খেলতে যেত। সারা বাংলায় প্রথম শ্রেণীর ক্রিকেট ক্লাব হিসাবে এই ক্লাব খ্যাতি অর্জন করেছিল। ১৮৯১ সালের পত্রিকার খবরে জানা যায় প্রথমবারের মত কলকাতায় দু বাংলার মধ্যে ক্রিকেট ম্যাচ হয়েছিল। ঢাকা কলেজ ক্লাবের সাথে শিবপুর কলেজের মধ্যে। দু দিন ব্যাপি এই ম্যাচে ঢাকা জয়লাভ করে। ১৯২৬ সালে এম.সি.সি. কলকাতার ইডেন গার্ডেনে অবিভক্ত ভারতের সঙ্গে খেলে। ১৯৩৫ সালে বাংলা রঞ্জি ট্রফিতে প্রথমবারের মতো অংশ নেয়।


title: বাংলাদেশী টেস্ট উইকেট-রক্ষকদের তালিকা

text: এটি বাংলাদেশী টেস্ট উইকেট-রক্ষকদের তালিকা। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট, যাতে টেস্ট পরিবারভূক্ত দু’টি ক্রিকেট দলের মধ্যে অনুষ্ঠিত হয়। বাংলাদেশ ২০০০ সালে টেস্ট পরিবারভূক্ত হয়। ডিসেম্বর, ২০১৬ সাল পর্যন্ত ৮জন ক্রিকেটার বাংলাদেশ জাতীয় ক্রিকেট দলের উইকেট-রক্ষকের দায়িত্ব পালন করেছেন। উইকেট-রক্ষণের দায়িত্বের বাইরে থাকলে তা ক্যাচ হিসেবে গণ্য করা হয়নি। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টেস্ট ম্যাচে তাঁর প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে। যে সকল খেলোয়াড় মূল উইকেট-রক্ষকের আঘাতপ্রাপ্তি কিংবা অসুস্থতাজনিত কারণে খেলা থেকে দূরে ছিলেন তাদেরকে তারকা-চিহ্ন (*) দিয়ে চিহ্নিত করা হয়েছে।


title: নাজিমউদ্দিন (ক্রিকেটার)

text: ২০০৮ সালে তিনি ইন্ডিয়ান ক্রিকেট লীগে (আইসিএল) খেলার উদ্দেশ্যে বাংলাদেশের একদল খেলোয়াড়ের সাথে অংশগ্রহণ করেন। এরফলে অন্যান্যদের সাথে তিনিও দশ বছরের জন্য বাংলাদেশের ক্রিকেটে অংশগ্রহণের যোগ্যতা হারান। পরবর্তীতে ২০০৯ সালে আইসিএল ত্যাগ করে দেশে ফিরে আসেন। ফলে বাংলাদেশ ক্রিকেট বোর্ড সাবেক আইসিএল তারকা খেলোয়াড়দের উপর থেকে নিষেধাজ্ঞা প্রত্যাহার করে নেয়।


এটি বাংলাদেশী টুয়েন্টি২০ আন্তর্জাতিক ক্রিকেটারদের তালিকা। আন্তর্জাতিক ক্রিকেটে বর্তমানে প্রধান আকর্ষণ হচ্ছে টুয়েন্টি২০ আন্তর্জাতিক, যাতে আন্তর্জাতিক ক্রিকেট কাউন্সিলের অনুমোদনক্রমে টেস্ট, একদিনের আন্তর্জাতিক ও টুয়েন্টি২০ আন্তর্জাতিকে মর্যাদাপ্রাপ্ত দু’টি ক্রিকেট দলের মধ্যে অনুষ্ঠিত ২০ ওভারের খেলা। টুয়েন্টি২০ ক্রিকেটের যাবতীয় নিয়ম-কানুন টুয়েন্টি২০ আন্তর্জাতিকের খেলায় প্রয়োগ করা হয়। বাংলাদেশ ক্রিকেট দল ২০০৬ সালে জিম্বাবুয়ের বিপক্ষে সর্বপ্রথম টুয়েন্টি২০ আন্তর্জাতিকে অংশগ্রহণ করে। ২২ সেপ্টেম্বর, ২০১৬ তারিখ পর্যন্ত সর্বমোট ৫৫জন ক্রিকেটার বাংলাদেশ জাতীয় ক্রিকেট দলের হয়ে টুয়েন্টি২০ আন্তর্জাতিকে অংশগ্রহণ করেছেন। যেদিন একজন খেলোয়াড় তার প্রথম টি২০আই ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টি২০আই ম্যাচে তাঁর প্রথম ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।


title: বাংলাদেশ জাতীয় ক্রিকেট দলের অধিনায়কদের তালিকা

text: এটি তাদের তালিকা যারা কমপক্ষে একটি একদিনের খেলায় বাংলাদেশ জাতীয় দলের অধিনায়কত্ব করেছেন। তালিকাটি সর্বশেষ ১৮ জুন ২০০৫ অস্ট্রেলিয়ার বিপক্ষে একদিনের খেলার সময় পর্যন্ত। যেখানে খেলোয়াড়ের তালিকায় ড্যাগার (†) দেয়া আছে, সেখানে বুঝতে হবে খেলোয়াড়কে সামান্য সময়ের জন্য অধিনায়ক করা হয়েছে। একদিনের আন্তর্জাতিক খেলায় বাংলাদেশের সবচেয়ে বড় জয় অস্ট্রেলিয়াকে হারানো যা ঘটেছিল ১৮ জুন ২০০৫ তারিখে। অন্যান্য যে সকল দলকে বাংলাদেশ হারিয়েছে তারা হচ্ছে পাকিস্তান ও স্কটল্যান্ড (দু’টিই ১৯৯৯ ক্রিকেট বিশ্বকাপে), কেনিয়া, জিম্বাবুয়ে , ভারত, শ্রীলঙ্কা, হংকং, বারমুডা, দক্ষিণ আফ্রিকা ইত্যাদি।


title: ঢাকা

text:
ক্রিকেট এবং ফুটবল ঢাকার অন্যতম জনপ্রিয় খেলা। এই খেলাগুলো শুধুমাত্র ঢাকাতেই নয়, বরং পুরো বাংলাদেশেই এই খেলাগুলোর জনপ্রিয়তা রয়েছে। মোহামেডান এবং আবাহনী ঢাকার দুটি বিখ্যাত ক্লাব যারা ফুটবল এমন ক্রিকেটে নিয়মিত সাফল্য অর্জন করে আসছে। বাংলাদেশের ঘরোয়া ক্রিকেট জাতীয় ক্রিকেট লীগে ঢাকার দল হিসাবে ঢাকা মেন্ট্রোপলিটন ক্রিকেট দল অংশ নিয়ে থাকে। এছাড়া ঘরোয়া টুয়েন্টি২০ ক্রিকেট লীগ বাংলাদেশ প্রিমিয়ার লীগ খেলায় ঢাকা গ্ল্যাডিয়েটরস দল অংশ নিয়ে থাকে।
সারা বাংলাদেশের খেলাধুলার কেন্দ্রবিন্দু হচ্ছে বঙ্গবন্ধু জাতীয় স্টেডিয়াম) (সাবেক ঢাকা স্টেডিয়াম) ও এর আশেপাশের এলাকা। বাংলাদেশের জাতীয় খেলা কাবাডি হলেও ক্রিকেট, ফুটবল, ভলিবল, হকি, হ্যান্ডবলসহ আরো অনেক খেলা ঢাকায় নিয়মিত অনুষ্ঠিত হয়ে আসছে।


title: বাংলাদেশের সংস্কৃতি

text: ক্রিকেট ও ফুটবল বাংলাদেশের জনপ্রিয়তম খেলা। বাংলাদেশে দীর্ঘদিন ফুটবল জনপ্রিয় হলেও ২০০০ সালে বাংলাদেশ ক্রিকেট দল টেস্ট ক্রিকেট খেলার মর্যাদা লাভ করার পর থেকে ক্রিকেট বাংলাদেশীদের কাছে খুবই প্রিয় খেলা হয়ে উঠে। কাবাডি বাংলাদেশের জাতীয় খেলা, যা গ্রামাঞ্চলে খুব বেশি প্রচলিত। অন্যান্য খেলার মধ্যে হকি, হ্যান্ডবল, সাঁতার এবং দাবা উল্লেখযোগ্য। এযাবৎ ৫ জন বাংলাদেশী - নিয়াজ মোরশেদ, জিয়াউর রহমান, রিফাত বিন সাত্তার, আবদুল্লাহ আল রাকিব ও এনামুল হোসেন রাজীব - দাবার আন্তর্জাতিক গ্র্যান্ড মাস্টার খেতাব লাভ করেছেন।


title: স্পেশাল এয়ার সার্ভিস

text: যদিও ব্রিটিশ সরকার সাধারণত স্পেশাল ফোর্সের কার্যকলাপ দরূন কোন মন্তব্য করেন না, তবে নির্ভরযোগ্য সূত্রে সমসাময়িক এসএএস-র সম্পর্কে জানা যায় যে, স্পেশাল এয়ার সার্ভিস তিনটি ইউনিট নিয়ে গঠিত। একটি নিয়মিত এবং দুটি আর্মি রিজার্ভ (এআর) ইউনিট। নিয়মিত বাহিনী ইউনিট হচ্ছে ২২ এসএএস রেজিমেন্ট এবং রিজার্ভ ইউনিটগুলি হচ্ছে ২১ স্পেশাল এয়ার সার্ভিস রেজিমেন্ট (আর্টিস্টিস)(রিজার্ভ)(২১ এসএএস(আর)) এবং ২৩ স্পেশাল এয়ার সার্ভিস রেজিমেন্ট (২৩ এসএএস(আর))। সামষ্টিকভাবে, স্পেশাল এয়ার সার্ভিস (রিজার্ভ)(এসএএস(আর))।


title: এয়ারবাস

text:
এয়ারবাস (ইংরেজি: Airbus) (, , , ) এয়ারবাস গ্রুপের অধীন একটি ইউরোপীয় বিমান নির্মাণকারী প্রতিষ্ঠান। প্রতিষ্ঠানটির মূল অফিস ফ্রান্সের ব্লাগন্যাকে অবস্থিত এবং এর উৎপাদন ব্যবস্থা ফ্রান্স, জার্মানি, স্পেন এবং যুক্তরাজ্যে অবস্থিত। ২০১৩ সালে এয়ারবাস ৬২৬টি বিমান তৈরি করেছে। এয়ারবাসের শুরু হয় মহাকাশযান নির্মাণ প্রতিষ্ঠান এয়ারবাস ইন্ডাসট্রি-এর একটি সহযোগী প্রতিষ্ঠান হিসেবে। ১৯৯৯ ও ২০০০ সালে ইউরোপীয় প্রতিরক্ষা এবং মহাকাশযান নির্মাণ প্রতিষ্ঠানগুলোর একত্রীকরণের ফলে একটি যৌথ কারবারী প্রতিষ্ঠান তৈরি হয়। এর মালিকানার ৮০% ইএডিএস এবং ২০% বিএই সিস্টেমসের ছিল। পরবর্তিতে বিএই ২০০৬ এর অক্টোবরে তার শেয়ার ইএডিএস-এর কাছে বিক্রয় করে।
চারটি দেশের ১৬টি শহরজুড়ে প্রায় ৬৩,০০০ কর্মচারী এয়ারবাসে চাকরি করে। এদেশগুলো হল ফ্রান্স, জার্মানি, স্পেন এবং যুক্তরাজ্য। তবে বিমানের বিভিন্ন অংশ চূড়ান্ত পর্যায়ে একত্রীকরণের ব্যবস্থা ফ্রান্সের তোলুস, জার্মানির হামবুর্গ এবং স্পেনের সেভিলেতে অবস্থিত। ২০০৯ সালে চীনের তিয়ানজিনেও এয়ারবাস এরকম একটি কারখানা স্থাপন করেন। যুক্তরাষ্ট্র, চীন, জাপান এবং ভারতে এয়ারবাসের সহযোগী সংস্থা রয়েছে।


title: সাইবার কেন্দ্র

text: বেল-এয়ার (貝沙 灣) সাইবারপোর্টের একটি বিলাসবহুল আবাসিক উন্নয়ন। ছয়টি পর্যায়ে উন্নয়ন বিভক্ত; ফেজ 1 এবং 2 রেসিডেন্স বেল-এয়ার এবং ফেজ 3 -কে বলা হয় পি-তে বেল-এয়ার। ফেজ 1 ও ২-এর প্রতিটিতে একটি ক্লাবহাউস এবং 7 টি ব্লক রয়েছে যা প্রায় 48 টি মেঝে লম্বা। তল 40 এবং ঊর্ধ্বমুখী ফ্ল্যাট দুটি ফাঁকা এলাকা এক মধ্যে মিলিত আছে, উপর তৈরি 3,200 বর্গফুট (300 মি 2)। যা সমস্ত মহাসাগরের দৃশ্যের সাথে আকাশ বাগানগুলি দেখায়। "ব্লক 4" এবং প্রতিটি ব্লকের সমস্ত চতুর্থ তল বিশিষ্ট তেজস্ক্রিয় কারণেই এড়ানো যায়। তবে ব্যবস্থাপনা সংস্থার নামকরণের সময় পরিচালন প্রতিষ্ঠান 4 টি বাদে অব্যাহত ছিল।


title: এয়ারবাস এ৩৮০

text: এয়ারবাস এ৩৮০ (ইংরেজি: Airbus A380) একটি দ্বিতল, সুপ্রশস্থ, চার ইঞ্জিন বিশিষ্ট বৃহৎ যাত্রীবাহী জেট বিমান যার নির্মাতা ইউরোপীয় ইএডিএস অঙ্গ প্রতিষ্ঠান এয়ারবাস। এটি বিশ্বের বৃহত্তম যাত্রীবাহী বিমান এবং বিশালাকায় এই বিমানের স্থানসংকুলানের জন্য বহু বিমানবন্দরকে তাদের সুবিধাদি সম্প্রসারণ করতে হয়েছে । বৃহদাকার বিমানের বাজারে বোয়িং এর একাধিপত্যকে চ্যালেঞ্জ করতই এই বিমানের নকশা করা হয়েছে। এ ৩৮০ প্রথমবারের মত আকাশে ওড়ে ২০০৫ সালের ২৭শে এপ্রিল এবং সিঙ্গাপুর এয়ারলাইনস এর মাধ্যমে ২০০৭ সালে প্রথম বানিজ্যিক কার্যক্রম শুরু করে। এই বিমানটি প্রাথমিক নির্মানকালীন অনেকটা সময় এয়ারবাস A3XX নামে পরিচিত ছিল, পরবর্তীতে একে এ৩৮০ নামটি দেয়া হয়।


title: স্পেশাল এয়ার সার্ভিস

text: ২২ এসএএস-এ সাধারণত ৪০০ থেকে ৬০০ জনবল আছে। এই রেজিমেন্টের চারটি কার্যকরী স্কোয়াড্রন রয়েছে: এ, বি, ডি এবং জি। প্রতিটি স্কোয়াড্রনে একজন মেজরের অধীনে প্রায় ৬৫ জন সেনা থাকে, যা চারটি ট্রুপে বিভক্ত (প্রতিটি ট্রুপ একজন ক্যাপ্টেন এর অধীনে থাকে) এবং একটি ছোট সদর দফতর। ট্রুপগুলোতে সাধারণত ১৫ জন সেনা থাকে(এসএএস সদস্যদেরকে নাম "ব্লেড" বা "অপারেটর" নামে ডাকা হয়) এবং প্রতিটি প্যাট্রলে ৪জন সেনা থাকে যাদের প্রত্যেকে ব্যক্তিগতভাবে মৌলিক প্রশিক্ষণর পাশাপাশি কোন না কোন বিষয়ে বিশেষজ্ঞ; যেমন- সংকেত, ধ্বংস, ডাক্তারী অথবা ভাষাবিদ। অনেককাল আগে থেকে “স্কোয়াড্রন” শব্দটি ব্যবহৃত হয়ে আসছে, সেই শুরুর দিকে জার্মান গোয়েন্দাদের বিভ্রান্ত করার সময়ে থেকেই। চারটি ট্রুপস চারটি ভিন্ন ক্ষেত্রে বিশেষজ্ঞঃ১৯৮০তে আর স্কোয়াড্রন (যা পরে এল ডিটেকমেন্ট নামকরণ করা হয়) গঠিত হয়েছিল; এর সদস্যরা সব প্রাক-নিয়মিত এসএএস রেজিমেন্ট সৈন্য যারা রিজার্ভ সার্ভিসের প্রতিশ্রুতিবদ্ধ।


title: এয়ারবাস এ৩৮০

text: এ৩৮০ এর ওপরতলা বিমানের মূল কাঠামোর সম্পূর্ণ দৈর্ঘ্য বরাবর বিস্তৃত যা প্রস্থেও একটি বড় বিমানের সমান। এর ফলে একটি এ৩৮০–৮০০ বিমানের কেবিনের মেঝের আয়তন ৪৭৮ বর্গমিটার (৫,১৪৫.১ বর্গফুট); এটি ৪৯% বেশি দ্বিতীয় বৃহত্তম বিমান বোয়িং ৭৪৭ এর থেকে যার আয়তন ৩২১ বর্গমিটার (৩,৪৫৫.২ বর্গফুট)। একটি এ৩৮০ বিমানে তিন শ্রেনীর আসন ব্যবস্থায় ৫২৫ জনের বসার ব্যবস্থা করা যায় এবং পুরো বিমানে শুধু সুলভ শ্রেনীর আসনের ব্যবস্থা করা হয়ে ৮৫৩ জনের বসার জায়গা হয়। এর নকশাগত একটানা উড্ডয়ন ক্ষমতা ১৫,৪০০ কিলোমিটার (৯,৬০০ মাইল বা ৮,৩০০ নটিক্যাল মাইল) যা নিউ ইয়র্ক থেকে হংকং পর্যন্ত উড়ে যাবার জন্য যথেষ্ট এবং এর সর্বোচ্চ গতিবেগ ঘন্টায় ০.৮৫ মাখ (প্রায় ৯০০ কিলোমিটার বা ৫৬০ মাইল প্রতি ঘন্টা)।


title: দ্য ফুটবল লীগ

text: দ্য ফুটবল লীগ একটি লীগ প্রতিযোগিতা যাতে ইংল্যান্ড ও ওয়েলসের পেশাদার ফুটবল ক্লাবগুলো অংশ নেয়। এটি বিশ্বের প্রচীনতম লীগ প্রতিযোগিতা। বর্তমানে ৭২টি দল এই প্রতিযোগিতার তিনটি বিভাগে সমভাগে বিভক্ত হয়ে অংশ নেয়। বিভাগগুলো হচ্ছে চ্যাম্পিয়নশিপ, লীগ ওয়ান, লীগ টু। প্রমোশন ও রেলিগেশন হচ্ছে এই লীগের একটি বিশেষ বৈশিষ্ঠ্য, যার মাধ্যমে নিচের বিভাগের দলের উপরের বিভাগে উন্নীত হওয়ার সম্ভাবনা তৈরি হয়। ফুটবল লীগের ঠিক উপরের স্তরের খেলা হচ্ছে প্রিমিয়ার লীগ এবং সেখানেও এই ব্যবস্থা প্রচলিত আছে। ফলে প্রিমিয়ারশিপের সর্বনিম্ন তিনটি দলকে চ্যাম্পিয়নশিপ এবং চ্যাম্পিয়নশিপ থেকে তিনটি দল প্রিমিয়ারশিপে খেলতে পারে। এই প্রতিযোগিতাটি মূলত ইংল্যান্ডে হলেও ওয়েলসের তিনটি দল এতে অংশ নেয়।


title: ২০১৭ শীতকালীন এশিয়ান গেমস

text: ১১টি শীতকালীন ক্রীড়ার ৬৪টি বিভাগে ২০১৭ শীতকালীন এশিয়ান গেমসের আয়োজন করা হয়। স্কেটিং ক্রীড়ার তিনটি বিভাগ ছিল- ফিগার স্কেটিং, স্পীড স্কেটিং ও শট ট্রাক স্পীড স্কেটিং। স্কিইংয়ের পাচঁটি বিভাগ ছিল- আলপাইন, ক্রস-কান্ট্রি, ফ্রি স্টাইল, স্কী জাম্পীং ও স্নোবোর্ডিং। অন্য তিনটি ক্রীড়া হল- বায়াথলন, কার্লিং ও আইস হকি। ববস্লেইসের দুটি বিভাগ স্কেলেটন, লিউজ ও নরডিক কম্বাইন্ড (সকল অলিম্পিক বিভাগ) শীতকালীন এশিয়াডে আয়োজনের জন্য নির্ধারিত হয়নি, শুধুমাত্র ব্যান্ডি ছাড়া, যা ২০১১ গেমসে ছিল।


title: বিমানবাহিনী

text: দেশে-দেশে বিমানবাহিনীর সাংগঠনিক কাঠামো ভিন্নতর হয়েছে। মার্কিন যুক্তরাষ্ট্রের বিমানবাহিনী ও রাজকীয় বিমানবাহিনী গ্রুপ এবং স্কোয়াড্রন নামে দুই ভাগে বিভক্ত। সোভিয়েত বিমানবাহিনী সেনাধাঁচে সাংগঠনিক স্তরে বিভক্ত ছিল। আধুনিককালের কানাডিয়ান ফোর্সেস এয়ার কমান্ড উইং এবং পুরো বিমান কমান্ডের পার্থক্য নিরসনে এয়ার ডিভিশন গড়ে তুলেছে। রাজকীয় বিমানবাহিনীর ন্যায় কানাডিয়ান উইংয়ে স্কোয়াড্রন রাখা হয়েছে। চীনের বিমানবাহিনীর সদর দফতরে কমান্ড, রাজনৈতিক, নৈতিক এবং যন্ত্রপাতি - এ চারটি বিভাগে বিভাজন ঘটানো হয়েছে যা পিপলস লিবারেশন আর্মির চারটি বিভাগের অনুরূপ। এর নিচে রয়েছে মিলিটারী রিজিয়ন এয়ার ফোর্সের নিয়ন্ত্রণাধীন ফাইটার, অ্যাটাক, বোম্বার বিভাগগুলো পুণরায় রেজিম্যান্ট এবং স্কোয়াড্রনের সাথে মিলিত হয়েছে।


title: ক্যাথে প্যাসিফিক

text: ক্যাথে প্যাসিফিক চার শ্রেণীর কনফিগারেশনে পরিচালনা করে তার সব বোয়িং ৭৪৭-৪০০ এবং বেশির ভাগ বোয়িং ৭৭৭-৩০০ইআর এর বহরে, তিনটি শ্রেণীর কনফিগারেশনে পরিচালনা করে অবশিষ্ট বোয়িং ৭৭৭-৩০০ইআর, সব এয়ারবাস এ৩৪০-৩০০ এবং সব দীর্ঘ যাত্রা করা এয়ারবাস এ৩৩০-৩০০ বিমানে এবং দুই বর্গ কনফিগারেশনে পরিচালনা করে সব আঞ্চলিক কনফিগার বিমান গুলোর মধ্যে। ক্যাথে প্যাসিফিক জন্য বোয়িং গ্রাহক কোড হলো ৬৭| ২০১৫ সালের ফেব্রুয়ারি হিসাবে, ক্যাথে প্যাসিফিক এর যাত্রীবাহী বিমানের বহর নিম্নলিখিত বিমান নিয়ে গঠিত:


title: সাধনা বসু

text: আলিবাবা ছবিটির বাণিজ্যিক সাফল্যের পরে মধু বসু-সাধনা বসু জুটি একাধিক সফল বাংলা ও দ্বিভাষিক (বাংলা ও হিন্দী) ছবি উপহার দেন। এই সব ছবির মধ্যে অভিনয় (১৯৩৮), কুমকুম (১৯৪০), রাজনর্তকী (১৯৪২) বিশেষ উল্লেখযোগ্য। রাজনর্তকী ছবিটির একটি ইংরাজী সংস্করণ দা কোর্ট ডান্সার নামে মুক্তি পায়। সাধনা বসু অভিনীত শেষ ছবি বিক্রমোর্বশী (১৯৫৪)| মধু বসু ছাড়াও হিন্দী ভাষায় তিনি চতুর্ভুজ যোশী, কিদার শর্মা প্রভৃতি পরিচালকদের সাথে কাজ করেন। প্রখ্যাত কত্থক শিল্পী শোভনা নারায়ন সাধনা বসুর শিষ্যা।


title: সুচিত্রা সেন

text: ১৯৫৫ সালের দেবদাস ছবির জন্য তিনি শ্রেষ্ঠ অভিনেত্রীর পুরস্কার জিতেন, যা ছিল তার প্রথম হিন্দি ছবি। উত্তম কুমারের সাথে বাংলা ছবিতে রোমান্টিকতা সৃষ্টি করার জন্য তিনি বাংলা চলচ্চিত্রের সবচেয়ে বিখ্যাত অভিনেত্রী। ১৯৬০ ও ১৯৭০ দশকে তার অভিনীত ছবি মুক্তি পেয়েছে। স্বামী মারা যাওয়ার পরও তিনি অভিনয় চালিয়ে গেছেন, যেমন হিন্দি ছবি আন্ধি। এই চলচ্চিত্রে তিনি একজন নেত্রীর ভূমিকায় অভিনয় করেছেন। বলা হয় যে চরিত্রটির প্রেরণা এসেছে ইন্দিরা গান্ধী থেকে। এই ছবির জন্য তিনি "ফিল্মফেয়ার" শ্রেষ্ঠ অভিনেত্রী হিসেবে মনোনয়ন পেয়েছিলেন এবং তার স্বামী চরিত্রে অভিনয় করা সঞ্জীব কুমার শ্রেষ্ঠ অভিনেতার পুরস্কার জিতেছিলেন। হিন্দি চলচ্চিত্রে গুরুত্বপূর্ণ অবদানের স্বীকৃতি হিসেবে প্রতিবছর দাদাসাহেব সম্মাননা প্রদান করে ভারত সরকার। চলচ্চিত্রের অন্যতম মর্যাদাপূর্ণ এ সম্মাননা নিতে অস্বীকৃতি জানিয়েছিলেন সুচিত্রা সেন। ২০০৫ সালে দাদাসাহেব সম্মাননা প্রত্যাখ্যান করেছিলেন তিনি। সম্মাননা নিতে কলকাতা থেকে দিল্লি যেতে চাননি বলেই এমন সিদ্ধান্ত নিয়েছিলেন তিনি।